

**UPUTE ZA PRIJAVITELJE**

**Poziv na dostavu projektnih prijedloga**

**Izgradnja mreža sljedeće generacije (NGN)/pristupnih mreža sljedeće generacije (NGA) u NGA bijelim područjima**

**(*referentni broj:* <…>*)***

*otvoreni postupak u modalitetu privremenog*

*Poziva*



MINISTARSTVO REGIONALNOGA RAZVOJA

I FONDOVA EUROPSKE UNIJE

*Ovaj Poziv se financira iz Europskog fonda za regionalni razvoj*

SADRŽAJ

1. OPĆE INFORMACIJE 1

1.1. Strateški i zakonodavni okvir 2

1.2. Odgovornosti za upravljanje 6

1.3. Predmet, svrha i pokazatelji Poziva 6

1.4. Financijska alokacija, iznosi i intenziteti bespovratnih sredstava 11

1.5. Obveze koje se odnose na državne potpore / Vrste, iznos i intenzitet potpore 12

2. PRAVILA POZIVA 16

2.1. Prihvatljivost prijavitelja 16

2.2. Prihvatljivost partnera i formiranje partnerstva 17

2.2.1. Javno-privatno partnerstvo 17

2.3. Kriteriji za isključenje 18

2.4. Broj projektnih prijedloga i Ugovora o dodjeli bespovratnih sredstava po Prijavitelju 21

2.5. Zahtjevi koji se odnose na sposobnost Prijavitelja, usklađenost projekta/PRŠI-ja s NP-BBI-em, te učinkovito korištenje sredstava i održivost rezultata projekta 21

2.5.1. Veleprodajni pristup infrastrukturi i mrežama izgrađenima u projektima 22

2.6. Prihvatljivost projekta 24

2.7. Prihvatljive projektne aktivnosti: koja ulaganja su dozvoljena? 26

2.8. Opći zahtjevi koji se odnose na prihvatljivost troškova za provedbu projekta 27

2.8.1. Prihvatljive kategorije troškova 28

2.8.2. Neprihvatljivi troškovi 32

2.9. Horizontalna načela 33

2.9.1. Promicanje ravnopravnosti žena i muškaraca i zabrana diskriminacije 35

2.9.2. Pristupačnost za osobe s invaliditetom 35

2.9.3. Održivi razvoj 36

3. KAKO SE PRIJAVITI 37

3.1. Izgled i sadržaj projektnog prijedloga 37

3.2. Podnošenje projektnog prijedloga 38

3.3. Rok za predaju projektnog prijedloga 38

3.4. Dodatne informacije uz projektni prijedlog 39

3.5. Objava rezultata Poziva 40

4. POSTUPAK DODJELE 41

4.1. Faze postupka dodjele bespovratnih sredstava 41

4.1.1. Faza 1. Administrativna provjera i provjera prihvatljivosti Prijavitelja 41

4.1.2. Faza 2. 42

5 bodova dobivaju projektni prijedlozi koji primjenjuju investicijski model B, a u kojem se operatoru javne mreže iznimno dopušta pružanje usluge krajnjim korisnicima iz skupine javnih korisnika. 47

4.1.3. Faza 3. *Ex post* kontrola za postupke javne nabave za odabir privatnih operatora u investicijskim modelima A i C 65

4.1.4. Faza 4. Donošenje Odluke o financiranju 66

4.2. Odredbe vezane uz dodatna pojašnjenja tijekom postupka dodjele 67

4.3. Prigovori 68

4.4. Ugovaranje 71

5. ODREDBE KOJE SE ODNOSE NA PROVEDBU PROJEKTA 72

5.1. Razdoblje provedbe projekta 72

5.2. Investicijski modeli za provedbu projekta 72

5.3. Nabava 73

5.3.1. Postupak javne nabave za odabir privatnog operatora u investicijskom modelu A 74

5.4. Provjere upravljanja projektom 76

5.4.1. Praćenje i izvješćivanje o provedbi projekta u skladu s općim pravilima za državne potpore i pravilima koja su propisana SDPŠM-om 77

5.5. Podnošenje zahtjeva za predujmom/nadoknadom sredstava 79

5.6. Povrat sredstava 80

5.6.1. Povrat prekomjernih potpora (engl. *clawback*) 81

5.7. Revizije projekta 82

5.8. Informiranje i vidljivost 82

6. OBRASCI I PRILOZI 83

7. POJMOVNIK 84

8. POPIS KRATICA 86

# 

# OPĆE INFORMACIJE

Putem ovog Poziva na dostavu projektnih prijedloga za izgradnju mreža sljedeće generacije (*Next Generation Networks* – NGN)/pristupnih mreža sljedeće generacije[[1]](#footnote-2) (*Next Generation Access* – NGA) u NGA bijelim područjima[[2]](#footnote-3) (u daljnjem tekstu: Poziv) definiraju se ciljevi, uvjeti i postupci za dodjelu bespovratnih sredstava namijenjenih pripremi i provedbi projekata.

Ove Upute za prijavitelje (u daljnjem tekstu: Upute) određuju pravila o načinu podnošenja projektnih prijedloga, navode kriterije prihvatljivosti i kriterije odabira projektnih prijedloga, kriterije prihvatljivosti prijavitelja, aktivnosti i troškova te pravila provedbe projekata kojima se dodjeljuju bespovratna sredstva u okviru ovog Poziva.

|  |
| --- |
| ***Napomena:*** *Prije pripreme projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti ažuriranje (izmjene i/ili dopune) dokumentacije Poziva.*  *\*Prijavitelji se posebice trebaju upoznati s uvjetima Ugovora o dodjeli bespovratnih sredstava (Opći i Posebni uvjeti) u kojima se razrađuju prava i obveze prijavitelja kao korisnika bespovratnih sredstava.*  *Korisnik bespovratnih sredstava je uspješan prijavitelj, a koji je jedan od potpisnika Ugovora o dodjeli bespovratnih sredstava, te je izravno odgovoran za početak, upravljanje, provedbu i rezultate projekta.* |

## Strateški i zakonodavni okvir

Okvir za korištenje instrumenata kohezijske politike Europske unije (u daljnjem tekstu: EU) u Republici Hrvatskoj (u daljnjem tekstu: RH) u razdoblju 2014.-2020. definiran je Sporazumom o partnerstvu između Republike Hrvatske i Europske komisije za korištenje EU strukturnih i investicijskih fondova za rast i radna mjesta u razdoblju 2014.-2020.(u daljnjem tekstu: Sporazum o partnerstvu). Sporazum o partnerstvu opisuje način na koji će RH pristupiti ispunjavanju zajedničkih ciljeva Strategije Europa 2020[[3]](#footnote-4), kao i nacionalnih ciljeva, uz pomoć sredstava iz proračuna EU-a koja su joj dodijeljena kroz višegodišnji financijski okvir za razdoblje 2014.-2020.

Opći cilj Sporazuma o partnerstvu jest pružiti potporu u približavanju RH ostalim državama EU, odnosno regijama, ubrzavanjem gospodarskog rasta i poticanjem zapošljavanja. Sporazum o partnerstvu definira Tematski cilj 2 Poboljšanje pristupa informacijskoj i komunikacijskoj tehnologiji te njezine uporabe i kvalitete, kao jedan od izabranih ciljeva u koji se usmjeravaju sredstva unutar **Operativnog programa „Konkurentnost i kohezija 2014.-2020.“[[4]](#footnote-5)** (u daljnjem tekstu: OPKK), koji je izravno obuhvaćen provedbom ovog Poziva.

OPKK se sufinancira iz europskih strukturnih i investicijskih fondova (u daljnjem tekstu: ESIF), a njegova strategija temelji se na koncentraciji ulaganja u devet Tematskih ciljeva zajedničkog Strateškog okvira i njihovim specifičnim prioritetima ulaganja, s daljnjim fokusom na specifične ciljeve (u daljnjem tekstu: SC), a koje je potrebno ostvariti. OPKK je usmjeren ka poboljšanju konkurentnosti u RH, na nacionalnoj i na regionalnoj razini.

Ovaj Poziv pokrenut je u okviru OPKK, Prioritetne osi 2 Korištenje informacijskih i komunikacijskih tehnologija (u daljnjem tekstu: PO 2), Investicijskog prioriteta 2a Proširenje dostupnosti širokopojasnog pristupa i izgradnja mreža velikih brzina te podrška usvajanju novih tehnologija i mreža za digitalno gospodarstvo (u daljnjem tekstu: IP 2a), Specifičnog cilja 2a1 Razvoj infrastrukture širokopojasne mreže sljedeće generacije u područjima bez infrastrukture širokopojasne mreže sljedeće generacije i bez dovoljno komercijalnog interesa, za maksimalno povećanje socijalne i ekonomske dobrobiti (u daljnjem tekstu: SC 2a1), a financiranog sredstvima ESI fondova.

Poziv je u skladu sa Strategijom razvoja širokopojasnog pristupa u Republici Hrvatskoj u razdoblju od 2016. do 2020. godine[[5]](#footnote-6) (u daljnjem tekstu: Strategija razvoja širokopojasnog pristupa) i Okvirnim nacionalnim programom za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja[[6]](#footnote-7) (u daljnjem tekstu: ONP).

Vlada RH utvrdila je da je razvoj infrastrukture i usluga širokopojasnog pristupa internetu, brzinama većim od 30 Mbit/s, od interesa za RH i jedan od preduvjeta razvoja suvremenog gospodarstva te se Strategijom razvoja širokopojasnog pristupa daje snažan politički i djelatni poticaj stvaranju uvjeta za ubrzavanje razvoja brzog širokopojasnog pristupa internetu u RH i dostizanju razine njegove dostupnosti i korištenja jednakih barem prosjeku EU, do kraja 2020. godine. Istovremeno, Strategija razvoja širokopojasnog pristupa stavlja naglasak i na potrebu osiguranja dostupnosti širokopojasnog pristupa s brzinama većim od 100 Mbit/s, kako bi razvoj infrastrukture širokopojasnog pristupa pratio i razvoj usluga i aplikacija kojima su, za nesmetani rad, potrebne brzine širokopojasnog pristupa veće od 100 Mbit/s, što uključuje i simetričnost pristupnih brzina.

ONP-om se predviđa razvoj pristupne širokopojasne infrastrukture sljedeće generacije (NGA) u područjima u kojima ne postoji dostatni komercijalni interes za ulaganja od strane operatora i pružatelja usluga na tržištu. Time je opravdano izgradnju širokopojasne infrastrukture sufinancirati javnim sredstvima, odnosno sredstvima državnih potpora. Predviđeno je da će ONP-om biti obuhvaćeno do 70% stanovništva RH koje živi u tzv. NGA bijelima područjima, većinom u ruralnim i suburbanim područjima. ONP je provedbeni program usmjeren k ostvarenju nacionalnih strateških ciljeva zadanih Strategijom razvoja širokopojasnog pristupa, te Digitalnom agendom za Europu[[7]](#footnote-8) u razdoblju do 2020. godine, posebno u dijelu osiguranja dostupnosti brzog i ultra-brzog širokopojasnog pristupa na cijelom području RH.

Okvirni program predstavlja nacionalnu okvirnu shemu (engl. *framework, umbrella programme, scheme*), odnosno program državnih potpora u razdoblju od 2014. do 2020. godine u skladu s OPKK-om, iz kojeg slijedi veći broj pojedinačnih projekata na užem lokalnom području. Program državnih potpora je odobrila Europska komisija (daljnjem tekstu: EK) 25. siječnja 2016. godine, a u skladu sa Smjernicama za primjenu pravila državnih potpora koje se odnose na brzi razvoj širokopojasnih mreža (engl. *Guidelines for the application of State aid rules in relation to the rapid deployment of broadband networks[[8]](#footnote-9)*) (u daljnjem tekstu: SDPŠM) u predmetu: Državna potpora SA.38626 (2015/N) – Hrvatska[[9]](#footnote-10).

Nadalje, ONP je komplementaran s Nacionalnim programom razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjetom razvoja pristupnih mreža sljedeće generacije (NGA) (engl. *National Programme for Backhaul Broadband Infrastructure* (u daljnjem tekstu: NP-BBI))[[10]](#footnote-11), a koji predstavlja drugi program državnih potpora za razvoj mreža sljedeće generacije (NGN) širokopojasne infrastrukture u područjima u kojima ne postoji dostatan komercijalni interes operatora za ulaganja u agregacijsku (posredničku) mrežu. Program državnih potpora odobrila je EK 6. lipnja 2017. godine u predmetu: Državna potpora SA.41065 (2016/N) - Nacionalni program za širokopojasnu agregacijsku infrastrukturu - Hrvatska)[[11]](#footnote-12).

Provedba ovog Poziva utvrđena je zakonodavnim okvirom na razini RH i EU.

***Zakonodavstvo Europske unije***

* Ugovor o Europskoj uniji i Ugovor o funkcioniranju Europske unije (pročišćene verzije, 2016/C 202/01, od 7. lipnja 2016. godine);
* Uredba (EU) br. 1300/2013 Europskog parlamenta i Vijeća od 17. prosinca 2013. o Kohezijskom fondu i stavljanju izvan snage Uredbe Vijeća (EZ) br. 1084/2006 (Uredba o KF-u);
* Uredba (EU) br. 1301/2013 Europskog parlamenta i Vijeća od 17. prosinca 2013. o Europskom fondu za regionalni razvoj i o posebnim odredbama o cilju „Ulaganje za rast i radna mjesta” te stavljanju izvan snage Uredbe (EZ) br. 1080/2006 (Uredba o EFRR-u);
* Uredba (EU) br. 1304/2013 Europskog Parlamenta i Vijeća od 17. prosinca 2013. o Europskom socijalnom fondu i stavljanju izvan snage Uredbe Vijeća (EZ) br. 1081/2006 (Uredba o ESF-u);
* Uredba (EU) br. 1303/2013 Europskog parlamenta i Vijeća od 17. prosinca 2013. godine o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (u daljnjem tekstu: Uredba (EU) br. 1303/2013);
* Uredba Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (u daljnjem tekstu: Uredba (EU) br. 651/2014);
* Delegirana Uredba Komisije (EU) br. 480/2014 оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo.

***Nacionalno zakonodavstvo***

* Ugovor o pristupanju Republike Hrvatske Europskoj uniji (NN-Međunarodni ugovori br. 2/12);
* Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014.-2020. (NN 92/14);
* Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, uvezi s ciljem" Ulaganje za rast i radna mjesta“ (NN 107/14, 23/15, 129/15, 15/17, 18/17 - ispravak);
* Zakon o javnoj nabavi (NN 120/16);
* Zakon o državnim potporama (NN 47/14, 69/17);
* Zakon o profesionalnoj rehabilitaciji i zapošljavanju osoba s invaliditetom (NN 157/13, 152/14);
* Zakon o ravnopravnosti spolova (NN 82/08, 69/17);
* Zakon o suzbijanju diskriminacije (NN 85/08, 112/12);
* Zakon o javno-privatnom partnerstvu (NN 78/12, 152/14);
* Zakon o elektroničkim komunikacijama (NN 73/08, 90/11, 133/12, 80/13, 71/14, 72/17);
* Zakon o mjerama za smanjenje troškova postavljanja elektroničkih komunikacijskih mreža velikih brzina (NN 121/16);
* Zakon o gradnji (NN 153/13, 20/17);
* Zakon o prostornom uređenju (NN 153/13, 65/17);
* Zakon o poslovima i djelatnostima prostornog uređenja i gradnje (NN 78/15);
* Stečajni zakon (NN 71/15, 104/17);
* Zakon o državnoj izmjeri i katastru nekretnina (NN 16/07, 152/08, 124/10, 56/13, 121/16, 09/17);
* Zakon o brdsko-planinskim područjima (NN 12/02, 32/02, 117/03, 42/05, 90/05, 80/08, 148/13, 147/14);
* Zakon o otocima (NN 34/99, 149/99, 32/02, 33/06);
* Uredba o mjerilima razvoja elektroničke komunikacijske infrastrukture i druge povezane opreme (NN 131/12, 92/15);
* Pravilnik o prihvatljivosti izdataka (NN 143/14);
* Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13);
* Pravilnik o načinu i uvjetima pristupa i zajedničkog korištenja elektroničke komunikacijske infrastrukture i povezane opreme (NN 36/16);
* Pravilnik o načinu i uvjetima obavljanja djelatnosti elektroničkih komunikacijskih mreža i usluga (NN 154/11, 149/13, 82/14, 24/15, 42/16);
* Pravilnik o tehničkim uvjetima za kabelsku kanalizaciju, (NN 114/10, 29/13);
* Pravilnik o svjetlovodnim distribucijskim mrežama, (NN 57/14).

|  |
| --- |
| ***Napomena:*** *Propisi navedeni u ovom Pozivu su propisi koji su na snazi (važeći) u trenutku njegove objave te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je Prijavitelja provjeriti primjenjivo zakonodavstvo u trenutku dostave projektnog prijedloga, jer će se na Prijavitelja primijeniti propisi koji su na snazi (važeći) u trenutku podnošenja projektnog prijedloga.* |

## Odgovornosti za upravljanje

Ministarstvo regionalnoga razvoja i fondova Europske unije (u daljnjem tekstu: MRRFEU) je **Upravljačko tijelo** (u daljnjem tekstu: UT) odgovorno za upravljanje i provedbu OPKK-a, a za ovaj Poziv i **Posredničko tijelo razine 1** (u daljnjem tekstu: PT1).

MRRFEU svoje aktivnosti u okviru ovog Poziva provodi u suradnji s Ministarstvom mora, prometa i infrastrukture (u daljnjem tekstu: MMPI) kao sektorskim nadležnim tijelom. MMPI je odgovoran za pružanje podrške MRRFEU u vezi specifičnih znanja potrebnih za pripremu i provedbu ovog Poziva.

**Posredničko tijelo razine 2** (u daljnjem tekstu: PT2) za ovaj Poziv je Središnja agencija za financiranje i ugovaranje programa i projekta Europske unije (u daljnjem tekstu: SAFU).

Sva tijela u sustavu obavljaju svoje djelatnosti i odgovorne su za procedure kako je definirano ranije navedenim zakonodavnim okvirom te odredbama ovog Poziva.

## Predmet, svrha i pokazatelji Poziva

Strategija Europa 2020. ističe važnost korištenja širokopojasnog pristupa u svrhu promicanja socijalne uključenosti i konkurentnosti u EU. Jedan od glavnih prioriteta koji promiče Digitalna agenda za Europu je smanjenje digitalnog jaza. Uvođenje širokopojasnih usluga u različite segmente društva pridonosi poboljšanju njihove učinkovitosti. Nadalje, razvoj širokopojasnog pristupa internetu pridonijet će povećanju konkurentnosti pojedinih radnih mjesta i gospodarskih grana. Dostupnost usluge širokopojasnog pristupa internetu, kako u smislu zemljopisne, tako i u smislu financijske dostupnosti, kao i kakvoća te usluge, važni su čimbenici za strane ulagače pri donošenju odluka o ulaganjima u pojedinu zemlju. Povećanje broja korisnika širokopojasnog pristupa ima utjecaj na povećanje bruto domaćeg proizvoda (BDP), te se očekuje kako će upravo ulaganja u širokopojasni pristup otvoriti nova radna mjesta. Analize pokazuju daljnje vidljivo zaostajanje RH u broju priključaka širokopojasnog pristupa za prosjekom država članica EU, kao i velik broj tzv. "bijelih područja" u kojima ne postoji dostatan komercijalni interes za ulaganja u razvoj infrastrukture širokopojasnog pristupa. Prisutna je i značajna neravnomjernost u broju i gustoći širokopojasnih priključaka po županijama i općinama, koja je uzrokovana, uz ostalo, i nedostatnom dostupnosti infrastrukture širokopojasnog pristupa. Razvoj širokopojasnih usluga od iznimnog je značenja za gospodarski razvoj RH te od ključne važnosti za omogućivanje stvaranja društva znanja u RH.

*Predmet Poziva:* Ulaganja u širokopojasnu infrastrukturu sljedeće generacije (NGN) u područjima bez širokopojasne infrastrukture sljedeće generacije i bez dovoljnog tržišnog interesa za ulaganja u takvu infrastrukturu od strane operatora na tržištu elektroničkih komunikacija (tzv. "bijela područja" mreža sljedeće generacije).

*Svrha (cilj) Poziva:* Povećanje nacionalne pokrivenosti širokopojasnom mrežom sljedeće generacije (NGN) do 2023. godine.

Za uspješnu primjenu i praćenje postignuća, Prijavitelj je obvezan na razini projektnog prijedloga opisati ***pokazatelje neposrednih rezultata*** specifičnih za program prema investicijskom prioritetu te njihove konkretne vrijednosti navesti u Prijavnom obrascu gdje je primjenjivo, te i u ostaloj za to predviđenoj dokumentaciji Poziva. Također, projektni prijedlog treba doprinositi pokazateljima definiranim na razini Poziva.

Vrijednosti pokazatelja rezultata na razini projekta pratit će SAFU (PT2) i MRRFEU (UT).

***Pokazatelji neposrednih rezultata specifičnih za program prema investicijskom prioritetu***

***(IP 2a):***

| ***Pokazatelj neposrednih rezultata*** | ***Jedinica mjere*** | ***Opis i izvor provjere*** |
| --- | --- | --- |
| *Infrastruktura informacijskih i komunikacijskih tehnologija: Broj dodatnih kućanstava koja imaju širokopojasni pristup od najmanje 30 Mbit/s; KOD: CO10-N* | *Kućanstva[[12]](#footnote-13)* | *Broj kućanstava kojima je* *dostupan širokopojasni pristup internetu s brzinom od najmanje 30 Mbit/s, a kojima je prethodno bio dostupan samo osnovni širokopojasni pristup (s brzinama manjim od 30 Mbit/s) ili uopće nisu imali dostupan širokopojasni pristup. Dostupnost širokopojasnog pristupa[[13]](#footnote-14) mora biti izravna posljedica potpore. Pokazateljem se iskazuje broj kućanstava u RH s mogućnošću (dostupnošću) širokopojasnog pristupa s brzinama od najmanje 30 Mbit/s. Pokazateljem se ne iskazuje jesu li osobe koje žive u kućanstvima ujedno postale i korisnici širokopojasnog pristupa s brzinama iznad 30 Mbit/s.*  *Na razini OPKK ciljna vrijednost do 31. prosinca 2023. godine je 315.000 kućanstava, a na* *razini* *ovog Poziva ciljna vrijednost je 192.000 kućanstava. Rok ostvarenja ciljne vrijednosti pokazatelja na razini Poziva ovisi o završetku pojedinih projekata sufinanciranih u okviru ovog Poziva, a najkasnije do 31. prosinca 2023. godine.*  *Izvori koji će potkrepljivati postignute vrijednosti pokazatelja su: Izjava o pokazateljima (Obrazac 6. Izjava o pokazateljima), Zahtjev za nadoknadom sredstava (Prilog 10. Zahtjev za nadoknadom sredstava) i Završno izvješće (Prilog 7. Završno izvješće i Kontrolna lista).[[14]](#footnote-15)* |
| *Privatna ulaganja koja odgovaraju javnoj potpori za projekte razvoja širokopojasnog pristupa; KOD: 2a12-N* | *EUR* | *Ukupna vrijednost privatnih ulaganja u projektima za razvoj širokopojasnog interneta, uključujući i dijelove projekta s neprihvatljivim troškovima.[[15]](#footnote-16)*  *Na razini ovog Poziva ciljna vrijednost do 31. prosinca 2023. godine je 44.344.595,00 EUR.*  *Izvori koji će potkrepljivati postignute vrijednosti pokazatelja su: Izjava o pokazateljima (Obrazac 6. Izjava o pokazateljima) i Završno izvješće (Prilog 7. Završno izvješće i Kontrolna lista).* |

***Pokazatelji na razini Poziva:***

| ***Pokazatelj Poziva*** | ***Jedinica mjere*** | ***Opis i izvor provjere*** |
| --- | --- | --- |
| *Broj dodatnih stanova kojima je omogućen širokopojasni pristup od najmanje 40 Mbit/s; KOD: <…>* | *Stan[[16]](#footnote-17)* | *Broj stanova kojima je dostupan širokopojasni pristup internetu s brzinom od najmanje 40 Mbit/s, a kojima je prethodno bio dostupan osnovni širokopojasni pristup (s brzinama do 30 Mbit/s) ili uopće nisu imali dostupan širokopojasni pristup. Pokazateljem se iskazuje broj stanova u RH s mogućnošću (dostupnošću) širokopojasnog pristupa s brzinama od najmanje 40 Mbit/s.*  *Na razini ovog Poziva ciljna vrijednost je 192.000 stanova. Rok ostvarenja ciljne vrijednosti pokazatelja ovisi o završetku pojedinih projekata sufinanciranih u okviru ovog Poziva, a najkasnije do 31. prosinca 2023. godine.*  *Izvori koji će potkrepljivati postignute vrijednosti pokazatelja su: Izjava o pokazateljima (Obrazac 6. Izjava o pokazateljima), Zahtjev za nadoknadom sredstava (Prilog 10. Zahtjev za nadoknadom sredstava) i Završno izvješće (Prilog 7. Završno izvješće i Kontrolna lista).[[17]](#footnote-18)* |

**Polazišna vrijednost za sve pokazatelje je 0, dok Prijavitelj određuje ciljnu vrijednost pojedinog pokazatelja u okviru svojeg projektnog prijedloga.**

**Pokazatelj neposrednih rezultata „Privatna ulaganja koja odgovaraju javnoj potpori za projekte razvoja širokopojasnog pristupa (KOD: 2a12-N)“ nije primjenjiv na Prijavitelje koji će provoditi projekt po investicijskom modelu B (vidi točku 5.2. ovih Uputa), odnosno, Prijavitelji koji će provoditi projekt po investicijskom modelu B ne moraju doprinositi ostvarenju tog pokazatelja (tip investicijskog modela utvrđuje se Izjavom prijavitelja (*Obrazac 2. Izjava prijavitelja*)).**

**U slučaju da korisnik bespovratnih sredstava ne ostvari planiranu razinu pokazatelja navedenih u prijavi projektnog prijedloga, a temeljem kojeg je sklopljen Ugovor o dodjeli bespovratnih sredstava, PT2 ima pravo od korisnika bespovratnih sredstava zatražiti izvršenje povrata dijela isplaćenih sredstava razmjerno neostvarenom udjelu pokazatelja u skladu s *Prilogom 4. Pravila o financijskim korekcijama*.**

|  |
| --- |
| ***Napomena:*** *Odlukom EK od 25. siječnja 2016. godine u predmetu: Državna potpora SA.38626 (2015/N) – Hrvatska, navedeno je da program državnih potpora ima za cilj promicanje uvođenja širokopojasnih mreža NGA s brzinom preuzimanja od najmanje 40 Mbit/s i brzinom učitavanja od najmanje 5 Mbit/s na područjima RH na kojima trenutačno ne postoji širokopojasna infrastruktura ili ona postoji na nedovoljnoj razini, tj. na „bijela područja NGA”.*  *U skladu s navedenim, svi projekti koji će se sufinancirati u okviru ovog Poziva moraju ispuniti zahtjeve u pogledu ostvarenja značajnog iskoraka (engl. step change) s obzirom na minimalne brzine prema korisniku (download) i od korisnika (upload):*  *brzina prema korisniku (download) 40 Mbit/s,*  *brzina od korisnika (upload) 5 Mbit/s.* |

## Financijska alokacija, iznosi i intenziteti bespovratnih sredstava

Bespovratna sredstva dodjeljivat će se putem otvorenog postupka dodjele bespovratnih sredstava u modalitetu privremenog Poziva.

|  |
| --- |
| ***Ukupno raspoloživ iznos bespovratnih sredstava za dodjelu u okviru ovog Poziva je 1.100.000.000,00 kn.*** |

UT/PT1 zadržava pravo ne dodijeliti sva raspoloživa sredstva u okviru ovog Poziva.

Najviši dopušteni iznos bespovratnih sredstava koji se može dodijeliti po pojedinačnom projektnom prijedlogu, a koji može biti dostavljen u okviru ovog Poziva, te koji će se provoditi u okviru investicijskog modela B (vidi točku 5.2. ovih Uputa) je 76.000.000,00 kn.

Vezano za projekte koji će se provoditi u okviru investicijskih modela A i C (vidi točku 5.2. ovih Uputa), najviši dopušteni iznos bespovratnih sredstava koji se može dodijeliti po pojedinačnom projektnom prijedlogu, a koji može biti dostavljen u okviru ovog Poziva je 63.500.000,00 kn, te u skladu sa sljedećim ograničenjima:

* 57.000.000,00 kn je maksimalan iznos bespovratnih sredstava za troškove planiranja i izgradnje mreže (kategorije prihvatljivih troškova detaljno pojašnjene u točki 2.8.1. ovih Uputa), a koje će imati privatni operator koji je odabran u postupku javne nabave (vidjeti točke 2.2.1. i 5.3.1. ovih Uputa);
* 6.500.000,00 kn je maksimalan iznos bespovratnih sredstava za troškove, a na koje isključivo pravo ima Prijavitelj/korisnik bespovratnih sredstva (vidjeti točku 2.8.1. ovih Uputa).

|  |
| --- |
| ***Napomena:*** *U projektima koji će se provoditi po investicijskim modelima A i C,* *Investicijske studije (Obrazac 4. Investicijska studija) moraju uključivati troškove Prijavitelja i troškove*  *privatnog operatora koji je odabran u postupku javne nabave (vidi točku 1.5. ovih Uputa).* |

Prijavitelj se obvezuje iz vlastitih sredstava ili vanjskim financiranjem (svime što ne predstavlja sredstva iz bilo kojeg javnog izvora, uključujući iz EU, odnosno europskih strukturnih i investicijskih fondova) osigurati:

* sredstva za financiranje razlike između iznosa ukupnih prihvatljivih troškova projektnog prijedloga te iznosa bespovratnih sredstava iz EFRR-a dodijeljenih za financiranje prihvatljivih troškova u sklopu ovog Poziva,
* sredstva za financiranje ukupnih neprihvatljivih troškova unutar projektnog prijedloga.

## Obveze koje se odnose na državne potpore / Vrste, iznos i intenzitet potpore

Državne mjere kojima se podupiru ulaganja u širokopojasne mreže obično se odnose na obavljanje gospodarske djelatnosti, kao što su izgradnja širokopojasne infrastrukture, upravljanje širokopojasnom infrastrukturom, davanje pristupa širokopojasnoj infrastrukturi ili osiguravanje povezanosti krajnjim korisnicima. Izgradnja infrastrukture širokopojasnih mreža s ciljem da je država ili operatori trećih strana komercijalno iskorištavaju u budućnosti smatra se gospodarskom djelatnošću. Ukoliko se takva mreža naknadno otvori ulagačima u širokopojasne mreže ili operatorima, riječ je o državnoj potpori. Ovim Pozivom dodjeljivati će se državne potpore u okviru ONP-a, a koji je odobrila EK u skladu s pravilima o državnim potporama u predmetu: Državna potpora SA.38626 (2015/N) – Hrvatska. Cilj predmetne mjere jest potaknuti razvoj pristupnih mreža sljedeće generacije (NGA) u RH. RH želi postupno uvesti mreže NGA u cijeloj zemlji na bijelim područjima NGA, s brzinom preuzimanja od najmanje 40 Mbit/s i brzinom učitavanja od najmanje 5 Mbit/s. Predmetnom je mjerom obuhvaćeno razdoblje od odobrenja EK do posljednjeg datuma za dodjelu potpore u okviru mjere, odnosno, od 25. siječnja 2016. godine do 31. prosinca 2023.godine.

***Posredni davatelj državne potpore***

U okviru predmetnog Poziva, a u projektima koji se provode po investicijskim modelima A i C, korisnik bespovratnih sredstava je ujedno i posredni davatelj potpore.

***Iznos i intenzitet potpore***

Intenzitet potpore varirat će ovisno o intenzitetu privatnog ulaganja, području intervencije i okolnostima kao što su iskoristivost postojeće infrastrukture, stanovništvo i zemljopisna veličina naselja, izbor infrastrukturnog rješenja (veći intenzitet za mreže FTTH, čije uvođenje podrazumijeva izgradnju nove kabelske kanalizacije) te ovisno o tome je li mreža kabelske kanalizacije već izgrađena ili je nema.[[18]](#footnote-19) Intenzitet državne potpore, odnosno, financijski jaz (nedostatak potrebnih prihoda) računa se u okviru analize troškova i koristi (eng. *Cost-Benefit Analysis*) koja je sastavni dio Investicijske studije (*Obrazac 4. Investicijska studija*), a na temelju Vodiča kroz analizu troškova i koristi investicijskih projekata (*Prilog 9. Vodič kroz analizu troškova i koristi investicijskih projekata*) [[19]](#footnote-20).Očekuje se da će privatno ulaganje iznositi 40% ukupnog ulaganja ONP-a, a prosječni intenzitet potpore također 40%[[20]](#footnote-21).

|  |
| --- |
| ***Napomena:*** *U konačnoj verziji Plana razvoja širokopojasne infrastrukture (u daljnjem tekstu: PRŠI), a* *u izračunu financijskog jaza, obvezno se mora koristiti Financijska diskontna stopa (FDS) navedena u bilješci (fusnoti) br. 19.* |

Inicijalne vrijednosti udjela potpora u projektima koji se provode po investicijskim modelima A i C (vidjeti točku 5.2. ovih Uputa) bit će utvrđene po okončanju postupka javne nabave za odabir privatnog operatora zaduženog za projektiranje i izgradnju mreže koja se gradi uz potpore (vidjeti točke 2.2.1. i 5.3.1. ovih Uputa).

Utvrđeni iznosi potpora i udjeli potpora moraju biti formalno specificirani kroz ugovor nositelja provedbe projekta (nositelj provedbe projekta detaljno pojašnjen u točki 2.1. ovih Uputa) s odabranim operatorom. U investicijskom modelu A to je *Ugovor o javnoj nabavi radova*, odnosno, *Ugovor o dodjeli bespovratnih sredstava*, a u investicijskom modelu C to je *Ugovor o javno-privatnom partnerstvu*.[[21]](#footnote-22)

|  |
| --- |
| ***Napomene:***  *Budući da će odabrani operator biti korisnik državne potpore, te on kao korisnik državne potpore ima određena prava i obveze, Ugovor o dodjeli bespovratnih sredstava za provedbu projekta po investicijskom modelu A, sklapa se između UT-a, PT2, korisnika bespovratnih sredstava/posrednog davatelja državne potpore i odabranog privatnog operatora kao korisnika državne potpore.*  *Ugovor*  *o dodjeli bespovratnih sredstava vezano za provedbu projekta po investicijskom modelu A, regulirat će one odnose koji nisu regulirani Ugovorom o javnoj nabavi radova, a čije je uređivanje/propisivanje bitno za provedbu Ugovora o dodjeli bespovratnih sredstava, odnosno, njime će se regulirati sva prava i obveze privatnog operatora kao korisnika državne potpore.* |

Ovakav *ex ante* pristup usklađen je s pravilima i preporukama koje su formalizirane u članku 78i SDPŠM-a, a čime se potiče operatore da pažljivo pripreme svoje ponude tijekom javne nabave te preuzmu sve rizike vezane uz ispravnu procjenu traženog iznosa potpora. Financijska isplativost, odnosno održivost širokopojasnih projekata, većinom je određena *ex ante* u preliminarnim poslovnim planovima koji nastaju prilikom pripreme projekata, što uključuje i planiranje potrebnih iznosa potpora.

U provedbi postupka javne nabave za odabir privatnog operatora od ponuditelja u investicijskim modelima A i C potrebno je zatražiti da uz svoje ponude prilože i okvirne poslovne planove provedbe projekta, iz kojih su razvidni proračuni ukupnih investicija u mrežu, traženog iznosa potpora te planirani udio sufinanciranja investicije iz vlastitih izvora operatora. Navedeni podaci predstavljat će polazište za specifikaciju parametara u ugovorima s operatorima (u investicijskom modelu A to je *Ugovor o javnoj nabavi radova*, odnosno, *Ugovor o dodjeli bespovratnih sredstava*, a u investicijskom modelu C to je *Ugovor o javno-privatnom partnerstvu*). Također, ovi parametri će biti polazište u svim kasnijim projektnim aktivnostima vezanim za izradu detaljnih financijskih planova te provjeru potrebe povrata potpora.

|  |
| --- |
| ***Napomena:*** *U projektima koji će se provoditi po investicijskim modelima A i C,* *Investicijske studije (Obrazac 4. Investicijska studija) izrađuju se na temelju poslovnih planova koje su ponuditelji dostavili uz svoje ponude u*  *postupku odabira privatnog operatora.*  *\*Investicijske studije (Obrazac 4. Investicijska studija) moraju uključivati i troškove Prijavitelja/nositelja pojedinačnog projekta (Prijavitelj/nositelj pojedinačnog projekta detaljno pojašnjen u točki 2.1. ovih Uputa).* |

Vrijednost udjela potpore u projektima koji se provode po investicijskom modelu B (model opisan u točki 5.2. ovih Uputa) utvrđuje prijavitelj u okviru Investicijske studije (*Obrazac 4. Investicijska studija*), a na temelju prethodno spomenutih faktora koji utječu na određivanje intenziteta potpore. Potrebna razina kompetitivnosti postupka dodjele državnih potpora u investicijskom modelu B (članak 78c SDPŠM-a, bilješka (*fusnota*) 96)[[22]](#footnote-23) osigurana je kroz obveze javnog operatora mreže izgrađene uz potpore da posluje po veleprodajnom poslovnom modelu[[23]](#footnote-24), da ne pruža svoje usluge u komercijalno isplativim područjima te da primjenjuje računovodstveno razdvajanje aktivnosti vezanih uz mrežu u odnosu na sve ostale aktivnosti iz djelokruga odgovornosti tijela javne vlasti. Iznimno, operator javne mreže smije pružati usluge krajnjim korisnicima, ukoliko isti spadaju u skupinu javnih korisnika, budući da u tim slučajevima pružanje usluga predstavlja javni interes i može biti, između ostalog, jedan od razloga pokretanja projekta.

|  |
| --- |
| ***Napomena:*** *Procedura vezano za povrat prekomjernih potpora (engl. clawback) u skladu s pravilima državnih potpora pojašnjena je u točki 5.6.1. ovih Uputa.* |

***Korisnici državne potpore (Korisnici operatori i krajnji korisnici mreže)***

Korisnik državne potpore bit će odabrani mrežni operator (operator koji je odabran u postupku javne nabave, a u investicijskim modelima A i C). Neizravni korisnici (operatori koji plaćaju veleprodajni pristup (vidi točku 2.5.1. ovih Uputa))[[24]](#footnote-25) bit će operatori elektroničkih komunikacija koji se koriste novom mrežom za pružanje maloprodajnih usluga krajnjim korisnicima te sami krajnji korisnici. Državne potpore se dodjeljuju izravno ulagačima u mreže, a koji se odabiru postupkom javne nabave. Budući da doprinos države nije osiguran u skladu s uobičajenim tržišnim uvjetima, te se stoga smatra državnom potporom, natječajnim postupkom odabira, odnosno, postupkom javne nabave osigurava se da je svaka potpora ograničena na najmanji iznos potreban za određeni projekt. Iako se mrežni operator odabire u postupku javne nabave, to ne znači da potpora ne postoji jer će javno tijelo ipak subvencionirati najboljeg ponuditelja (na primjer, u smislu „financiranja razlike” ili doprinosa u naravi), a upravo svrha takvog postupka je odabir korisnika potpore. Dodijeljena financijska potpora omogućit će odabranom ponuditelju obavljanje komercijalne djelatnosti pod uvjetima koji inače ne bi bili dostupni na tržištu.

***Ciljana područja***

Mjera je ograničena na bijela područja NGA (na kojima je dostupna brzina manja od 30 Mbit/s i na kojima trenutačno nema mreže NGA niti se njezino uvođenje planira tijekom iduće tri godine).

# PRAVILA POZIVA

## Prihvatljivost prijavitelja

Prihvatljivi prijavitelji u okviru ovog Poziva su jedinice lokalne i područne (regionalne) samouprave[[25]](#footnote-26) (u daljnjem tekstu: JLRS), a koje su navedene u popisu županija, gradova i općina (*Prilog 5. Popis općina i gradova u Republici Hrvatskoj i Prilog 6. Popis županija u Republici Hrvatskoj*)[[26]](#footnote-27) i koji imaju potvrdu Hrvatske regulatorne agencije za mrežne djelatnosti (u daljnjem tekstu: HAKOM) o usklađenosti PRŠI-ja sa strukturnim pravilima ONP-a (*Obrazac 3. Potvrda o usklađenosti PRŠI-ja sa strukturnim pravilima ONP-a*).

Pojedinačne projekte provodit će tijela javne vlasti na lokalnim i/ili područnim (regionalnim) razinama (općine, gradovi i županije, odnosno JLRS-ovi), kao nositelji pojedinačnih projekata (u daljnjem tekstu: NP). ONP preporuča zajedničko provođenje projekta u više susjednih jedinica lokalne samouprave (u daljnjem tekstu: JLS), a pri čemu JLS-ovi (općine i gradovi) određuju tko je NP. Također, i županije (jedinice regionalne samouprave) mogu biti NP-ovi, a posebno u slučaju da se individualan projekt istovremeno provodi u više JLS-ova iste županije.[[27]](#footnote-28)

U slučaju zajedničkog provođenja projekta u više susjednih JLS-ova, određivanje NP-a te međusobni odnosi, prava i obveze JLS-ova uključenih u projekt, reguliraju se Sporazumom o zajedničkoj suradnji na projektu razvoja širokopojasne infrastrukture, a prije podnošenja projektnog prijedloga (*Obrazac 7. Sporazum o zajedničkoj suradnji na projektu razvoja širokopojasne infrastrukture – popis minimalnog sadržaja Sporazuma o zajedničkoj suradnji*). Sporazum o zajedničkoj suradnji na projektu razvoja širokopojasne infrastrukture je sastavni dio dokumentacije uz projektni prijedlog, te mora biti dostavljen zajedno s drugom propisanom dokumentacijom prilikom podnošenja projektnog prijedloga, a u skladu s točkom 3.1. ovih Uputa.

U okviru ovog Poziva isključivo NP-ovi mogu podnijeti projektne prijedloge, odnosno, NP-ovi su prijavitelji te korisnici bespovratnih sredstava. Za pripremu i provedbu projekata odgovornost imaju pojedini NP-ovi, te su odgovorni za postupak prijave na predmetni Poziv.

Prijavitelj mora dokazati da u trenutku podnošenja projektnog prijedloga nije niti u jednoj situaciji isključenja, a koje su definirane u točki 2.3. Uputa. Navedeno se dokazuje Izjavom prijavitelja (*Obrazac 2. Izjava prijavitelja*).

## Prihvatljivost partnera i formiranje partnerstva

U okviru ovog Poziva nije dozvoljeno formiranje partnerstva, a u smislu pravila kojima se uređuje postupanje tijela u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta"[[28]](#footnote-29).

|  |
| --- |
| ***Napomena:*** *U okviru ovog Poziva, a za provedbu investicijskog modela C (investicijski modeli detaljnije pojašnjeni u točki 5.2. ovih Uputa) dozvoljeno je formiranje javno-privatnog partnerstva (u daljnjem tekstu: JPP), a u skladu sa Zakonom o javno-privatnom partnerstvu (u daljnjem tekstu: ZJPP).* |

### Javno-privatno partnerstvo

U investicijskom modelu C, postupak odabira privatnog partnera u JPP-u provodi se u skladu sa svim odredbama ZJPP-a kojima se propisuju postupci za odabir privatnih partnera u JPP-u, a prije podnošenja projektnog prijedloga na ovaj Poziv. Na temelju provedenog postupka odabira privatnog partnera u JPP-u s odabranim ponuditeljem će se sklopiti *Ugovor o javno-privatnom partnerstvu*. *Ugovor o javno-privatnom partnerstvu* sklopit će se s odgodnim uvjetom, te isti proizvodi učinke nakon odobrenja sredstava za sufinanciranje i sklapanja *Ugovora o dodjeli bespovratnih sredstava*, a na temelju članka 218. Zakona o javnoj nabavi (NN 120/16) (u daljnjem tekstu: ZJN). U slučaju da Prijavitelj/NP ne sklopi *Ugovor o dodjeli bespovratnih sredstava, Ugovor o* *javno-privatnom partnerstvu* se raskida.

Kriteriji za odabir ponude privatnog partnera, odnosno, kriteriji za provedbu postupka javne nabave za odabir privatnog partnera navedeni su u točki 5.3.1 ovih Uputa (primjenjuju se kriteriji koje su NP-ovi obvezni primjenjivati u postupcima javne nabave za odabir privatnog operatora u okviru investicijskog modela A).

Javni partner (Prijavitelj u okviru ovog Poziva) i privatni partner međusobne odnose u provedbi projekta po investicijskom modelu C reguliraju sklapanjem *Ugovora o javno-privatnom partnerstvu*. Sklopljeni *Ugovor o javno-privatnom partnerstvu* sastavni je dio projektnog prijedloga, te Prijavitelj mora predati ovjerenu vjerodostojnu presliku predmetnog ugovora, a u okviru obvezne popratne dokumentacije. *Ugovor o javno-privatnom partnerstvu* mora biti u skladu sa svim uvjetima ovoga Poziva i ONP-a[[29]](#footnote-30), te u potpunosti mora udovoljavati uvjetima *Ugovora o dodjeli bespovratnih sredstava*.

|  |
| --- |
| ***Napomene:***   * *Ugovor o javno-privatnom partnerstvu između ostaloga, odnosno, između odredbi propisanih ZJPP-om, mora sadržavati sve propisane obveze za odabrane Partnere koje propisuje ONP, a koje su navedene u Prilogu 12. Popis potrebnih odredbi Ugovora o javno-privatnom partnerstvu, a koje su nužne za provedbu Ugovora o dodjeli bespovratnih sredstava.* * *Neovisno o ulozi privatnog partnera u JPP-u, Korisnik bespovratnih sredstava/Prijavitelj preuzima potpunu pravnu i financijsku odgovornost za upravljanje i provedbu Projekta.* * *Postupak definiranja kriterija odabira privatnog partnera u JPP-u, odnosno, postupak odobravanja kriterija od strane HAKOM-a, odnosno, nositelja ONP-a (u daljnjem tekstu: NOP) pojašnjen je u točki 5.3.1. ovih Uputa (primjenjuje se postupak definiranja koje su NP-ovi obvezni primjenjivati u postupcima javne nabave za odabir privatnog operatora u okviru investicijskog modela A).* * *U skladu s ONP-om, a u postupku odabira privatnog partnera u JPP-u, obveza ponuditelja je da uz svoje ponude prilože i okvirne poslovne planove provedbe projekta, iz kojih su razvidni proračuni ukupnih investicija u širokopojasnu mrežu, traženog iznosa potpora te planirani udio sufinanciranja investicije iz vlastitih izvora operatora. Navedeni podaci predstavljat će polazište za specifikaciju parametara u Ugovoru o javno-privatnom partnerstvu. Nadalje, obveza je da u svojim poslovnim planovima, a u okviru analize troškova i koristi (engl. Cost-Benefit Analysis), koriste realno izraženu Financijsku diskontnu stopu (FDS) od 8,73% za metodu Diskontiranog novčanog toka (DNT).* |

## Kriteriji za isključenje

***Kriteriji za isključenje Prijavitelja***

U okviru ovog Poziva, potpora se **ne može**dodijeliti:

* Prijavitelju od kojeg je, kako je navedeno u članku 1., točka 4.a) Uredbe (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava; dokazuje se Izjavom prijavitelja *(Obrazac 2. Izjava prijavitelja);*
* Prijavitelju koji je u teškoćama kako je definirano u članku 2., točki 18. Uredbe (EU) br. 651/2014; i/ili protiv kojega je podnesen prijedlog za pokretanje **predstečajnog ili stečajnog postupka**; pokrenut **prethodni postupak** radi utvrđivanja uvjeta za otvaranje stečajnog postupka; **otvoren predstečajni ili stečajni postupak**, ispunjeni uvjeti za pokretanje ili je pokrenut **postupak likvidacije** (po službenoj dužnosti ili po prijedlogu); podnesen prijedlog za otvaranje **postupka izvanredne uprave**; kojim upravlja **osoba postavljena od strane nadležnog suda** ili je pokrenut postupak nadležnog suda za postavljanje osobe koja će njime upravljati; koji je u **nagodbi s vjerovnicima** ili je pokrenut postupak nagodbe s vjerovnicima; koji je **obustavio poslovne djelatnosti**, ili koji se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima; dokazuje se Izjavom prijavitelja *(Obrazac 2. Izjava prijavitelja);*
* ako je Prijavitelj ili osoba ovlaštena po zakonu za zastupanje Prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države njihova sjedišta ili države čiji je državljanin osoba ovlaštena po zakonu za zastupanje Prijavitelja:
  + sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN 125/2011, 144/2012, 56/2015, 61/2015), članka 333. (udruživanje za počinjenje kaznenih djela), iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06., 110/07, 152/08, 57/11, 77/11 i 143/12),
  + korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN 125/2011, 144/2012, 56/2015, 61/2015) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),
  + prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (Narodne novine, broj 125/2011, 144/2012, 56/2015, 61/2015) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),
  + terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona (NN 125/2011, 144/2012, 56/2015, 61/2015) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11. i 143/12),
  + pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015) i članka 279. (pranje novca) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11. i 143/12),
  + dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona NN 125/2011, 144/2012, 56/2015, 61/2015) i članka 175. (trgovanje ljudima i ropstvo) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12), ili je korisnik bespovratnih sredstava ili osoba ovlaštena po zakonu za zastupanje korisnika bespovratnih sredstava pravomoćno osuđena za počinjenje prekršaja koji se odnosi na zlorabu dužnosti i djelatnosti, prekršaja u obavljanju poslova i djelatnosti pravnih osoba te odgovornih osoba u pravnim osobama te prekršaja počinjenog u vezi s djelatnošću korisnika bespovratnih sredstava;
* Prijavitelju kojem je utvrđeno teško kršenje Ugovora[[30]](#footnote-31) o dodjeli bespovratnih sredstava zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU odnosno ESI fondova; dokazuje se Izjavom prijavitelja *(Obrazac 2. Izjava prijavitelja);*
* Prijavitelju u slučaju da je Prijavitelj ili osobe ovlaštene po zakonu za zastupanje proglašen krivim zbog **teškog profesionalnog propusta;**
* Prijavitelju koji je u sukobu interesa u predmetnom postupku dodjele bespovratnih sredstava; dokazuje se Izjavom prijavitelja *(Obrazac 2. Izjava prijavitelja);*
* Prijavitelju koji nije izvršio zatraženi povrat ili su u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora (uključujući iz EU odnosno ESI fondova), za aktivnosti odnosno troškove **koji nisu izvršeni;**
* Prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja (ako oni nemaju poslovni nastan u RH). U pogledu ove točke, smatra se prihvatljivim da Prijavitelj/korisnik bespovratnih sredstava nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja;
* Prijavitelju koji je dostavio lažne podatke pri dostavi dokumenata.

Sve navedeno dokazuje se putem *Obrasca 2. Izjava prijavitelja*.

## Broj projektnih prijedloga i Ugovora o dodjeli bespovratnih sredstava po Prijavitelju

Prijavitelj po predmetnom Pozivu u Postupku dodjele može podnijeti više od jednog projektnog prijedloga, a za različite prostorne obuhvate projekta, odnosno, za različite PRŠI-je.

Po jednom PRŠI-ju koji je usklađen sa strukturnim pravilima ONP-a moguće je podnijeti isključivo jedan projektni prijedlog, te za taj PRŠI sklopiti jedan *Ugovor o dodjeli bespovratnih sredstava*.

U skladu s navedenim s jednim Prijaviteljem se može sklopiti više *Ugovora o dodjeli bespovratnih sredstava*.

## Zahtjevi koji se odnose na sposobnost Prijavitelja, usklađenost projekta/PRŠI-ja s NP-BBI-em, te učinkovito korištenje sredstava i održivost rezultata projekta

* Prijavitelj mora provesti projekt pravovremeno i u skladu sa zahtjevima utvrđenima u ovim Uputama. Prijavitelj mora osigurati odgovarajuće kapacitete za provedbu projekta. Članovi projektnog tima mogu biti zaposlenici Prijavitelja ili vanjski stručnjaci. Odgovornosti članova projektnog tima za upravljanje i provedbu projekta moraju biti definirane i raspoređene, što prijavitelj opisuje u Prijavnom obrascu (*Obrazac 1. Prijavni obrazac*).
* Prijavitelj (ako je primjenjivo) treba osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja odnosno mora imati osigurana sredstva za financiranje cjelokupne razlike između ukupnih prihvatljivih troškova i iznosa bespovratnih sredstava (potpora) potencijalno dobivenih u sklopu ovog Poziva te ukupnosti neprihvatljivih troškova, a što Prijavitelj dokazuje Izjavom prijavitelja (*Obrazac 2. Izjava prijavitelja*).
* Prijavitelj (u investicijskom modelu B), odnosno, korisnik državne potpore (u investicijskim modelima A i C) mora osigurati održivost projekta i projektnih rezultata. Prijavitelj je obvezan osigurati trajnost Projekta tijekom razdoblja navedenog u Programu državnih potpora, a koji je odobrila EK u predmetu: Državna potpora SA.38626 (2015/N) – Hrvatska (vidi točku 2.5.1. ovih Uputa).
* Prijavitelj (u investicijskom modelu B), odnosno, korisnik državne potpore (u investicijskim modelima A i C) tijekom razdoblja od 7 godina od završnog plaćanja (korisniku bespovratnih sredstava) mora osigurati:
* održavanje opreme i druge imovine nabavljene tijekom projekta, u skladu s uputama/preporukama proizvođača;
* održivost aktivnosti i rezultata kako bi se osiguralo ostvarenje ciljanih pokazatelja utvrđenih u točki 1.3. Predmet, svrha i pokazatelji Poziva;
* da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.
* Prijavitelj (u investicijskom modelu B), odnosno, korisnik državne potpore (u investicijskim modelima A i C), pored uvjeta koji se odnose na veleprodajne usluge mora:
* s nositeljem tehničke provedbe NP-BBI programa[[31]](#footnote-32) u fazi projektiranja i izgradnje infrastrukture usuglasiti uvjete, odgovornosti i točan položaj (mikrolokaciju) demarkacijskih točaka te koordinirati izgradnju infrastrukture na trasama na kojima će se graditi NP-BBI infrastruktura;
* na svakoj demarkacijskoj točki trajno omogućiti pristup pasivnim dijelovima pristupne mreže (kabelskoj kanalizaciji, nadzemnoj mreži stupova, neosvijetljenim nitima, vanjskim kabinetima ) izgrađene kroz ONP program u naselju u kojem se nalazi demarkacijska točka.

|  |
| --- |
| ***Napomena:*** *Demarkacijske točke i trase planirane kroz NP-BBI program odredit će NOP u suradnji s nositeljem tehničke provedbe NP-BBI programa, kao i posebne uvjete i obveze, a za svaki PRŠI;*  *dokazuje se potvrdom NOP-a (Obrazac 3. Potvrda o usklađenosti PRŠI-ja sa strukturnim pravilima ONP-a).* |

Nepridržavanje zahtjeva koji se odnose na sposobnost Prijavitelja, učinkovito korištenje sredstava i zahtjeva povezanih s trajnošću, smatrat će se kršenjem *Ugovora o dodjeli bespovratnih sredstava* te je moguće od Prijavitelja/korisnika bespovratnih sredstava i korisnika državne potpore (u slučaju ne pridržavanja zahtjeva povezanih s trajnošću) zatražiti povrat sredstava (navedeno provjerava PT2).

### Veleprodajni pristup infrastrukturi i mrežama izgrađenima u projektima

Veleprodajni uvjeti pristupa u projektima odnose se na:

* podržane veleprodajne usluge (točke pristupa mreži na razini pasivne infrastrukture i/ili veleprodajne usluge na aktivnoj mrežnoj razini),
* principe određivanja veleprodajnih naknada.

Propisivanjem veleprodajnih uvjeta pristupa mreži, uz postupke kontrole veleprodajnih naknada, cilj je osigurati jednake uvjete tržišnog natjecanja za sve operatore na područjima provedbe projekata u okviru ONP-a, kao što je i slučaj na svim ostalim područjima u kojima operatori pružaju usluge pod uobičajenim tržišnim uvjetima, uz eventualne mjere prethodne *(ex ante*) sektorske regulacije koju provodi HAKOM.

***Veleprodajne usluge***

Sve obvezne veleprodajne usluge operatori elektroničkih komunikacija kao izravni korisnici potpora (operator koji je odabran u postupku javne nabave, a u investicijskim modelima A i C) dužni su pružati u razdoblju od najmanje 7 godina od trenutka u kojem mreža izgrađena uz potpore postane operativna.

Budući da će se projekti izgradnje širokopojasne infrastrukture u okviru ONP-a financirati iz javnih sredstava, potrebno je osigurati najveću moguću razinu otvorenosti mreža izgrađenih u projektima, kako bi se osigurala kompetitivnost svih operatora na tržištu te najveća moguća dobrobit za krajnje korisnike. U skladu sa SDPŠM-om pristup cjelokupnoj pasivnoj mrežnoj infrastrukturi (kanalizacija, stupovi, neaktivna vlakna i ulični kabineti) omogućit će se neograničeno, a veleprodajni pristup mrežama financiranima iz državne potpore omogućit će se tijekom najmanje 7 godina. Operatori koji su izravni korisnici potpore moraju pružati sve obvezne veleprodajne usluge tijekom najmanje 7 godina od stavljanja cjelokupne mreže izgrađene uz potporu u rad. Nakon isteka tog najkraćeg razdoblja od 7 godina odgovarajuće se mjere u pogledu veleprodajnog pristupa mogu zadržati ili izmijeniti ako se u okviru regulatorne analize i mjera koje provodi NRA (hrvatsko nacionalno regulatorno tijelo u sektoru elektroničkih komunikacija (engl. *National Regulatory Authority –* NRA) – HAKOM) mrežni operator proglasi operatorom sa znatnijom tržišnom snagom. Propisani uvjeti za veleprodajni pristup odnose se na svu novu infrastrukturu izgrađenu tijekom provedbe projekta, na postojeću infrastrukturu koja se rabi u projektu te na sve dijelove mreže povezane s novoizgrađenom ili postojećom infrastrukturom u projektu, a koje su funkcionalno potrebne za pružanje veleprodajnih usluga.

Ako se primjenjuje investicijski model B, on je podložan općenitim ograničenjima u skladu s bilješkom (fusnotom) 96 SDPŠM-a, a uključuju:

* obvezu da javni mrežni operatori primjenjuju veleprodajni poslovni model kojim se omogućuje veleprodajni pristup subvencioniranoj infrastrukturi, suzdržavajući se od djelovanja na maloprodajnoj razini;
* ograničenje poslovanja operatora na područja koja nisu komercijalno atraktivna (bijela područja NGA);
* ispunjavanje obveze neprofitnosti i obvezu računovodstvenog razdvajanja sredstava koja se rabe za rad mreža od sredstva koja se rabe za drugo poslovanje u okviru nadležnosti tijela javne uprave.

Ciljano područje ograničeno je na područje u nadležnosti javnih naručitelja. Iznimno, javni mrežni operator može pružati usluge krajnjim korisnicima ako se radi o javnim korisnicima koji su dio predmetnog tijela javne uprave jer je u tom slučaju pružanje usluga od javnog interesa te, među ostalim, može biti jedan od razloga za provedbu projekta.

***Veleprodajne naknade***

NP-ovi su dužni sva relevantna pravila određivanja i naknadne kontrole veleprodajnih naknada i uvjeta specificirati već tijekom pripremne faze projekta, odnosno, PRŠI-ja, te ih staviti na uvid svim operatorima elektroničkih komunikacija, a tijekom druge javne rasprave. Na taj način operatori mogu unaprijed precizno pripremiti svoje poslovne planove i predati kompetitivne ponude u postupku javne nabave (vrijedi za investicijske modele A i C).

Budući da je postupak određivanja odgovarajuće razine veleprodajnih naknada u projektima kompleksan i zahtijeva specifična znanja i iskustvo koje NP-ovi u većini slučajeva ne posjeduju, u postupak verifikacije veleprodajnih cijena i uvjeta u projektima uključen je HAKOM. ONP-om je određena obveza odabranog operatora da predloži naknade i uvjete pristupa, a u skladu s pravilima određenim u ONP-u. Kao dio ove obveze, odabrani operator dužan je dostaviti prijedlog naknada i uvjeta pristupa HAKOM-u (uključujući detaljan opis metoda i/ili usporednih vrijednosti koje su primijenjene u izradi prijedloga), a nakon čega će HAKOM dati svoje mišljenje na predložene naknade i uvjete. Nakon primitka HAKOM-ovog mišljenja, odabrani operator je dužan, ukoliko je to potrebno, uskladiti prvotno predložene veleprodajne naknade i uvjete prema primjedbama HAKOM-a. Nakon toga, ako su konačne veleprodajne naknade i uvjeti u potpunosti usklađeni s HAKOM-ovim primjedbama, NP-ovi smiju izdati konačno odobrenje predloženih veleprodajnih naknada i uvjeta operatora. Takvo odobrenje NP-ova predstavljat će preduvjet da mreže izgrađene uz potpore postanu operativne, odnosno da se putem istih mogu pružati usluge.

Nakon inicijalnog odobrenja veleprodajnih naknada i uvjeta, isti moraju biti redovito naknadno provjeravani u svakom projektu. To je potrebno kako bi se obuhvatile sve promjene na tržištu, prvenstveno s obzirom na promjene veleprodajnih naknada i uvjeta u komercijalnim područjima, uključujući i promjene reguliranih naknada i uvjeta operatora sa značajnom tržišnom snagom (engl. *Significant Market Power* – SMP)[[32]](#footnote-33). Postupak naknadne provjere mora biti proveden najmanje svakih godinu dana, računajući od trenutka inicijalnog odobrenja veleprodajnih naknada i uvjeta.

|  |
| --- |
| ***Napomena:***  *Sva prava i obveze korisnika državne potpore prema Programu državnih potpora, a koji je odobrila EK u predmetu: Državna potpora SA.38626 (2015/N) – Hrvatska, definirat će se Ugovorom o dodjeli bespovratnih sredstava za investicijske modele A i B, odnosno, Ugovorom o javno-privatnom partnerstvu* *za investicijski model C.* |

## Prihvatljivost projekta

|  |
| --- |
| ***Napomena:*** *Kriteriji prihvatljivosti projekta (navedeni niže) provjeravaju se tijekom odgovarajuće faze postupka dodjele (na način opisan u točki 4.1. ovih Uputa).* |

Kako bi bio prihvatljiv, projektni prijedlog, odnosno, projekt mora udovoljavati svim utvrđenim kriterijima prihvatljivosti, kako slijede:

***Opći kriteriji prihvatljivosti projekta***

* Projekt je u skladu sa OPKK, PO 2, IP 2a, SC 2a1 te, slijedom toga, odgovara predmetu i svrsi ovog Poziva (točka 1.3. Uputa); dokazuje se Prijavnim obrascem *(Obrazac 1. Prijavni obrazac).*
* Projekt se provodi u potpunosti na teritoriju RH; dokazuje se Prijavnim obrascem *(Obrazac 1. Prijavni obrazac).*
* Aktivnosti projekta su u skladu s prihvatljivim aktivnostima u sklopu ovog Poziva (točka 2.7. Uputa); dokazuje se Prijavnim obrascem *(Obrazac 1. Prijavni obrazac).*
* Projekt ne uključuje aktivnosti koje su bile dio operacije koja je, ili je trebala biti, podložna postupku povrata sredstava (u skladu s člankom 125. stavkom 3(f) Uredbe (EU) br. 1303/2013) nakon promjene proizvodne aktivnosti izvan programskog područja; dokazuje se Izjavom prijavitelja *(Obrazac 2. Izjava prijavitelja).*
* Projekt je u skladu s odredbama svih relevantnih nacionalnih zakonodavnih akata i propisima EU, te u skladu sa specifičnim pravilima i zahtjevima primjenjivima na ovaj Poziv; dokazuje se Izjavom prijavitelja *(Obrazac 2. Izjava prijavitelja).*
* Projekt u trenutku podnošenja projektnog prijedloga nije fizički niti financijski završen; dokazuje se Izjavom prijavitelja *(Obrazac 2. Izjava prijavitelja).*
* Projekt se, na način opisan u projektnom prijedlogu, ne bi mogao provesti bez potpore iz OPKK-a (Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz OPKK-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta); dokazuje se Izjavom prijavitelja *(Obrazac 2. Izjava prijavitelja).*
* Projekt poštuje načelo nekumulativnosti, odnosno ne predstavlja dvostruko financiranje – prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz Europske unije, odnosno ESIF-a) niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava; dokazuje se Izjavom prijavitelja *(Obrazac 2. Izjava prijavitelja).*
* Projekt je u skladu s horizontalnim politikama EU o održivome razvoju, ravnopravnosti spolova i nediskriminaciji, tj. projekt mora doprinositi ovim politikama ili barem biti neutralan u odnosu na njih (točka 2.9. ovih Uputa); dokazuje se Izjavom prijavitelja *(Obrazac 2. Izjava prijavitelja)* tePrijavnim obrascem *(Obrazac 1. Prijavni obrazac).*
* Projekt je u skladu s drugim relevantnim politikama Unije; dokazuje se Izjavom prijavitelja *(Obrazac 2. Izjava prijavitelja).*
* Projekt je spreman za početak provedbe aktivnosti projekta i njihov završetak je u skladu s planom aktivnosti navedenim u Prijavnom obrascu (*Obrazac 1. Prijavni obrazac*) i zadanim vremenskim okvirima za provedbu projekta definiranim u točki 5.1. ovih Uputa; dokazuje se Izjavom prijavitelja *(Obrazac 2. Izjava prijavitelja) te Prijavnim obrascem (Obrazac 1. Prijavni obrazac).*
* Iznos traženih bespovratnih sredstava za projekt u okviru je propisanog najvećeg dopuštenog iznosa bespovratnih sredstava za financiranje prihvatljivih troškova, a koji se mogu dodijeliti temeljem ovog Poziva (točka 1.4. ovih Uputa); dokazuje se Prijavnim obrascem *(Obrazac 1. Prijavni obrazac).*
* Intenzitet državne potpore, odnosno, financijski jaz (nedostatak potrebnih prihoda) je pravilno utvrđen; dokazuje se, odnosno, provjerava se u okviru analize troškova i koristi (engl. *Cost-Benefit Analysis*) koja je sastavni dio Investicijske studije (*Obrazac 4. Investicijska studija*).

***Specifični kriteriji prihvatljivosti projekta***

* PRŠI je u skladu sa strukturnim pravilima ONP-a; dokazuje se potvrdom NOP-a *(Obrazac 3. Potvrda o usklađenosti PRŠI-ja sa strukturnim pravilima ONP-a).*
* PRŠI je u skladu s NP-BBI-em; dokazuje se potvrdom NOP-a (*Obrazac 3. Potvrda o usklađenosti PRŠI-ja sa strukturnim pravilima ONP-a*).
* Projekt mora biti ekonomski održiv (B/C>1) tj. projekt za cjelokupno ekonomsko razdoblje (sve godine) iskazuje veću vrijednost ekonomskih koristi od troškova (B/C>1); dokazuje se Investicijskom studijom *(Obrazac 4. Investicijska studija)*.
* Projekt koji se provodi po investicijskom modelu C – projekt JPP-a mora biti odobren od agencije nadležne za JPP; dokazuje se odobrenjem prijedloga projekta JPP-a (*odobrenje izdaje agencija nadležna za JPP*).
* Projekt je u skladu sa Strategijom razvoja širokopojasnog pristupa; dokazuje se Prijavnim obrascem *(Obrazac 1. Prijavni obrazac).*

## Prihvatljive projektne aktivnosti: koja ulaganja su dozvoljena?

***Prihvatljive aktivnosti koje se mogu financirati u okviru ovog Poziva su:***

* savjetodavne usluge za izradu dokumentacije za pripremu projekta (npr. PRŠI, studije izvedivosti, izrada projektnog prijedloga/projektne prijave);
* projektiranje širokopojasne pristupne mreže sljedeće generacije (izrada projektne dokumentacije kao npr. izrada dokumentacije za izgradnju infrastrukture širokopojasne pristupne mreže sljedeće generacije, izrada dokumentacije potrebne za kompletiranje zahtjeva za ishođenje potrebnih dozvola uključujući troškove za ishođenja istih, izrada detaljnih specifikacija, izrada geodetskog projekta, geodetskih elaborata, geodetskih snimaka izvedenog stanja i sl.);
* radovi na izgradnji infrastrukture širokopojasne pristupne mreže sljedeće generacije (npr. građevinski radovi potrebni za izgradnju sustava kabelske kanalizacije, polaganje cijevi, polaganje svjetlovodnih kabela, postavljanje nadzemne mreže (stupova) ukoliko drugačije rješenje nije moguće, izgradnja novih čvorova pristupne mreže, kupnja ili najam, te opremanje prostora za smještanje opreme i mrežnih elemenata za širokopojasni pristup sl.);
* nabava i postavljanje opreme širokopojasne mreže (npr. nabava, postavljanje aktivnih mrežnih komponenti smještenih u čvorovima, nabava i instalacija pasivnih mrežnih komponenti, opremanje novih čvorova pristupne mreže, nabava i instalacija elektroenergetskog napajanja i klimatizacijskih uređaja za održavanje kontroliranog okruženja, nabava i postavljanje antenskih stupova i opreme za bežični širokopojasni pristup koji ne uključuje usluge komercijalnih pokretnih pristupnih mreža i sl.);
* stručni nadzor radova izgradnje i instalacije infrastrukture širokopojasne pristupne mreže sljedeće generacije;
* obavljanje poslova i djelatnosti upravljanja projektom gradnje[[33]](#footnote-34);
* upravljanje projektom (npr. izrada dokumentacije za nadmetanje za provedbu javnih nabava i provedba javnih nabava, upravljanje aktivnostima projekta, administracija i tehnička koordinacija, planiranje i izrada opisa poslova i tehničkih specifikacija, financijsko upravljanje i izvještavanje i sl.);
* financijska revizija projekta koju osigurava korisnik bespovratnih sredstava, a koja je obvezna za projekte čija ukupno dodijeljena bespovratna sredstva iznose 1.500.000,00 kn i više;
* aktivnosti provedbe horizontalnih načela;
* promotivne aktivnosti s ciljem podizanja vidljivosti projektnih aktivnosti i EU financiranja.

## Opći zahtjevi koji se odnose na prihvatljivost troškova za provedbu projekta

Proračun projekta treba biti realan i učinkovit tj. troškovi/izdaci projekta moraju biti dostatni za postizanje očekivanih rezultata, a cijene trebaju odgovarati tržišnim cijenama. Pri određivanju prihvatljivosti izdataka, potrebno je uzeti u obzir točke 2.8.1. i 2.8.2. ovih Uputa i Pravilnik o prihvatljivosti izdataka (NN 143/14).

Pri obračunu i dodjeli bespovratnih sredstava u obzir će se uzimati samo prihvatljivi troškovi. Prihvatljivi troškovi moraju biti stvarno učinjeni i temeljiti se na popratnoj dokumentaciji. Prijavitelj je dužan dostaviti proračun svih planiranih troškova potrebnih za realizaciju projektnog prijedloga, uključujući i neprihvatljive troškove, pri čemu proračun mora obuhvatiti troškove koje će korisnik bespovratnih sredstava imati nakon odobravanja prijedloga projekta i troškove koje je već imao prije podnošenja projektnog prijedloga (ukoliko je primjenjivo) u sklopu ovog Poziva.

***Troškovi moraju ispunjavati sve sljedeće opće uvjete prihvatljivosti:***

* biti u skladu s općim uvjetima prihvatljivosti navedenima u Pravilniku o prihvatljivosti izdataka (Narodne novine, br. 143/2014) i dodatnim uvjetima za prihvatljivost troškova primjenjivima na ovaj Poziv;
* nastati kod Prijavitelja/korisnika bespovratnih sredstava i biti plaćeni od strane Prijavitelja/korisnika bespovratnih sredstava tijekom razdoblja prihvatljivosti troškova;
* nastati za vrijeme trajanja (razdoblja) provedbe projekta izuzev troškova vezanih uz revizorsko izvješće neovisnog ovlaštenog revizora o provjeri troškova projekta iz točke 2.8.1. ovih Uputa);
* biti povezani i nastati u okviru projekta (proračuna projekta) koji je odabran u okviru ovog Poziva u skladu s kriterijima odabira, a za koji je preuzeta obveza u Ugovoru o dodjeli bespovratnih sredstava;
* biti razumni, opravdani i u skladu s načelom odgovornog financijskog upravljanja, odnosno u skladu s načelima ekonomičnosti, učinkovitosti i djelotvornosti za postizanje rezultata te biti u skladu s tržišnim cijenama;
* biti u skladu s pravilima o javnoj nabavi (vidi točku 5.3. ovih Uputa);
* biti u skladu s relevantnom regulativom RH iz područja prostornog planiranja i graditeljstva;
* biti stvarni, odnosno potkrijepljeni računima ili računovodstvenim dokumentima jednake dokazne vrijednosti;
* biti usklađeni s primjenjivim poreznim i socijalnim zakonodavstvom;
* biti usklađeni s odredbama čl. 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugog financijskog instrumenta EU te dvostrukog financiranja iz bilo kojeg drugog izvora osim vlastitih sredstava Prijavitelja;
* biti usklađeni s pravilima o trajnosti operacija iz članka 71. Uredbe (EU) br. 1303/2013 (vidi točku 2.5. ovih Uputa);
* biti usklađeni s pravilima financijskih ograničenja navedenih u točki 1.4. ovih Uputa;
* biti povezani s aktivnostima iz točke 2.7. Uputa i neophodni za provedbu projekata, nastati u okviru projekata koji je odabran u okviru ovog Poziva u skladu s kriterijima dodjele, a za koji je preuzeta obveza u Ugovoru o dodjeli bespovratnih sredstava, te je u skladu s Ugovorom o dodjeli bespovratnih sredstava;
* biti plaćeni u razdoblju prihvatljivosti, odnosno od početka razdoblja provedbe projekta do završetka razdoblja provedbe projekta, izuzev troškova revizije koji mogu nastati nakon završetka razdoblja provedbe projekta a najkasnije do datuma dostave Završnog izvješća (*Prilog 7. Završno izvješće i Kontrolna lista*).

### Prihvatljive kategorije troškova

***Slijedeće kategorije troškova smatraju se prihvatljivima:***

* 1. ***Izravni troškovi***
* Troškovi upravljanja projektom (npr. savjetodavne usluge vanjskih stručnjaka za upravljanje projektom, priprema i provođenje javne nabave, izrada tehničkih specifikacija i sl.) i/ili troškovi plaća osoblja[[34]](#footnote-35) zaposlenog kod Prijavitelja/korisnika bespovratnih sredstava do najviše 5% ukupne vrijednosti dodijeljenih bespovratnih sredstava, a koji  će izravno raditi na provedbi projekta (članovi projektnog tima). Troškovi plaća osoblja se izračunavaju **primjenom standardne veličine jediničnih troškova** iz Uredbe (EU) br. 1303/2013 sukladno članku 68. stavku 2. na način da se zadnji dokumentirani godišnji bruto 2[[35]](#footnote-36) iznos troškova plaća osoblja podijeli s 1720 sati za:

1. djelatnika koji je bio zaposlen zadnjih 12 uzastopnih punih mjeseci koji prethode podnošenju projektnog prijedloga, bruto 2 iznos temeljen je na stvarnoj plaći te osobe (dokumentirani dokazi o stvarnoj plaći kao što su platna lista, akt temeljem kojeg se utvrđuje iznos plaće i akt o unutarnjem ustrojstvu);
2. djelatnika za kojeg nije dostupan podatak o zadnjem godišnjem bruto iznosu plaće za punih 12 mjeseci koji prethode podnošenju projektnog prijedloga iz razloga što nije bio zaposlen ili je koristio rodiljni dopust, bio na dugotrajnom bolovanju, neplaćenom dopustu i slično te za djelatnike zaposlene na nepuno radno vrijeme, izračun se vrši na temelju izračuna plaće za drugog zaposlenog djelatnika raspoređenog na isto ili slično[[36]](#footnote-37) radno mjesto, a čiji su zadnji godišnji troškovi dostupni za referentno razdoblje odnosno za 12 uzastopnih mjeseci koji prethode projektnom prijedlogu;
3. novozaposlenog djelatnika izračun se vrši na temelju dokumentiranih podataka o visini plaće drugog zaposlenog osoblja raspoređenog na isto ili slično radno mjesto, a čiji su zadnji godišnji troškovi dostupni za referentno razdoblje odnosno za 12 uzastopnih mjeseci koji prethode projektnom prijedlogu, uz uvjet da postoji dokaz o sistematizaciji radnog mjesta budućeg novog djelatnika.

|  |
| --- |
| ***Napomene:***   * *U okviru projektnog prijedloga potrebno je dostaviti sljedeće potporne dokumente:* * *dokument (akt) temeljem kojeg se utvrđuje iznos bruto plaće,* * *platne liste (IP1 obrazac) za razdoblje od 12 mjeseci koji prethode projektnom prijedlogu,* * *akt/i o unutarnjem ustrojstvu i organizacijsku shemu institucije s posebno označenim organizacijskim jedinicama i radnim mjestima za obavljanje prihvatljivih aktivnosti (ako je primjenjivo).* * *Prijavitelj je obvezan čuvati dokumentaciju koja se odnosi na izravne troškove osoblja - dokazi o izdacima (npr. ugovori, odluke, platne liste, evidencije radnog vremena - ako je potrebno), kako bi osigurao odgovarajući revizijski trag. Sve osoblje zaposleno na projektu obvezno je voditi evidenciju radnih sati kako bi se izračunali stvarni sati rada na projektu.* * *Troškovi osoblja za sate stvarno odrađene na provedbi projektnih aktivnosti isplaćivat će se temeljem satnice izračunate na gore opisan način.* * *Iznos jediničnog troška ne može se neosnovano mijenjati tijekom provedbe projekata.* * *Kod pripreme prijedloga projekta, tj. proračuna projekta, prijavitelj treba uzeti u obzir projicirane stvarne sate koje će djelatnici utrošiti na provedbu projektnih aktivnosti.* * *Satnica se računa ponovno nakon 24 mjeseca provedbe u slučaju da trajanje projekta premašuje 24 mjeseca, a na temelju najnovijih stvarnih podataka o troškovima plaća.* |

* Troškovi savjetodavnih usluga za izradu dokumentacije za pripremu projekta (npr. PRŠI, studije izvedivosti, izrada projektnog prijedloga/projektne prijave), a do najvišeg iznosa od 1.000.000,00 kn (trošak prihvatljiv samo za Prijavitelja/korisnika bespovratnih sredstava, odnosno, nije prihvatljiv za operatore elektroničkih komunikacija);
* Troškovi projektiranja širokopojasne mreže sljedeće generacije (izrada projektne dokumentacije kao npr. izrada dokumentacije za izgradnju infrastrukture širokopojasne pristupne mreže sljedeće generacije, izrada dokumentacije potrebne za kompletiranje zahtjeva za ishođenje potrebnih dozvola uključujući troškove za ishođenja istih, izrada detaljnih specifikacija i sl.);
* Troškovi pribavljanja svih potrebnih dozvola i odobrenja te upisa u katastar infrastrukturnih objekata;
* Troškovi gradnje infrastrukture širokopojasne mreže sljedeće generacije:
  + troškovi nabave svjetlovodnih kabela,
  + troškovi polaganja kabelske kanalizacije i svjetlovodnih kabela,
  + troškovi izgradnje mreže stupova u slučajevima kada podzemna infrastruktura nije moguća,
  + troškovi izgradnje novih čvorova unutar pristupne mreže (npr. vanjski kabinetski čvorovi, unutarnji čvorovi u građevinskim objektima i sl.);
  + troškovi ostalih građevinskih radova (npr. iskopi, polaganje i zatrpavanje DTK (distributivna telekomunikacijska kanalizacija), postavljanje nadzemne infrastrukture (stupova) potrebnih za realizaciju širokopojasnog pristupa u slučaju kada podzemna infrastruktura nije moguća i dr.),
  + troškovi kupnje ili najma prostora za smještaj opreme širokopojasne pristupne mreže (npr. prostor za distribucijski čvor – DČ), te opremanje istih za zadovoljavanje propisanih tehničkih uvjeta, a do najvišeg iznosa od 5.700.000,00 kn (trošak najma je prihvatljiv samo za vrijeme trajanja provedbe projekta),
  + troškovi geodetskih usluga (npr. izrada geodetskog projekta, geodetskih elaborata, geodetskih snimaka izvedenog stanja);

|  |
| --- |
| ***Napomene:***   * *Prilikom podnošenja*  *prvog zahtjeva za nadoknadom sredstva izdataka povezanih s gradnjom dostavlja se:* * *glavni projekt za aktivnosti gradnje infrastrukture širokopojasne mreže, te izvedbeni projekt ukoliko postoji (dostavlja se isključivo u elektroničkom formatu (PDF formatu – Portable Document Format);* * *izjava glavnog projektanta ili druge ovlaštene osobe (Obrazac 5. Izjava glavnog projektanta ili druge ovlaštene osobe ), a kojom se potvrđuje treba li ili ne ishođenje akta na temelju kojeg se može pristupiti građenju, te koji su dokumenti potrebni za predviđenu gradnju u okviru projekta. Ukoliko nije potrebno ishođenje akta na temelju kojeg se može pristupiti građenju upisuje se odgovarajuće obrazloženje.* * *Ukoliko je za gradnju potreban*  *akt na temelju kojeg se može pristupiti građenju, korisnik bespovratnih sredstava uz prvi zahtjev*  *za nadoknadom sredstva izdataka povezanih s gradnjom dostavlja valjani akt na temelju kojeg se može pristupiti građenju.* * *Valjani akt na temelju kojeg se može pristupiti građenju se dostavlja jednom i to prilikom podnošenja prvog zahtjeva za nadoknadom sredstva izdataka povezanih s gradnjom, odnosno, više puta ukoliko je prvotno dostavljeni akt prestao važiti.* * *Dokumentacija vezana za gradnju treba pružiti uvid u izvršenost pojedinih stavki troškova i u točnost izračuna po kojemu je plaćeno ili će biti plaćeno izvođaču radova.* * *Ugovor o kupnji ili ugovor o pravu na korištenje prostora*  *za smještaj opreme širokopojasne pristupne mreže, a u slučaju kada Prijavitelj/Partner nije ujedno i vlasnik prostora koji su predmet projektnih aktivnosti, dostavlja se uz prvi zahtjev za nadoknadu sredstava kojim se potražuju sredstva povezanih s kupnjom ili najmom prostora.* * *Ukoliko*  *ugovor o pravu na korištenje prostora prestane važiti za vrijeme trajanja provedbe projekta, a najam je i dalje potreban, odnosno, nastali su novi troškovi za smještaj opreme širokopojasne pristupne mreže, nužno je dostaviti novi važeći*  *ugovor o pravu na korištenje prostora prilikom dostavljanja*  *zahtjev za nadoknadu sredstava povezanih s navedenim troškovima.* |

* Troškovi nabave i postavljanja opreme (izuzev nabave korisničke opreme):
  + troškovi aktivnih mrežnih komponenti smještenih u čvorovima (npr. preklopnici (engl. *switch*), usmjerivači (engl. *router*), pristupni koncentratori napajanja s ispravljačima s rezervnim napajanjem, baterije i dr.),
  + troškovi nabave i instalacije pasivnih mrežnih komponenti (npr. razdjelnika, komunikacijskih ormarića, spojnica za svjetlovodne kabele, završni kabeli, povezujuće niti, adapteri, konektori, cijevi, razdjelni šahtovi i dr.),
  + troškovi nabave i instalacije elektroenergetskog napajanja i klimatizacijskih uređaja za održavanje kontroliranog okruženja (temperature i vlažnosti) prostora smještaja aktivne opreme,
  + troškovi završavanja svjetlovodnih veza na razdjelnicima,
  + troškovi nabave i postavljanja antenskih stupova i opreme za bežični pristup nepokretnoj mreži (u područjima gdje postavljanje podzemne ili zračne mreže nije prihvatljivo),
  + troškovi naknada za pravo puta i prava služnosti (troškovi prihvatljivi samo za vrijeme trajanja provedbe projekta);
* Troškovi stručnog nadzora gradnje infrastrukture širokopojasne mreže sljedeće generacije kao npr. troškovi stručnog nadzora građevinskih radova, izvedbe pasivnog dijela i instaliranje aktivne opreme u skladu s važećim nadležnim propisima RH (trošak prihvatljiv samo za Prijavitelja/korisnika bespovratnih sredstava, odnosno, nije prihvatljiv za operatore elektroničkih komunikacija);
* Troškovi obavljanja poslova i djelatnosti upravljanja projektom gradnje (trošak prihvatljiv samo za Prijavitelja/korisnika bespovratnih sredstava, odnosno, nije prihvatljiv za operatore elektroničkih komunikacija);
* Troškovi službenih putovanja ako su izravno povezani s provedbom projektnih aktivnosti (trošak prihvatljiv samo za Prijavitelja/korisnika bespovratnih sredstava, odnosno, nije prihvatljiv za operatore elektroničkih komunikacija);
* Troškovi povezani s uslugom revizije projekta u skladu s točkom 5.6. ovih Uputa, a do najvišeg iznosa od 285.000,00 kn (trošak prihvatljiv samo za Prijavitelja/korisnika bespovratnih sredstava, odnosno, nije prihvatljiv za operatore elektroničkih komunikacija);
* Troškovi u svezi s ispunjavanjem uvjeta informiranja i vidljivosti u skladu s točkom 5.7. ovih Uputa, a do najvišeg iznosa od 285.000,00 kn (trošak prihvatljiv samo za Prijavitelja/korisnika bespovratnih sredstava, odnosno, nije prihvatljiv za operatore elektroničkih komunikacija);
* Troškovi povezani s aktivnostima promicanja horizontalnih načela u skladu s točkom 2.9. ovih Uputa (trošak prihvatljiv samo za Prijavitelja/korisnika bespovratnih sredstava, odnosno, nije prihvatljiv za operatore elektroničkih komunikacija);
* Nenadoknadivi porez na dodanu vrijednost koji nastaje izravno iz provedbe projektnih aktivnosti (trošak prihvatljiv samo za Prijavitelja/korisnika bespovratnih sredstava, odnosno, nije prihvatljiv za operatore elektroničkih komunikacija).

|  |
| --- |
| ***Napomene:***   * *Prihvatljivi su i ostali troškovi vezano za provedbu elemenata projekta, a koji su neophodni za postizanje svrhe i ciljeva projekta.* * *Svi navedeni troškovi prihvatljivi su do najdalje moguće točke prema korisniku, a do koje je Prijavitelj u mogućnosti izgraditi mrežu u vremenu trajanja projekta.* |

***B. Neizravni troškovi***

* U skladu s člankom 68. (1b) Uredbe (EU) br. 1303/2013 prihvatljivi su neizravni troškovi po fiksnoj stopi do visine od 15 % prihvatljivih izravnih troškova osoblja zaposlenog kod Prijavitelja, a koji izravno rade na provedbi projekta. Neizravni troškovi odnose se na troškove uredskog prostora (najam prostora, režijski troškovi: grijanje/hlađenje, struja, voda, čišćenje, odvoz otpada, telekomunikacije, i sl. te troškove održavanja uredskih prostora za potrebe provedbe projekta).

|  |
| --- |
| ***Napomena:*** *Za potrebe provedbe projekta, neizravne troškove može prijaviti samo institucija prijavitelja.* |

### Neprihvatljivi troškovi

***Neprihvatljivi troškovi Prijavitelja:***

* Nadoknadivi PDV tj. porez na dodanu vrijednost za koji Prijavitelj/korisnik bespovratnih sredstava ima pravo ostvariti odbitak;
* Kamate na dug;
* Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ;
* Trošak povezan s trgovačkim društvima u poteškoćama, u skladu s definicijom pravila Europske unije o državnim potporama;
* Kupnja korištene opreme;
* Kupnja vozila;
* Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene;
* Kazne, financijske globe i troškovi sudskog spora;
* Operativni troškovi (izuzev troškova upravljanja projektom);
* Gubici zbog fluktuacija valutnih tečaja i provizija na valutni tečaj;
* Plaćanja svih bonusa zaposlenima;
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;
* Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti, odnosno svi koji su utvrđeni neprihvatljivima ili uvjetno prihvatljivima u skladu s Pravilnikom o prihvatljivosti izdataka (narodne novine, broj 143/2014);
* Troškovi za plaće koje su već osigurane iz drugih javnih izvora, a za koje nije dostavljen dokaz o vraćanju sredstava u državni proračun;
* Troškovi izgradnje agregacijske širokopojasne infrastrukture (izbjegavanje dvostrukog financiranja);
* Kupnja opreme koja nije povezana sa svrhom projekta;
* Nabava korisničke opreme (CPE – *Customer Premises Equipment*)[[37]](#footnote-38);
* Troškovi vezano za kućne instalacije kod korisnika;
* Troškovi amortizacije bez izuzetaka.

|  |
| --- |
| ***Napomena:*** *Prijavitelj preuzima rizik za troškove nastale u razdoblju između podnošenja projektnog prijedloga i datuma odobrenja bespovratnih sredstava.* *Prijavitelj je dužan dostaviti proračun svih prihvatljivih troškova potrebnih za realizaciju projekta, dok je za neprihvatljive troškove dužan dostaviti ukupan iznos prema izvoru sredstava. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi Prijavitelj/**korisnik bespovratnih sredstava.* |

## Horizontalna načela

Prijavitelji su obavezni pridržavati se zakonskih odredbi (navedenih u poglavlju 1.1. Uputa) koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Prijavnom obrascu *(Obrazac 1. Prijavni obrazac).*

Slijedom *Uputa za prijavitelje i korisnike Operativnog programa „Konkurentnost i Kohezija” o provedbi horizontalnih načela[[38]](#footnote-39)* (u daljnjem tekstu: Upute o provedbi horizontalnih načela), a u skladu s ovim Pozivom, korisnici su dužni aktivno doprinijeti barem jednoj od navedenih kategorija:

* promicanje ravnopravnosti žena i muškaraca i zabrana diskriminacije,
* pristupačnost za osobe s invaliditetom i
* održivi razvoj.

Projekti koji su u skladu s nacionalnim propisima smatraju se neutralnima[[39]](#footnote-40), o čemu je potrebno pružiti informaciju u odgovarajućem dijelu Prijavnog obrasca.

U području pristupa internetu i e-uslugama u skladu sa strateškim dokumentima RH i EU, izdvajaju se pojedine **ranjive skupine građana** koje su u opasnosti od dodatne diskriminacije i socijalne isključenosti bez provedenih ciljanih aktivnosti.

Strategija e-Hrvatska 2020[[40]](#footnote-41) navodi da je u korištenje e-usluga potrebno dodatno osigurati uključivanje osjetljivih skupina, kako putem informiranja o mogućnostima dobivanja tih usluga i javnih informacija općenito putem informacijskih i komunikacijskih tehnologija, tako i razvijanjem vještina i znanja, osobito ciljanim edukativnim programima te poticanjem i motiviranjem svih skupina za korištenje informacijske i komunikacijske tehnologije. Izostankom navedenog, pojedine skupine (npr. starije osobe, osobe bez obrazovanja ili s nižim stupnjem obrazovanja, određene manjinske skupine, nezaposleni, itd.) **postaju izloženije još većem riziku zaostajanja za ostalim građanima**, čime se povećava već prisutan digitalni jaz. Ujedno, razvijanjem i implementacijom programa informatičkog opismenjavanja olakšat će se stjecanje vještina i znanja za prekvalifikaciju, a time i smanjivanje nezaposlenosti. Navedena Strategija također navodi da je potrebno osigurati osobama s invaliditetom i starijim osobama jednako korištenje javnih usluga kao i svim drugim građanima. Dostupnost korištenja e-usluga neće biti geografski ograničena te će se omogućiti cjelovita teritorijalna pokrivenost kako u administrativnim središtima tako i u ruralnim područjima RH

Godišnje izvješće pučke pravobraniteljice za 2016. godinu[[41]](#footnote-42) navodi **problem starijih osoba i osoba slabijeg imovnog stanja** koji nemaju potrebna znanja, vještine ili mogućnosti za korištenje informatičke tehnologije. Osobitu pozornost je potrebno posvetiti građanima koji nisu informatički pismeni, što se naročito odnosi na osobe starije životne dobi i stanovnike ruralnih područja.

Digitalna agenda za Europu navodi da se osobe s invaliditetom suočavaju s posebnim poteškoćama pri korištenju pogodnosti novih elektroničkih sadržaja i usluga. Sve se više svakodnevnih zadaća obavlja putem interneta pa su svima potrebne bolje digitalne vještine za potpunu uključenost u društvo.

### Promicanje ravnopravnosti žena i muškaraca i zabrana diskriminacije

U Uputama o provedbi horizontalnih načela predložene su neke od horizontalnih aktivnosti na razini OPKK, specifičnog cilja 2a1, a koje su primjenjive i na ovaj Poziv.

***Planiranje projekta:***

* Provesti procjenu učinaka na spolove (članak 3, stavak 1. – Zakon o ravnopravnosti spolova NN 82/08, 69/17) i po potrebi utvrditi posebne mjere, kao što su praćenje situacije s obzirom na spolove i procjena unutar predviđene potpore u pripremi projekata.

***Provedba projekta:***

* Primjena pozitivnih mjera kojima se uklanjaju stereotipi u informacijskim i komunikacijskim aktivnostima;
* Korištenje raznolikim medijima i komunikacijskim kanalima kako bi se obuhvatile različite skupine, uključujući i komunikaciju na jezicima manjina;
* Uspostava info-pultova u javno dostupnim prostorima lokalne i/ili regionalne samouprave (npr. knjižnica, pučko učilište, kulturni centar) gdje će se lokalno stanovništvo moći informirati i koristiti internetom;
* Organizacija tečajeva o korištenju interneta od strane regionalne i/ili lokalne samouprave za osobe starije životne dobi i umirovljenike;
* Edukacije za povećanje informatičke pismenosti za mlade i nezaposlene osobe radi stjecanja informatičkih vještina i znanja u svrhu povećanja zapošljivosti.

Osim predloženih aktivnosti, prijavitelji mogu na razini projektnih prijedloga osmisliti i druge aktivnosti pri promicanju ravnopravnosti žena i muškaraca i zabrani diskriminacije.

### Pristupačnost za osobe s invaliditetom

Projekt mora doprinijeti promicanju pristupačnosti za osobe s invaliditetom.

***Provedba projekta:***

* Uključiti udruge osoba s invaliditetom ili centre za pružanje usluga u zajednici u planiranje aktivnosti projekta i na taj način prilagoditi aktivnosti potrebama osoba s invaliditetom u određenoj sredini;
* Obavijesti o mogućnostima korištenja info-pultova i podršci zaposlenika lokalne i/ili regionalne samouprave objaviti na jeziku jednostavnom za čitanje (engl. *easy-to-read* formatu) i na Brailleovom pismu;
* Informatička oprema info-pultova prilagođena raznim vrstama invaliditeta (primjerice programi za čitanje teksta, povećalo ekrana, zasloni osjetljivi na dodir, alternativne tipkovnice i miševi itd.);
* Održavanje informatičkih edukacija za osobe s invaliditetom.

### Održivi razvoj

Projekt mora promovirati obnovljive izvore energije i/ili održivo korištenje prirodnih resursa kroz uvođenje procesa energetskih ušteda, recikliranja, korištenja obnovljivih izvora energije, provođenje zelene javne nabave[[42]](#footnote-43), itd. Prijavitelji trebaju dokazati kako će voditi računa o ekološkim, društvenim i gospodarskim koristima u postupku nabave, što se može postići primjenom jasnih i provjerljivih ekoloških kriterija za proizvode i usluge u njihovim tehničkim specifikacijama.

***Projekt mora ispuniti minimalne uvjete u pogledu energetske učinkovitosti kako bi se smatrao neutralnim, a neki od primjera dodatnih aktivnosti za povećanje učinkovitosti resursa:***

* poštivanje uvjeta za ishođenje energetskog certifikata A (ako je primjenjivo);
* provođenje zelene javne nabave;
* integriranje obnovljivih izvora energije u razvoj projekta;
* primjena pasivnog dizajna kako bi se smanjila potreba za umjetnim izvorima topline, rasvjete i hlađenja;
* ugradnja sustava za recikliranje potrošne vode (tzv. siva voda);
* plan za odvojeno prikupljanje i skladištenje otpada u poslovnom krugu objekta i sigurno prikupljanje takvih materijala, itd.

Osim predloženih aktivnosti, Prijavitelji mogu na razini projekta osmisliti i druge aktivnosti pri promicanju održivog razvoja, u skladu s Uputama o provedbi horizontalnih načela.

# KAKO SE PRIJAVITI

## Izgled i sadržaj projektnog prijedloga

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlozi, odnosno sva dokumentacija tražena ovim Uputama izrađuju se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski te ovjerena od strane sudskog tumača.

Projektni prijedlog treba biti popunjen i podnesen nadležnom tijelu putem sustava eFondovi[[43]](#footnote-44), te sadržavati sljedeće dokumente u traženom formatu i redoslijedu:

| **Dokument** | **Obvezno (da ili ne)** | **Referenca** |
| --- | --- | --- |
| 1. Prijavni obrazac[[44]](#footnote-45) | da | Obrazac 1. |
| **Dodatna dokumentacija za prijavu** | | |
| 2. Izjava prijavitelja | da | Obrazac 2. |
| 3. Potvrda o usklađenosti PRŠI-ja sa strukturnim pravilima ONP-a | da | Obrazac 3. |
| 4. Investicijska studija | da | Obrazac 4. |
| 5. Odobrenje projekta JPP-a | ako je primjenjivo | Odobrenje koje izdaje agencija nadležna za JPP |
| 6. Ugovor o javno-privatnom partnerstvu | ako je primjenjivo | Ugovor koji sklapa Prijavitelj/NP s odabranim privatnim operatorom/Partnerom, a nakon provedbe postupka javne nabave za odabir privatnog operatora/Partnera u okviru investicijskog modela C |
| 7. Sporazum o zajedničkoj suradnji na projektu razvoja širokopojasne infrastrukture | ako je primjenjivo | Obrazac 7. |

Dokumentacija koja zahtjeva potpis Prijavitelja, mora biti preslika (engl. *scan*)/kopija izvornika, a dostavljena elektroničkim putem. Izvornik mora biti ovjeren pečatom i potpisom ovlaštene osobe za zastupanje, te mora biti dostupan na zahtjev nadležnog tijela.

## Podnošenje projektnog prijedloga

Projektni prijedlog podnosi se od strane ovlaštene osobe Prijavitelja putem sustava eFondovi (<http://efondovi.mrrfeu.hr>) u elektroničkom obliku.

## Rok za predaju projektnog prijedloga

Poziv se provodi kao otvoreni postupak u modalitetu privremenog Poziva s krajnjim rokom dostave projektnih prijedloga do 1. ožujka 2019. godine.

Dostava/slanje projektnog prijedloga dozvoljena je najranije od 1. rujna 2018. godine.

Projektni prijedlozi zaprimljeni prije navedenog najranijeg mogućeg datuma dostave ili nakon krajnjeg roka za dostavu projektnih prijedloga, neće biti uvršteni u Postupak dodjele.

U otvorenom postupku, a u modalitetu privremenog Poziva, Postupak dodjele započinje prvog slijedećeg dana od dana isteka roka za podnošenje projektnih prijedloga, a završava danom donošenja Odluke o financiranju. U ovakvom modalitetu Poziva vrši se provjera kvalitativnih aspekata projektnih prijedloga i udovoljavanja Pozivom utvrđenog kvalitativnog minimuma (praga), odnosno, vrši se međusobna usporedba projektnih prijedloga.

PT1 zadržava pravo izmjena Poziva tijekom razdoblja trajanja Poziva vodeći računa da predmetne izmjene ne utječu na postupak ocjenjivanja kvalitete projektnog prijedloga.

U slučaju potrebe za obustavljanjem ili zatvaranjem Poziva prije nego što je predviđeno ovim Uputama, na mrežnim stranicama [www.strukturnifondovi.hr](http://www.strukturnifondovi.hr) i <http://efondovi.mrrfeu.hr> bit će objavljena obavijest u kojoj će se navesti da je:

* Poziv obustavljen na određeno vrijeme (jasno navodeći razdoblje obustave);
* Poziv zatvoren prije isteka predviđenog roka za dostavu projektnih prijedloga (jasno  navodeći točan datum zatvaranja).

MRRFEU (UT) dužno je omogućiti obavještavanje potencijalnih prijavitelja o naknadnim izmjenama natječajne dokumentacije i/ili uvjeta natječaja (dokumentacije Poziva). Navedeno se osigurava funkcionalnošću RSS-obavijesti[[45]](#footnote-46), za koju se prijavitelji, pri preuzimanju dokumentacije postupka dodjele sa središnje internetske stranice ESI fondova [www.strukturnifondovi.hr](http://www.strukturnifondovi.hr), i <http://efondovi.mrrfeu.hr>, opredjeljuju upisivanjem adrese elektronske pošte na koju žele primati obavijesti povezane s postupkom dodjele. U slučaju da potencijalni prijavitelj ne želi primati obavijesti putem RSS-a, UT, PT1 ili PT2 ne snosi odgovornost za eventualne propuste prijavitelja ili njegovo nepoštivanje naknadno izmijenjenih uvjeta natječaja ili natječajne dokumentacije.

## Dodatne informacije uz projektni prijedlog

Potencijalni prijavitelji (u skladu s točkom 2.1. ovih Uputa)  mogu za vrijeme trajanja Poziva kontinuirano postavljati pitanja. Postavljeno pitanje treba sadržavati potpis te jasnu referencu na Poziv. Odgovori će se objaviti tijekom postupka dodjele na središnjoj internetskoj stranici ESI fondova [www.strukturnifondovi.hr](http://www.strukturnifondovi.hr/) i http://efondovi.mrrfeu.hr u roku od 7 radnih dana od dana zaprimanja pojedinog pitanja. Pitanja s jasno naznačenom referencom na Poziv moguće je poslati putem elektroničke pošte na sljedeću adresu: [pristupne.mreze@mrrfeu.hr](mailto:pristupne.mreze@mrrfeu.hr).

U svrhu osiguravanja poštivanja načela jednakog postupanja prema svim prijaviteljima, PT1 ne može dati prethodno mišljenje vezano uz prihvatljivost prijavitelja, projekta ili određenih aktivnosti i troškova.

***Raspored događanja:***

Nakon objave Poziva na središnjoj internetskoj stranici ESI fondova, a najkasnije u roku od 30 kalendarskih dana od dana objave, PT1 će organizirati informativnu radionicu na kojoj mogu sudjelovati svi potencijalni prijavitelji. Datumi i mjesta održavanja informativnih radionica objavljuju se najmanje 10 kalendarskih dana prije dana njihova održavanja. Dodatne informativne radionice održavati će se prema potrebi, a PT1 objavljuje datume i mjesta održavanja najmanje 10 kalendarskih dana prije dana njihova održavanja. Nadalje, dodatne informativne radionice održavaju se najkasnije 21 kalendarski dan prije isteka roka za podnošenje projektnih prijedloga. Materijali predstavljeni na informativnim radionicama objavljuju se na središnjoj internetskoj stranici ESI fondova.

Dodatno obavještavanje javnosti o objavi ovog Poziva provodi se putem različitih oblika oglašavanja i širenja informacija (primjerice, putem specijaliziranih internetskih stranica, tiskovina, gostovanjima u TV / radio emisijama, skupovima koje organiziraju druga tijela, i slično), a o navedenom (o dodatnim načinima i dinamici objave informacija o objavljenom Pozivu) odlučuje PT1.

**Važni indikativni vremenski rokovi**

|  |  |
| --- | --- |
| **Rok za podnošenje upita za pojašnjenjem** | Pitanja se mogu postavljati kontinuirano do 15. veljače 2019. godine, odnosno, najkasnije 14 kalendarskih dana prije isteka roka za podnošenje projektnih prijedloga |
| **Rok za davanje pojašnjenja** | Najkasnije 7 radnih dana od dana zaprimanja pojedinog pitanja |
| **Podnošenje projektnih prijedloga** | Najraniji mogući datum dostave projektnih prijedloga je 1. rujna 2018. godine.  Projektni prijedlozi podnose se najkasnije do 1. ožujka 2019. godine. |
| **Postupak dodjele bespovratnih sredstava** | Maksimalno 180 kalendarskih dana, računajući od prvog slijedećeg dana od dana isteka roka za podnošenje projektnih prijedloga, a završava danom donošenja Odluke o financiranju.  U opravdanim slučajevima UT može produžiti trajanje Postupka dodjele za pojedine ili sve projektne prijedloge ovog Poziva. |

## Objava rezultata Poziva

Popis korisnika bespovratnih sredstava s kojima je potpisan *Ugovor o dodjeli bespovratnih sredstava* zajedno s iznosom dodijeljenih bespovratnih sredstava bit će objavljen na središnjoj internetskoj stranici ESI fondova [www.strukturnifondovi.hr](file:///C:/Users/dtomasovic/AppData/Local/Microsoft/Windows/INetCache/Content.Outlook/KH3WOLVQ/www.strukturnifondovi.hr) i http://efondovi.mrrfeu.hr u roku od 10 radnih dana od dana potpisa *Ugovora o dodjeli bespovratnih sredstava*. Objava će uključivati minimalno sljedeće podatke:

* naziv korisnika bespovratnih sredstava;
* naziv projekta i njegov referentni broj;
* iznos bespovratnih sredstava dodijeljenih projektu i stopu sufinanciranja (intenzitet potpora);
* kratak opis projekta.

# POSTUPAK DODJELE

## Faze postupka dodjele bespovratnih sredstava

Projektni prijedlog mora se dostaviti (podnijeti) kroz sustav eFondovi (<http://efondovi.mrrfeu.hr>) unutar roka određenog ovim Pozivom. Faza zaprimanja i registracije vrši se automatski putem sustava eFondovi. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

Postupak dodjele predstavlja sveobuhvatni postupak odabira projektnog prijedloga koji se sastoji od sljedećih faza postupka dodjele:

* **Faza 1. obuhvaća:**
* **administrativnu provjeru i provjeru prihvatljivosti Prijavitelja.**
* **Faza 2. obuhvaća:**
* **2.a) provjeru prihvatljivosti projekta i aktivnosti te ocjenjivanje kvalitete;**
* **2.b) provjeru prihvatljivosti troškova.**
* **Faza 3. obuhvaća:**
* ***ex post* kontrolu za postupke javne nabave za odabir privatnih operatora u investicijskim modelima A i C.**
* **Faza 4. obuhvaća:**
* **donošenje Odluke o financiranju.**

***Provođenje postupka dodjele***

Fazu 1. i Fazu 2. Postupka dodjele provodi SAFU u funkciji PT2. Fazu 3. Postupka dodjele provode zajednički MRRFEU u funkciji UT te SAFU u funkciji PT2. MRRFEU u funkciji UT provodi Fazu 4. Postupka dodjele.

Pojedina faza Postupka dodjele provodi se na način da ta ista faza Postupka dodjele za svaki pojedini projektni prijedlog može započeti dok je prethodna faza još u tijeku, međutim, ne može završiti prije njezina završetka. Također, projektni prijedlog koji nije uspješno prošao jednu fazu postupka dodjele, ne može se uputiti u daljnje faze postupka dodjele.

U modalitetu privremenog poziva, Postupak dodjele ne može trajati duže od 180 kalendarskih dana, računajući od prvog slijedećeg dana od dana isteka roka za podnošenje projektnih prijedloga, a završava danom donošenja Odluke o financiranju. U opravdanim i obrazloženim slučajevima UT može produžiti trajanje Postupka dodjele za pojedine ili sve projektne prijedloge.

### Faza 1. Administrativna provjera i provjera prihvatljivosti Prijavitelja

***Administrativnu provjeru*** projektnog prijedloga provodi PT2 primjenjujući tablicu Administrativna provjera, *Priloga 3. Kriteriji i obrasci postupka dodjele bespovratnih sredstava.* U slučaju neispunjavanja pojedinih kriterija navedenih u tablici Administrativna provjera, projektni prijedlog isključuje se iz daljnjeg postupka dodjele. Administrativni kriteriji te posljedično i administrativna provjera, po svojoj naravi ne ulaze u sadržaj i kvalitetu samog projektnog prijedloga, već se u procesu provjere postupa prema zadanim, jasnim i transparentnim pravilima, jednakima za sve prijavitelje, rukovodeći se isključivo postavljenim administrativnim zahtjevima.

***Prihvatljivost Prijavitelja*** provjerava PT2 primjenjujući tablicu Provjera prihvatljivosti Prijavitelja, *Priloga 3. Kriteriji i obrasci postupka dodjele bespovratnih sredstava.* Cilj provjere **prihvatljivosti Prijavitelja** jest provjeriti usklađenost projektnih prijedloga s kriterijima prihvatljivosti za prijavitelje, a koji su definirani u dokumentaciji ovog Poziva.

|  |
| --- |
| ***Napomena:*** *Projektni prijedlog koji nije uspješno prošao Fazu 1. ne može se uputiti u daljnje faze postupka dodjele.* |

### Faza 2.

**2.a) Provjera prihvatljivosti projekta i aktivnosti te ocjenjivanje kvalitete**

***Prihvatljivost projekta i aktivnosti*** provjerava PT2 primjenjujući tablicu Provjera prihvatljivosti projekta i aktivnosti, *Priloga 3. Kriteriji i obrasci postupka dodjele bespovratnih sredstava*. Cilj provjere **prihvatljivosti projekta i aktivnosti** je provjeriti usklađenost projektnog prijedloga s kriterijima prihvatljivosti za projekt i projektne aktivnosti koji su navedeni u poglavlju 2. ovih Uputa. Projektni prijedlog mora udovoljiti svim kriterijima prihvatljivosti kako bi se moglo pristupiti ocjenjivanju kvalitete projektnog prijedloga.

**Ocjenu kvalitete** projektnog prijedloga izvršit će PT2 u skladu s kriterijima odabira utvrđenima u nastavku tj. u tablici Obrazac za ocjenjivanje kvalitete, *Priloga 3. Kriteriji i obrasci postupka dodjele bespovratnih sredstava*. Cilj **ocjene kvalitete** je ocjenjivanje projektnog prijedloga prema pitanjima metodologije odabira. Kriteriji za odabir operacija i pripadajuću metodologiju u okviru OPKK, PO 2, IP 2a, SC 2a1 usvojeni su 1. lipnja 2017. godine na 8. sjednici Odbora za praćenje OPKK (u daljnjem tekstu: OzP). Također, navedeni kriteriji su mijenjani na 9. sjednici OzP-a održanoj 11. prosinca 2017. godine i putem 15. postupka pisanog odlučivanja[[46]](#footnote-47).

U skladu s važećim Zajedničkim nacionalnim pravilima za OPKK[[47]](#footnote-48), a za provođenje ove faze postupka dodjele PT2 osniva Odbor za odabir projekata (u daljnjem tekstu: OOP).

***Kriteriji odabira, pitanja za ocjenjivanje kvalitete i maksimalan broj bodova navedeni su u tablici u nastavku:***

|  | **Kriterij odabira i pitanja za kvalitativnu procjenu** | **Bodovna vrijednost[[48]](#footnote-49)** | **Maksimalno ostvariva ocjena** | | | **Referenca na izvor za provjeru[[49]](#footnote-50)** |
| --- | --- | --- | --- | --- | --- | --- |
| **1.** | **Vrijednost za novac koju projekt nudi** (u kontekstu ostvarenja ciljeva Poziva, odnosi se na kvantificirani omjer troška potrebnog za postizanje ciljanih vrijednosti pokazatelja neposrednih rezultata/rezultata, utvrđenih na razini sheme/predmetnog Postupka dodjele) | | | | | |
| **1.1. Relativni udio (%) privatnih sredstava i/ili vlastitih sredstva JLRS-ova u odnosu na ukupne prihvatljive troškove projekta**  Doprinos kriteriju ocjenjivati će se na temelju sljedećega:  Ocjenjivati će se relativni udio privatnih sredstava i/ili vlastitih sredstava JLS-ova (%) predviđen za ulaganja u izgradnju širokopojasne mreže u odnosu na ukupne prihvatljive troškove projekta. | **Ocjenjivanje projektnih prijedloga koji će se provoditi u okviru investicijskih modela A i C:**  k = ((privatna sredstva + vlastita sredstva JLRS-ova) / prihvatljivi troškovi projekta) (%)  k1 = donji prag za bodovanje (%) = 20%  k2 = gornji prag za bodovanje (%) = 60%  Doprinos kriteriju ocjenjivati će se na temelju bodova pokazatelja:   * ako je k ≤ k1: 0 bodova * ako je k1 < k < k2: (k – k1) / (k2 – k1) \* 100 bodova * ako je k ≥ k2: 100 bodova   *Kriterij 1.1. = 0,10 \* broj bodova pokazatelja*  **Ocjenjivanje projektnih prijedloga koji će se provoditi u okviru investicijskog modela B:**  k = (vlastita sredstva JLRS-ova) / prihvatljivi troškovi projekta) (%)  k1 = donji prag za bodovanje (%) = 20% k2 = gornji prag za bodovanje (%) = 35%  Doprinos kriteriju ocjenjivati će se na temelju bodova pokazatelja:   * ako je k ≤ k1: 0 bodova * ako je k1 < k < k2: k / k2 \* 100 bodova * ako je k ≥ k2: 100 bodova   *Kriterij 1.1. = 0,10 \* broj bodova pokazatelja* | 10 | | | Prijavni obrazac – Kartica Sažetak proračuna  Ugovor o JPP-u (primjenjivo za projekte u okviru investicijskog modela C)  Investicijska studija |
| **1.2. Prosječna potpora po krajnjem korisniku**  Doprinos kriteriju ocjenjivati će se prema iznosu prihvatljive prosječne potpore po krajnjem korisniku u NGA bijelim područjima. Prihvatljiva prosječna potpora računa se kao kvocijent ukupnog iznosa traženih bespovratnih sredstava i ukupnog zbroja stanova, poslovnih i javnih korisnika u NGA bijelim područjima. | k= Prosječni iznos potpore po krajnjem korisniku (k = ukupni iznos traženih bespovratnih sredstava / ukupni zbroj stanova, poslovnih i javnih korisnika u NGA bijelim područjima)  k1 = gornji prag za bodovanje = 8.000 kn/krajnji korisnik  k2 = donji prag za bodovanje = 4.000 kn/krajnji korisnik  Doprinos kriteriju ocjenjivati će se na temelju bodova pokazatelja:   * ako je k > k1: 0 bodova * ako je k1 ≥ k > k2: (k1 – k) / (k1 – k2)\*100 bodova * ako je k2 ≥ k: 100 bodova   *Kriterij 1.2. = 0,05\* broj bodova pokazatelja* | 5 | | | Prijavni obrazac – Kartica Sažetak proračuna  Investicijska studija |
| Ako je primjenjivo, bodovni prag (minimalna ocjena) za KO\* |  | Kriterij 1.1. – minimalno 6 bodova | Minimalno sveukupno – 9 bodova | |  |
| Kriterij 1.2. – minimalno 3 boda |
| Maksimalno 15 bodova | | |
| **2.** | **Financijska održivost projekta** (odnosi se na strategiju financiranja po završetku provedbe projekta) | | | | | |
| **2.1.**  **Model upravljanja NGA širokopojasnom mrežom izgrađenom u okviru projekta**  Doprinos kriteriju ocjenjivati će se na temelju modela upravljanja NGA širokopojasnom mrežom izgrađenom u okviru projekta. | 5 bodova dobivaju projektni prijedlozi u kojima se nakon izgradnje mreže, mrežom upravlja isključivo prema veleprodajnom poslovnom modelu.  Također, 5 bodova dobivaju projektni prijedlozi koji primjenjuju investicijski model B, a u kojem se operatoru javne mreže iznimno dopušta pružanje usluge krajnjim korisnicima iz skupine javnih korisnika. | 5 | | | Izjava prijavitelja  Investicijska studija |
| Ako je primjenjivo, bodovni prag (minimalna ocjena) za KO\* |  | Minimalan broj bodova nije primjenjiv na Kriterij 2.1. | | |  |
| Maksimalno 5 bodova | | |
| **3.** | **Provedbeni kapaciteti** **prijavitelja** (uključuju aspekte financijskih, stručnih, iskustvenih i administrativnih kapaciteta) | | | | | |
| **3.1. Kapacitet prijavitelja u provedbi projekata**  Doprinos kriteriju ocjenjivati će se na temelju metodologije uspostave projektnog tima. Prilikom vrednovanja u obzir će se uzeti kvaliteta opisa metodologije uspostave projektnog tima pri čemu će se više bodovati one prijedlozi koje imaju raspisanu uspostavu projektnog tima ili već imaju uspostavljen projektni tim. | Doprinos kriteriju ocjenjivati će se na temelju:   * 0 bodova: Metodologija uspostave projektnog tima nije objašnjena * 1 bod: Metodologija uspostave projektnog tima je objašnjena no projektni tim nije uspostavljen * 3 boda: Projektni tim je uspostavljen | 3 | | | Prijavni obrazac – Kartica projekt  Izjava prijavitelja |
| Ako je primjenjivo, bodovni prag (minimalna ocjena) za KO\* |  | Minimalno 1 bod | | |  |
| Maksimalno 3 bodova | | |
| **4.** | **Dizajn i zrelost projekta** (odnosi se na (1) utvrđivanje potrebe odnosno problemskog stanja koje projekt rješava te opis željenog stanja, (2) internu intervencijsku logiku projekta i provjerljivost pokazatelja kojima se treba potvrditi ostvarenje ciljanih vrijednosti – pokazatelji moraju biti racionalni, odgovarajuće vrste i iz pouzdanih izvora, i (3) spremnost za početak provedbe svih odgovarajućih komponenti projekta; obuhvaća pravne, tehničke i organizacijske aspekte | | | | | |
| **4.1. Broj stanova u bijelim područjima kojima će se u okviru projekta omogućiti NGA širokopojasni pristup**  Doprinos kriteriju ocjenjivati će se na temelju ukupnog broja stanova u bijelim područjima kojima će se u okviru projekta omogućiti NGA širokopojasni pristup. | k = broj stanova u bijelim područjima kojima će se u okviru projekta omogućiti NGA širokopojasni pristup  k2 = gornji prag za bodovanje (broj stanova ) = 10.000  Doprinos kriteriju ocjenjivati će se na temelju bodova pokazatelja:   * ako je k < k2: k / k2 \* 100 bodova   *Kriterij 4.1. = 0,20 \* broj bodova pokazatelja*  ***Napomene:***   * **ako je k ≥ k2 = 20 bodova** * **ako je k ≤ 500 = 1 bod** | 20 | | | Prijavni obrazac – Kartica Pokazatelji i rezultati  Investicijska studija  Izjava prijavitelja |
| **4.2. Broj poslovnih[[50]](#footnote-51) i javnih korisnika[[51]](#footnote-52) u bijelim područjima kojima će se u okviru projekta omogućiti NGA širokopojasni pristup**  Doprinos kriteriju ocjenjivati će se na temelju ukupnog broja poslovnih i javnih korisnika u bijelim područjima kojima će se u okviru projekta omogućiti NGA širokopojasni pristup. | k = broj poslovnih i javnih korisnika u bijelim područjima kojima će se u okviru projekta omogućiti NGA širokopojasni pristup  k1 = donji prag za bodovanje (broj poslovnih i javnih korisnika) = 50  k2 = gornji prag za bodovanje (broj poslovnih i javnih korisnika) = 900  Doprinos kriteriju ocjenjivati će se na temelju bodova pokazatelja:   * ako je k ≤ k1: 0 bodova * ako je k1 < k < k2: (k-k1) / (k2-k1) \* 100 bodova * ako je k ≥ k2: 100 bodova   *Kriterij 4.2. = 0,10 \* broj bodova pokazatelja* | 10 | | | Izjava prijavitelja  Investicijska studija |
| Ako je primjenjivo, bodovni prag (minimalna ocjena) za KO\* |  | Kriterij 4.1. – minimalno 1 bod | | Minimalno sveukupno – 7 bodova |  |
| Kriterij 4.2. – minimalno 6 bodova | |
| Maksimalno 30 bodova | | |
| **5.** | **Inovativnost u planu izvedbe projekta (**u intervencijskoj logici projekta, odnosi se na svaki element u obliku proizvoda/ishoda i/ili usluge i/ili procesa/metode i/ili organizacijske/strukturne promjene, koji je bitno različit u odnosu na prethodne i postojeće elemente na programskom području odnosno na području provedbe projekta), **a** **kojima se pri postizanju ciljeva projekta unaprjeđuje kvaliteta krajnjeg postignuća (uvjetno rečeno „proizvoda“)** | | | | | |
| **5.1. Ukupan udio stanova u bijelim područjima,** **a** **kojima će se u okviru projekta omogućiti ultrabrzi pristup od najmanje 100 Mbit/s simetrično**  Doprinos kriteriju ocjenjivati će se udjelom **stanova** u bijelim područjima, a kojima će se u okviru projekta omogućiti ultrabrzi pristup od najmanje 100 Mbit/s simetrično . | k = (broj **stanova**, a kojima će se u okviru projekta omogućiti ultrabrzi pristup od najmanje 100 Mbit/s simetrično ) / (broj svih stanova u bijelim područjima s dostupnim NGA pristupom izgrađenim u projektu) (%)  k1 = donji prag za bodovanje (%) = 40%  k2 = gornji prag za bodovanje (%) = 90%  Doprinos kriteriju ocjenjivati će se na temelju bodova pokazatelja:   * ako je k ≤ k1: 0 bodova * ako je k1 < k < k2: (k-k1) / (k2-k1) \* 100 bodova * ako je k ≥ k2: 100 bodova   *Kriterij 5.1. = 0,12 \* broj bodova pokazatelja* | 12 | | | Izjava prijavitelja  Investicijska studija |
| **5.2. Ukupan udio poslovnih i javnih korisnika u bijelim područjima,** **a** **kojima će se u okviru projekta omogućiti ultrabrzi pristup od najmanje 100 Mbit/s simetrično**  Doprinos kriteriju ocjenjivati će se udjelom poslovnih i javnih korisnika u bijelim područjima, a kojima će se u okviru projekta omogućiti ultrabrzi pristup od najmanje 100 Mbit/s simetrično . | k = (broj poslovnih i javnih korisnika u bijelim područjima, a kojima će se u okviru projekta omogućiti ultrabrzi pristup od najmanje 100 Mbit/s simetrično) / (broj svih poslovnih i javnih korisnika u bijelim područjima s dostupnim NGA pristupom izgrađenim u projektu) (%)  k1 = donji prag za bodovanje (%) = 60%  k2 = gornji prag za bodovanje (%) = 90%  Doprinos kriteriju ocjenjivati će se na temelju bodova pokazatelja:   * ako je k ≤ k1: 0 bodova * ako je k1 < k < k2: (k-k1) / (k2-k1) \* 100 bodova * ako je k ≥ k2: 100 bodova   *Kriterij 5.2. = 0,12 \* broj bodova pokazatelja* | 12 | | | Izjava prijavitelja  Investicijska studija |
| Ako je primjenjivo, bodovni prag (minimalna ocjena) za KO\* |  | Kriterij 5.1. – minimalno 9 bodova | Minimalno sveukupno – 18 bodova | |  |
| Kriterij 5.2. – minimalno 9 bodova |
| Maksimalno 24 boda | | |
| **6.** | **Doprinos projektnog prijedloga rješavanju specifičnih razvojnih problema na određenom teritoriju** (projekt se provodi na određenoj lokaciji i uključuje teritorijalni prioritet, određen Pozivom, kao primjerice uključivanje područja izrazitog siromaštva ili određenog stupnja (ne)razvijenosti, ili pak bavljenje određenim demografskim izazovom) | | | | | |
| **6.1. Indeks razvijenosti**  Doprinos kriteriju ocjenjivati će se prema stupnju razvijenosti JLS-a na čijem području se provodi projekt, a na temelju Odluke o razvrstavanju jedinica lokalne i područne (regionalne) samouprave prema stupnju razvijenosti (NN 132/17) – Odluka o razvrstavanju. | Doprinos kriteriju ocjenjivati će se na temelju:   * Prijavitelji, odnosno projekti koji se provode na području JLS-a iz I. skupine iz Odluke o razvrstavanju – dobivaju 20 bodova; * Prijavitelji, odnosno projekti koji se provode na području JLS-a iz II. skupine iz Odluke o razvrstavanju – dobivaju 18 bodova; * Prijavitelji, odnosno projekti koji se provode na području JLS-a iz III. skupine iz Odluke o razvrstavanju – dobivaju 16 bodova; * Prijavitelji, odnosno projekti koji se provode na području JLS-a iz IV. skupine iz Odluke o razvrstavanju – dobivaju 14 bodova; * Prijavitelji, odnosno projekti koji se provode na području JLS-a iz V. skupine iz Odluke o razvrstavanju – dobivaju 10 bodova; * Prijavitelji, odnosno projekti koji se provode na području JLS-a iz VI. skupine iz Odluke o razvrstavanju – dobivaju 8 bodova; * Prijavitelji, odnosno projekti koji se provode na području JLS-a iz VII. skupine iz Odluke o razvrstavanju – dobivaju 6 bodova; * Prijavitelji, odnosno projekti koji se provode na području JLS-a iz VIII. skupine iz Odluke o razvrstavanju – dobivaju 4 boda; * Prijavitelji, odnosno projekti koji se provode na području JLS-a na otocima[[52]](#footnote-53) i na brdsko-planinskim područjima[[53]](#footnote-54) sukladno Zakonu o brdsko-planinskim područjima, a koji se nalaze u V. ili VI. skupini iz Odluke o razvrstavanju – dobivaju 14 bodova. * Prijavitelji, odnosno projekti koji se provode na području JLS-a na otocima i na brdsko-planinskim područjima sukladno Zakonu o brdsko-planinskim područjima, a koji se nalaze u VII. ili VIII. skupini iz Odluke o razvrstavanju – dobivaju 12 bodova.   U slučaju da se projekt provodi na području (prostorni obuhvat projekta) više JLS-ova, doprinos kriteriju ocjenjivati će se kao ponderirani prosječni doprinos kriteriju prostornog obuhvata projekta (dk), pri čemu je ponder udio korisnika (zbroj stanova, poslovnih i javnih korisnika) u NGA bijelim područjima u jedinici lokalne samouprave u ukupnom broju korisnika (zbroj stanova, poslovnih i javnih korisnika) u NGA bijelim područjima u prostornom obuhvatu projekta. Ponderirani prosječni doprinos kriteriju računa se prema sljedećoj metodologiji:  **dk = (k1/(k1+k2+...)) \* dk1 + (k2/(k1+k2+...)) \* dk2 + … + (kn/k1+k2 + … +kn)) \* dkn**  *dk – ponderirani prosječni doprinos kriteriju prostornog obuhvata projekta*  *dk1 – broj bodova prve jedinice lokalne samouprave na prostornom obuhvatu projekta, a prema Odluci o razvrstavanju*  *k1 – broj korisnika u bijelim NGA područjima u prvoj jedinici lokalne samouprave na prostornom obuhvatu projekta*  *dk2 – broj bodova druge jedinice lokalne samouprave na prostornom obuhvatu projekta, a prema Odluci o razvrstavanju*  *k2 – broj korisnika u bijelim NGA područjima u drugoj jedinici lokalne samouprave na prostornom obuhvatu projekta*  *dkn – broj bodova n-te jedinice lokalne samouprave na prostornom obuhvatu projekta, a prema Odluci o razvrstavanju*  *kn - broj korisnika u bijelim NGA područjima u n-toj jedinici lokalne samouprave na prostornom obuhvatu projekta* | 20 | | | Izjava prijavitelja  Investicijska studija  Vrijednosti indeksa razvijenosti i pokazatelja za izračun indeksa razvijenosti 2018. (*Prilog 8. Vrijednosti indeksa razvijenosti i pokazatelja za izračun indeksa razvijenosti 2018. (jedinice lokalne samouprave)*)[[54]](#footnote-55) |
| Ako je primjenjivo, bodovni prag (minimalna ocjena) za KO\* |  | Minimalno 4 boda | | |  |
| Maksimalno 20 bodova | | |
| **7.** | **Promicanje jednakih mogućnosti i socijalne uključenosti** (uključuje aspekt promicanja ravnopravnosti žena i muškaraca te zabranu diskriminacije po bilo kojoj osnovi)  **i**  **Promicanje održivog razvoja** (odnosi se na promicanje cilja EU za očuvanjem, zaštitom i unaprjeđenjem zaštite okoliša te uključuje aspekte promicanja korištenja obnovljivih izvora energije, i/ili unaprjeđenja energetske učinkovitosti i/ili smanjenja korištenja prirodnih resursa) | | | | | |
| **7.1. Doprinos horizontalnim politikama**  Doprinos kriteriju ocjenjivati će se promiče li projekt aktivno horizontalna načela.  Korisnici su dužni aktivno doprinijeti barem jednoj od niže navedenih kategorija:   * Promicanje ravnopravnosti žena i muškaraca i zabrana diskriminacije; * Pristupačnost za osobe s invaliditetom; * Održivi razvoj. | Doprinos kriteriju ocjenjivati će se na temelju:   * 0 bodova: Projekt aktivno ne doprinosi niti jednoj od navedenih kategorija * 1 bod: Projekt ima jednu dodatnu aktivnost koja aktivno doprinosi jednoj od navedenih kategorija * 3 boda: Projekt ima dvije ili više dodatnih aktivnosti koje aktivno doprinose navedenim kategorijama   Projekti koji su u skladu s nacionalnim zakonskim okvirom i propisima smatrat će se neutralnima te, ukoliko ne doprinesu jednoj od gore navedenih kategorija, biti će im dodijeljeno 0 bodova. | 3 | | | Prijavni obrazac – Kartica Horizontalna načela |
| Ako je primjenjivo, bodovni prag (minimalna ocjena) za KO\* |  | Minimalno 1 bod | | |  |
| Maksimalno 3 boda | | |

|  |  |  |
| --- | --- | --- |
| **Kriterij odabira** | **Minimalan broj bodova** | **Maksimalan broj bodova** |
| Kriterij 1. Vrijednost za novac koju projekt nudi | 9 | 15 |
| Kriterij 2. Financijska održivost projekta | Nije primjenjivo | 5 |
| Kriterij 3. Provedbeni kapaciteti | 1 | 3 |
| Kriterij 4. Dizajn i zrelost projekta | 7 | 30 |
| Kriterij 5. Inovativnost u planu izvedbe projekta | 18 | 24 |
| Kriterij 6. Doprinos projektnog prijedloga rješavanju specifičnih razvojnih problema na određenom teritoriju | 4 | 20 |
| Kriterij 7. Promicanje jednakih mogućnosti i socijalne uključenosti i Promicanje održivog razvoja | 1 | 3 |
| **UKUPNO** | **40** | **100** |

Svaki kriteriji ima svoj težinski faktor:

* Kriterij 1. Vrijednost za novac koju projekt nudi iznosi 15% od maksimalnog broja bodova;
* Kriterij 2. Financijska održivost projekta iznosi 5% od maksimalnog broja bodova;
* Kriterij 3. Provedbeni kapaciteti iznosi 3% od maksimalnog broja bodova;
* Kriterij 4. Dizajn i zrelost projekta iznosi 30% od maksimalnog broja bodova;
* Kriterij 5. Inovativnost u planu izvedbe projekta iznosi 24% od maksimalnog broja bodova;
* Kriterij 6. Doprinos projektnog prijedloga rješavanju specifičnih razvojnih problema na određenom teritoriju iznosi 20% od maksimalnog broja bodova;
* Kriterij 7. Promicanje jednakih mogućnosti i socijalne uključenosti i Promicanje održivog razvoja iznosi 3% od maksimalnog broja bodova.

Projektni prijedlog sveukupno mora ostvariti sljedeće kriterije kako bi bio upućen u sljedeću fazu Postupka dodjele:

* za Kriterij 1. Vrijednost za novac koju projekt nudi minimalno 9 bodova, odnosno, za:
  + Kriterij 1.1. Relativni udio (%) privatnih sredstava i/ili vlastitih sredstva JLRS-ova u odnosu na ukupne prihvatljive troškove projekta – minimalno 6 bodova,
  + Kriterij 1.2. Prosječna potpora po krajnjem korisniku – minimalno 3 boda;
* za Kriterij 3. Provedbeni kapaciteti minimalno 1 bod;
* za Kriterij 4. Dizajn i zrelost projekta minimalno 7 bodova, odnosno, za:
  + Kriterij 4.1. Broj stanova u bijelim područjima kojima će se u okviru projekta omogućiti NGA širokopojasni pristup – minimalno 1 bod,
  + Kriterij 4.2. Broj poslovnih i javnih korisnika u bijelim područjima kojima će se u okviru projekta omogućiti NGA širokopojasni pristup – minimalno 6 bodova;
* za Kriterij 5. Inovativnost u planu izvedbe projekta minimalno 18 bodova, odnosno, za:
  + Kriterij 5.1. Ukupan udio stanova u bijelim područjima, a kojima će se u okviru projekta omogućiti ultrabrzi pristup od najmanje 100 Mbit/s simetrično – minimalno 9 bodova,
  + Kriterij 5.2. Ukupan udio poslovnih i javnih korisnika u bijelim područjima, a kojima će se u okviru projekta omogućiti ultrabrzi pristup od najmanje 100 Mbit/s simetrično – minimalno 9 bodova;
* za Kriterij 6. Doprinos projektnog prijedloga rješavanju specifičnih razvojnih problema na određenom teritoriju minimalno 4 boda;
* za Kriterij 7. Promicanje jednakih mogućnosti i socijalne uključenosti i Promicanje održivog razvoja minimalno 1 bod.

Nakon što svi projektni prijedlozi budu ocijenjeni OOP priprema popis, odnosno rang-listu projektnih prijedloga, a koja uključuje i rezervnu listu (obuhvaća projektne prijedloge koji su zadovoljili minimalni bodovni prag određen u Pozivu, ali prelaze okvir raspoloživih financijskih sredstava).

|  |
| --- |
| ***Napomena:*** *Projektni prijedlog koji nije uspješno prošao Fazu 2.a ne može se uputiti u daljnje faze postupka dodjele.* |

**2.b) Provjera prihvatljivosti troškova**

Cilj predmetne provjere je provjeriti usklađenost projektnih prijedloga s kriterijima prihvatljivosti troškova (poglavlje 2. ovih Uputa) primjenjujući tablicu Provjera prihvatljivosti troškova, *Priloga 3. Kriteriji i obrasci postupka dodjele bespovratnih sredstava*. Provjeru prihvatljivosti troškova provodi PT2.

Tijekom provjere prihvatljivosti troškova provjerava se i osigurava da su ispunjeni uvjeti za financiranje pojedinog projektnog prijedloga, određujući najviši inicijalni iznos prihvatljivih troškova, koji će biti uključen u prijedlog za donošenje Odluke o financiranju.

Ako je potrebno, PT2 kao nadležno tijelo ispravlja predloženi proračun projekta, uklanjajući neprihvatljive troškove, pri čemu može:

* prethodno od prijavitelja zatražiti dostavljanje dodatnih podataka kako bi se opravdala prihvatljivost troškova. Ako prijavitelj ne dostavi zadovoljavajuće podatke, ili ih ne dostavi u za to ostavljenom roku, isti se smatraju neprihvatljivima i uklanjaju iz proračuna; i/ili
* zajedno s prijaviteljem (pisanim putem ili na sastancima) prolaziti i "čistiti" stavke proračuna (predložene iznose uz pojedinu stavku kao i prihvatljivost stavki proračuna).

U navedenim slučajevima nadležno tijelo od prijavitelja zahtijeva obrazloženja kojima se opravdavaju potreba i novčana vrijednost pojedine stavke, ostavljajući mu za navedeno primjereni rok. Ako prijavitelj u navedenom roku, u skladu s uputom nadležnog tijela ne opravda pojedinu stavku, ista se briše iz proračuna. Prijavitelj je obvezan u postupku "čišćenja" proračuna biti nadležnom tijelu na raspolaganju u svrhu davanja potrebnih obrazloženja.

Ispravci proračuna poduzimaju se u opsegu u kojemu se ne utječe na rezultate prethodnih faza dodjele odnosno ne mijenja se koncept, opseg intervencije ili ciljevi predloženog projektnog prijedloga. Ispravci mogu biti od utjecaja jedino na iznos bespovratnih sredstava koji se dodjeljuje odnosno na intenzitet potpore.

PT2 provjerava prihvatljivost troškova:

* svih projektnih prijedloga koji su udovoljili minimalnom bodovnom pragu određenom u Pozivu, a kojima se iskorištava raspoloživ iznos bespovratnih sredstava u okviru ovog Poziva;
* onih projektnih prijedloga s rezervne liste (obuhvaća projektne prijedloge koji su zadovoljili minimalni bodovni prag određen u Pozivu, ali prelaze okvir raspoloživih financijskih sredstava), a čiji ukupan iznos zatraženih bespovratnih sredstava čini 50% raspoloživog iznosa bespovratnih sredstava u okviru ovog Poziva.

Postupak dodjele za projektne prijedloge s rezervne liste može se nastaviti isključivo pod jednakim uvjetima, u trenutku kada i ako potrebna financijska sredstva postanu raspoloživa. Pri tome se uvažava redoslijed projektnih prijedloga na rezervnoj listi te (preostala) raspoloživa financijska sredstva iz pripadajuće omotnice. Ukoliko prvi projektni prijedlog s rezervne liste prelazi preostali raspoloživi iznos, navedenom prijavitelju se nudi mogućnost da u odgovarajućoj mjeri poveća udio sufinanciranja, a ukoliko on to odbije, pristupa se prvom idućem projektnom prijedlogu s rezervne liste.

Nakon što je provedena provjera prihvatljivosti troškova, PT2 priprema i podnosi PT1 Izvješće o provjeri prihvatljivosti troškova za svaki pregledani projektni prijedlog, a koje sadrži zaključke i mišljenje o projektnim prijedlozima u odnosu na zadane kriterije prihvatljivosti troškova, podatak o predloženim inicijalnim prihvatljivim troškova te iznosu bespovratnih sredstava koji će se dodijeliti.

### Faza 3. *Ex post* kontrola za postupke javne nabave za odabir privatnih operatora u investicijskim modelima A i C

Cilj predmetne provjere je provjeriti jesu li postupci javne nabave za odabir privatnih operatora u investicijskim modelima A i C provedeni u skladu s ZJN-om i pripadajućim podzakonskim propisima (pravilnici i uredbe na koje upućuje ZJN).

Nakon što je provedena *ex post* kontrola za postupke javne nabave za odabir privatnih operatora u investicijskim modelima A i C, PT2 priprema i podnosi UT Izvješće o provedenoj kontroli za svaki pregledani projektni prijedlog, a koje sadrži mišljenje, odnosno, preporuke o projektnim prijedlozima vezano za financijske korekcije na temelju pravila o financijskim korekcijama (*Prilog 4. Pravila o financijskim korekcijama*).

U slučaju da PT2 utvrdi da postupak javne nabave nije proveden u skladu s ZJN-om i pripadajućim podzakonskim propisima, UT će na temelju mišljenja, odnosno, preporuke PT2 odrediti financijsku korekciju, te će zatraženi iznos bespovratnih sredstava razmjerno umanjiti, a prema visini preporučene financijske korekcije.

Odluku o financijskim korekcijama donosi čelnik tijela UT.

Ukoliko je UT odredio financijsku korekciju, Prijavitelju se dostavlja obavijest o visini utvrđene financijske korekcije. Obaviješću o visini utvrđene korekcije, od Prijavitelja će se zahtijevati da se u primjerenom roku, pisanim putem (dokument ovjeren pečatom i potpisom ovlaštene osobe za zastupanje) očituje želi li da projektni prijedlog prijeđe/započne slijedeću fazu Postupka dodjele. Ako se Prijavitelj očituje da želi da projektni prijedlog prijeđe/započne slijedeću fazu Postupka dodjele, a projektni prijedlog uspješno završi sve faze Postupka dodjele, maksimalan iznos bespovratnih sredstava koji će se dodijeliti ovisi o visini utvrđene korekcije i o podacima iz Izvješća o provjeri prihvatljivosti troškova (vidi Fazu 2.b Postupka dodjele). U slučaju da se Prijavitelj ne očituje u roku određenom od strane UT ili odbije mogućnost da projektni prijedlog prijeđe/započne slijedeću fazu Postupka dodjele, projektni prijedlog se isključuje iz Postupka dodjele.

### Faza 4. Donošenje Odluke o financiranju

Odluka o financiranju se donosi za projektne prijedloge koji su udovoljili svim kriterijima u prethodnim fazama postupka dodjele. U slučaju da preostala sredstva ne budu dovoljna za financiranje čitavog projekta, Prijavitelju može biti ponuđena mogućnost da poveća vlastiti udio u sufinanciranju kako bi se premostio taj manjak. Ako je Prijavitelj to u mogućnosti, UT donosi Odluku o financiranju, nakon što je Prijavitelj tu mogućnost dokazao (financijska izviješća, bankovne garancije i slični elementi kao dokaz financijske sposobnosti). U slučaju da Prijavitelj ne može osigurati dodatna sredstva, neće se donijeti Odluka o financiranju i kontaktirat će se sljedećeg s popisa/liste projektnih prijedloga, a koji su udovoljili zahtjevima za ocjenjivanje kvalitete. Od Prijavitelja se neće zahtijevati smanjenje ili izmjena projektnih aktivnosti, a kako bi se uklopile u raspoloživo financiranje jer bi se radilo o nedopuštenoj izmjeni projektnog prijedloga.

Odluku o financiranju donosi čelnik tijela UT.

Odluka o financiranju mora sadržavati sljedeće podatke:

* pravni temelj za donošenje Odluke;
* naziv, adresu i OIB prijavitelja, te privatnog operatora u investicijskom modelu A (korisnik državne potpore);
* naziv i referentni broj projektnog prijedloga;
* najviši iznos sredstava za financiranje prihvatljivih troškova projekta i stopu sufinanciranja;
* tehničke podatke o klasifikacijama Državne riznice i kodovima alokacija,
* ako je primjenjivo, druge elemente koji se odnose na financiranje (primjerice u odnosu na državne potpore).

UT obavještava Prijavitelja da je njegov projektni prijedlog odabran za financiranje, obaviješću koja sadržava Odluku o financiranju i informacije o daljnjem postupanju.

## Odredbe vezane uz dodatna pojašnjenja tijekom postupka dodjele

***Obavještavanje prijavitelja***

Prijavitelj će, u roku od 5 (pet) radnih dana od dana donošenja odluke o statusu navedenog projektnog prijedloga biti obaviješten pisanim putem obaviješću na kraju svake faze postupka dodjele bespovratnih sredstava i to:

* ako je riječ o uspješnom prijavitelju, obavijest će sadržavati informaciju da je projektni prijedlog odabran za iduću fazu dodjele;
* ako je riječ o neuspješnom prijavitelju obavijest će sadržavati informaciju da projektni prijedlog nije odabran za iduću fazu postupka dodjele s obrazloženjem;
* ako je riječ o uspješnom prijavitelju u odnosu na kojeg su ispunjeni uvjeti ulaska na rezervnu listu, obavijest će sadržavati informaciju da je projektni prijedlog na rezervnoj listi[[55]](#footnote-56).

***Pojašnjenja tijekom postupka dodjele***

U bilo kojoj fazi tijekom postupka dodjele, UT i PT2 mogu od Prijavitelja zahtijevati dodatna pojašnjenja/dokumente/podatke kada dostavljeno nije jasno ili sadrži pogreške sprječavajući na taj način objektivno provođenje postupka dodjele. Pritom svrha postupka pojašnjenja nije pružiti Prijavitelju priliku da ispravi propuste ili pogreške. U svezi s pojašnjenjima, Prijavitelj je obvezan postupiti u skladu sa zahtjevom nadležnog tijela u za to određenom roku, a u protivnom se njegov projektni prijedlog može isključiti iz postupka dodjele. Prijavitelju nije dozvoljeno dostavljati ispravke ili dopune projektne dokumentacije na vlastitu inicijativu nakon predaje projektnog prijedloga. Istekom roka za podnošenje projektnih prijedloga, Prijavitelj ne može mijenjati i/ili dopunjavati projektni prijedlog, izuzev ispravaka proračuna koje se obavlja tijekom provjere prihvatljivosti troškova projektnih prijedloga (kako je opisano u točki 4.1.2. ovih Uputa). Zahtjevi za pojašnjenjem Prijavitelju će biti dostavljeni te je na njih obavezan odgovoriti putem sustava eFondovi.

***Dostupnost informacija***

Prijavitelj može uputiti zahtjev za dostavom informacija nadležnom tijelu (PT2) o statusu njegovog projektnog prijedloga u pojedinoj fazi postupka dodjele, na način definiran u obavijesti nadležnog tijela koja se upućuje Prijavitelju na kraju svake faze postupka dodjele. Nadležno tijelo odgovara na zahtjev u roku od 15 (petnaest) kalendarskih dana od dana primitka zahtjeva.

Zahtjev Prijavitelja za dostavom informacija ne odgađa početak sljedeće faze postupka dodjele.

Zahtjev prijavitelja za dostavom informacijama ne smatra se prigovorom na rezultate postupka dodjele ili bilo koje pojedine faze postupka dodjele.

***Povlačenje projektnog prijedloga***

Do trenutka potpisivanja *Ugovora o dodjeli bespovratnih sredstava*, a u bilo kojoj fazi postupka dodjele, prijavitelj kroz sustav eFondovi može povući svoj projektni prijedlog.

|  |
| --- |
| ***Napomena:*** *Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležna tijela.* |

## Prigovori

Prijavitelji koji smatraju da su oštećeni zbog nepravilnog postupanja tijekom postupka dodjele imaju pravo izjaviti prigovor čelniku UT-a. Prijavitelj može izjaviti prigovor čelniku UT-a u roku od 8 (osam) radnih dana od dana primitka Obavijesti o statusu projektnog prijedloga u pojedinoj fazi postupka dodjele bespovratnih sredstava zbog sljedećih razloga:

* povrede postupka opisanog u Uputama i dokumentaciji predmetnog Poziva;
* povrede načela jednakog postupanja, načela zabrane diskriminacije, načela transparentnosti, načela zaštite osobnih podataka, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

O prigovoru odlučuje čelnik UT-a rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika UT-a dostavlja se podnositelju prigovora. Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) kalendarskih dana o dana dostave rješenja.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku predmeta na koji se odnosi, naziv/ime i prezime te adresu prijavitelja, ime i prezime te adresu osobe ovlaštene za zastupanje ako je prijavitelj ima (uključujući punomoć), naziv i referentni broj Poziva, razloge prigovora, potpis prijavitelja ili osobe ovlaštene za zastupanje, naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave itd.) pečat trgovačkog društva prijavitelja i dokumentaciju kojom dokazuje navode iznijete u prigovoru. Teret dokazivanja navedenih činjenica je na prijavitelju.

Prigovor se podnosi na adresu UT-a:

Ministarstvo regionalnoga razvoja i fondova Europske unije

Upravljačko tijelo za Operativni program „Konkurentnost i kohezija 2014. - 2020.“

Miramarska cesta 22

10000 Zagreb

S naznakom “Prigovor u postupku dodjele bespovratnih sredstava“, Miramarska cesta 22, 10000 Zagreb.[[56]](#footnote-57)

Prigovor dostavljen izvan roka, podnesen od neovlaštene osobe (osobe koja nije Prijavitelj ili nije ovlaštena od strane Prijavitelja), ne smatra se valjanim i ne uzima se u razmatranje, o čemu se pisanim putem obavještava Prijavitelja.

Da bi se o prigovoru moglo odlučiti, isti mora sadržavati najmanje:

* podatke o prijavitelju,
* naziv i referentnu oznaku Poziva,
* razloge prigovora,
* potpis Prijavitelja ili ovlaštene osobe Prijavitelja,
* pečat, ako je primjenjivo,
* naznaku statusa potpisnika prigovora koji ga ovlašćuje na zastupanje Prijavitelja (direktor, prokurist, član Uprave),
* punomoć za podnošenje prigovora, ako je primjenjivo.

Rok za donošenje odluke o prigovoru od strane nadležnog tijela ne smije biti duži od 30 (trideset) radnih dana.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen onog dana kada je prvi put bio podnesen. Smatrat će se da je prigovor povučen ako ne bude vraćen u određenom roku i ispravljen u skladu s dobivenom uputom, a ako bude vraćen bez ispravka odnosno dopune, neće se uzeti u razmatranje.

Prijavitelj koji ne podnosi prigovor već traži određena pojašnjenja i obavijesti u vezi s postupkom, podnosi zahtjev tijelu nadležnom za pojedinu fazu postupka dodjele koje je dužno u roku 15 (petnaest) kalendarskih dana od podnošenja zahtjeva izdati obavijest u pisanom obliku. Ako nadležno tijelo odbije izdati obavijest u pisanom obliku ili u propisanom roku ne izda obavijest, podnositelj ima pravo u roku 15 dana od isteka roka, izjaviti prigovor čelniku UT-a o kojem se odlučuje prema naprijed navedenim pravilima.

Ako je Prijavitelj uputio pismeno s naznakom da je riječ o prigovoru, a iz njegova sadržaja je razvidno da samo traži pojašnjenja i obavijesti, tada se ne provodi postupak razmatranja prigovora, već UT tijelu nadležnom za određenu fazu postupka dodjele prosljeđuje navedeni podnesak o čemu obavještava podnositelja.

***Rok mirovanja[[57]](#footnote-58)***

Odluka o financiranju ne može se donijeti prije isteka roka mirovanja.

Rok mirovanja obuhvaća razdoblje unutar kojega se Prijavitelju dostavlja pisana obavijest o statusu njegova projektnog prijedloga nakon Faze 3. Postupka dodjele te rok unutar kojeg Prijavitelj može izjaviti prigovor čelniku UT-a, i ne može biti duži od 15 radnih dana.

Odricanje Prijavitelja od prava na prigovor ne utječe na već donesenu odluku UT-a kojom se projektni prijedlog uključuje u prijedlog za donošenje Odluke o financiranju u Fazi 4. Postupka dodjele. Odricanje od prava na prigovor je isključivo odluka Prijavitelja, te za cilj ima omogućiti donošenje Odluke o financiranju njegovog projekta u što kraćem roku te posljedično sklapanje *Ugovora o dodjeli bespovratnih sredstava*. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku UT, a ne može biti duži od 30 (trideset) radnih dana. Rok mirovanja u svakom slučaju ne može biti duži od 45 radnih dana, računajući od dana kada je Prijavitelju obavljena dostava pisane obavijesti o statusu njegova projektnog prijedloga nakon faze provjere prihvatljivosti troškova.

U slučaju da Izjavu o odricanju ne potpisuje sam Prijavitelj, već osoba ovlaštena zastupati ga (ne po zakonu, već po punomoći – opunomoćenik) tada za ovlast potpisivanja mora postojati i nadležnom tijelu biti dostavljena pisana punomoć.

## Ugovaranje

Po donošenju Odluke o financiranju od strane UT-a, PT2 priprema *Ugovor o dodjeli bespovratnih sredstava* s uspješnim Prijaviteljem, budućim korisnikom bespovratnih sredstava (JLRS), te privatnim operatorom kao korisnikom državne potpore u slučaju provedbe projekta po investicijskom modelu A, a u skladu s Prilogom 1. ovog Poziva. UT će prilikom obavještavanja o donesenoj Odluci o financiranju (vidi točku 4.1.4. ovih Uputa), obavijestiti Prijavitelja o dokumentaciji koju je potrebno dostaviti kao preduvjet za potpisivanje *Ugovora o dodjeli bespovratnih sredstava*, te mu za to ostaviti primjeren rok.

PT2 osigurava da Prijavitelj, te privatni operator u slučaju provedbe projekta po investicijskom modelu A, prije potpisivanja bude upoznat s odredbama *Ugovora o dodjeli bespovratnih sredstava*.

Rok za pripremu i potpisivanje *Ugovora o dodjeli bespovratnih sredstava*, koji iznosi 45 kalendarskih dana od dana donošenja Odluke o financiranju, može se produžiti uz prethodnu suglasnost UT-a, a u opravdanim slučajevima koji su uzrokovani događajima izvan utjecaja nadležnog tijela i Prijavitelja/korisnika bespovratnih sredstava, te privatnog operatora u slučaju provedbe projekta po investicijskom modelu A. Svi projektni prijedlozi za koje se, u roku od 45 kalendarskih dana od dana donošenja Odluke o financiranju ili naknadno produljenom roku, ne sklopi *Ugovor o dodjeli bespovratnih sredstava*, neće biti prihvatljivi za financiranje iz bespovratnih sredstava.

Prijavitelj, te privatni operator u slučaju provedbe projekta po investicijskom modelu A, potpisat će i vratiti *Ugovor o dodjeli bespovratnih sredstava* UT-u u roku od 15 kalendarskih dana od njegova primitka.

Prije potpisivanja *Ugovora o dodjeli bespovratnih sredstava*, Prijavitelj/korisnik bespovratnih sredstava mora dostaviti Izjavu, koji je potpisao on ili za to ovlaštena osoba, kojom potvrđuje da u odnosu na podatke dostavljene u projektnom prijedlogu, nisu nastupile promjene koje bi utjecale na postupak dodjele bespovratnih sredstava te donošenje Odluke o financiranju u odnosu na njegov projekt. Nadalje, prije potpisivanja *Ugovora o dodjeli bespovratnih sredstava*, pojašnjenja, prilagodbe ili manje korekcije mogu se unijeti u opis projekta u onoj mjeri u kojoj neće dovesti u pitanje Odluku o financiranju ili biti u suprotnosti s načelom jednakog postupanja prema svim prijaviteljima. Pojašnjenja, prilagodbe i manje korekcije se provode u suradnji s Prijaviteljem. Neće se uzeti u obzir promjene koje su se dogodile od datuma zaprimanja projektnog prijedloga u vezi prihvatljivosti projekta i aktivnosti te ocjene kvalitete.

Izmjene u projektnom prijedlogu ne smiju ni u kojem slučaju dovesti do povećanja iznosa bespovratnih sredstava ni postotka sufinanciranja (koji se određuje na 7 (sedam) decimala) utvrđenih Odlukom o financiranju.

# ODREDBE KOJE SE ODNOSE NA PROVEDBU PROJEKTA

## Razdoblje provedbe projekta

Pod razdobljem provedbe projekta podrazumijeva se datum početka i predviđenog završetka provedbe projekta*.* Razdoblje provedbe projekta bit će definirano u Posebnim uvjetima *Ugovora o dodjeli bespovratnih sredstava* (*Prilog 2. Posebni uvjeti*).

Prihvatljivo razdoblje provedbe projekta je od početka obavljanja aktivnosti projekta povezanih s provedbom elemenata projekta, a najranije počevši od 1. siječnja 2014. godine do završetka obavljanja predmetnih aktivnosti, a najkasnije do 31. prosinca 2023. godine. Inicijalno trajanje razdoblja provedbe je najdulje 48 mjeseci od dana kada je posljednja strana potpisala Ugovor.

Provedba projekta u okviru ovog Poziva ne smije završiti prije predaje projektnog prijedloga.

Prijavitelj mora biti spreman započeti s provedbom aktivnosti projekta, uključujući pokretanje postupaka (javne) nabave relevantnih za pravovremenu provedbu aktivnosti, u skladu s planom aktivnosti u Prijavnom obrascu i ostaloj projektnoj dokumentaciji.

|  |
| --- |
| ***Napomena:*** *Odobrenje financiranja aktivnosti projekta koje su započele ili su već dovršene te s njima povezanih troškova moguće je pod uvjetom da se radi o prihvatljivim kategorijama aktivnosti te s njima povezanih troškova, a koji su ostvareni tijekom razdoblja provedbe projekta (najranije od 1. siječnja 2014. godine). Predmetno odobrenje uvjetovano je i s poštivanjem (sukladnošću) sa svim ostalim relevantnim kriterijima prihvatljivosti navedenim u ovom Pozivu.* |

## Investicijski modeli za provedbu projekta

Za provedbu projekata u okviru ovog Poziva, a prema ONP-u mogu se primijeniti tri glavna investicijska modela, te se NP-ovima ostavlja mogućnost da samostalno odaberu investicijski model za pojedinačni projekt. Investicijski modeli su:

* Investicijski model A;
* Investicijski model B;
* Investicijski model C.

***Investicijski model A – model privatnog planiranja, izgradnje i upravljanja:*** U investicijskom modelu A odgovornost za projektiranje, izgradnju i operativni rad mreže prepušta se privatnom operatoru (engl. *design, build, operate* – DBO), pri čemu izgrađena mreža ostaje u vlasništvu tog operatora. Projektiranje mreže ovdje označava postupak izrade detaljnih tehničkih specifikacija zahvata izgradnje mreže prema mjerodavnim propisima, a na temelju općih specifikacija koje su izradili NP-ovi, a koje najmanje uključuju traženu razinu širokopojasnog pristupa koji mora biti osiguran na zemljopisnom obuhvatu ciljanog područja.

***Investicijski model B – model javnog planiranja, izgradnje i upravljanja:*** U investicijskom modelu B odgovornost za projektiranje, izgradnju i upravljanje mrežom je na tijelima javne vlasti (javni DBO model), te izgrađena mreža ostaje u trajnom javnom vlasništvu. Operator javne mreže smije pružati usluge krajnjim korisnicima, ukoliko isti spadaju u skupinu javnih korisnika, budući da u tim slučajevima pružanje usluga predstavlja javni interes i može biti, između ostalog, jedan od razloga pokretanja projekta. Iako su tijela javne vlasti, kao NP-ovi, u potpunosti odgovorna za provedbu projekta po modelu B, u pojedinim aktivnostima mogu biti angažirane specijalizirane privatne tvrtke (zbog nedostatka administrativnih kapaciteta i/ili stručnih znanja u tijelima javne vlasti). Nadalje, za poslove održavanja i upravljanja mrežom u modelu B NP mora osnovati posebno trgovačko društvo ili za te poslove mogu biti angažirane privatne tvrtke, a pri čemu je bitno da kod upravljanja privatne tvrtke ne dobiju pravo prikupljanja naknada od krajnjih korisnika mreže (budući da bi takav pristup imao obilježja koncesije).

***Investicijski model C – javno-privatno partnerstvo:*** JPP kao investicijski model C, općenito kombinira pojedinačne prednosti investicijskih modela A i B. U kontekstu projekata izgradnje širokopojasne infrastrukture privatni partner u modelu JPP-a može preuzeti odgovornost za projektiranje, izgradnju, upravljanje i održavanje mreže, te također dijelom sufinancira izgradnju mreže (preostali dio financiranja mreže osigurava javni partner kroz državne potpore). Izgrađena mreža, nakon proteka razdoblja trajanja *Ugovora o javnom-privatnom partnerstvu*, a najkasnije nakon 40 godina, vraća se u javno vlasništvo.

|  |
| --- |
| ***Napomena:*** *Primjena kombiniranih investicijskih modela u projektu nije dozvoljena.* |

## Nabava

Kod podnošenja projektnog prijedloga i tijekom provedbe projekta Prijavitelj/korisnik bespovratnih sredstava se mora pridržavati postupaka nabave utvrđenih u dokumentaciji Poziva te Općim *(Prilog 1. Opći uvjeti)* i Posebnim uvjetima *Ugovora o dodjeli bespovratnih sredstava (Prilog 2. Posebni uvjeti).*

Korisnik bespovratnih sredstava, obveznik ZJN-a, primjenjuje ZJN i pripadajuće podzakonske propise (pravilnici i uredbe na koje upućuje ZJN i koji će biti važeći u trenutku provedbe projekta) na postupke nabave u okviru projekta.

Troškovi koji uključuju nabavu bit će prihvatljivi samo pod uvjetom da je nabava provedena u skladu sa ZJN-om*,* kao i načelima i postupcima utvrđenima u dokumentaciji Poziva te Općim i Posebnim uvjetima Ugovora. Nepridržavanje ovih postupaka odrazit će se na prihvatljivost troškova, a PT2 prilikom provjere zahtjeva za nadoknadom sredstava koje tijekom provedbe projekta podnosi korisnik bespovratnih sredstava, može proglasiti vezane troškove neprihvatljivima.

### Postupak javne nabave za odabir privatnog operatora u investicijskom modelu A

NP-ovi moraju provesti javnu nabavu vezano za odabir privatnog operatora prije podnošenja projektnog prijedloga na ovaj Poziv, a u skladu sa ZJN-om i pripadajućim podzakonskim propisima (pravilnici i uredbe na koje upućuje ZJN i koji će biti važeći u trenutku provedbe projekta). S odabranim privatnim operaterom će se sklopiti *Ugovor o javnoj nabavi radova* s odgodnim uvjetom, te isti proizvodi učinke nakon odobrenja sredstava za sufinanciranje i sklapanja *Ugovora o dodjeli bespovratnih sredstava*),), a na temelju članka 218. ZJN-a. U slučaju da Prijavitelj/NP ne sklopi *Ugovor o dodjeli bespovratnih sredstava, Ugovor o javnoj nabavi radova* se raskida*.*

Budući da će odabrani operator biti korisnik državne potpore, te on kao korisnik državne potpore ima određena prava i obveze, *Ugovor o dodjeli bespovratnih sredstava* za provedbu projekta po investicijskom modelu A, sklapa se između UT-a, PT2, korisnika bespovratnih sredstava/posrednog davatelja državne potpore (Prijavitelj/NP) i odabranog privatnog operatora kao korisnika državne potpore. *Ugovor o dodjeli bespovratnih sredstava* za provedbu projekta po investicijskom modelu A regulirat će one odnose koji nisu regulirani *Ugovorom o javnoj nabavi radova*, a čije je uređivanje/propisivanje bitno za provedbu *Ugovora o dodjeli bespovratnih sredstava*, odnosno, njime će se regulirati sva prava i obveze privatnog operatora kao korisnika državne potpore.

|  |
| --- |
| ***Napomene:***   * *Posebni uvjeti (odgodni uvjet) za izvršenje Ugovora o javnoj nabavi radova moraju biti navedeni u dokumentaciji o nabavi.* * *Budući da će odabrani operator biti jedan od potpisnika Ugovora o dodjeli bespovratnih sredstava (ukoliko projektni prijedlog bude odabran za financiranje) dokumentacija o nabavi obvezno mora sadržavati:* * *Prilog 1. Opći uvjeti – nacrt ugovora;* * *Prilog 2. Posebni uvjeti – nacrt ugovora.* |

Primijenjeni kriterij za odabir operatora mora biti ekonomski najpovoljnija ponuda, a pri čemu je traženi iznos potpora jedan od kriterija te mora imati najveći relativni značaj u odnosu na ostale kriterije.

U svrhu odabira operatora NP-ovi su dužni detalje postupka javne nabave, što obuhvaća i ekonomske kriterije odabira najpovoljnije ponude, specificirati tijekom pripremne faze projekta, odnosno kroz PRŠI, te ga svim zainteresiranim stranama staviti na uvid kroz postupak javne rasprave[[58]](#footnote-59). Prilikom definiranja kriterija odabira ekonomski najpovoljnije ponude, NP-ovi se mogu konzultirati s NOP-om. U svakom slučaju, konačnu odluku o kriterijima odabira NP-ovi su dužni donijeti po okončanju postupka javne rasprave, pri čemu ta odluka mora biti odobrena od strane NOP-a kroz postupak odobrenja svakog pojedinog projekta, odnosno, PRŠI-ja. Prvenstveni cilj odobrenja kriterija javne nabave od strane NOP-a je postići kvalitativnu uniformnost kriterija odabira operatora, a čime se povećava transparentnost provedbe ONP-a, dok se istovremeno ostavlja NP-ovima prostor da samostalno određuju kvantitativni karakter kriterija, sukladno lokalnim prilikama i potrebama u projektu.

Od ponuditelja je potrebno zatražiti da uz svoje ponude prilože i okvirne poslovne planove provedbe projekta, iz kojih su razvidni proračuni ukupnih investicija u mrežu, traženog iznosa potpora te planirani udio sufinanciranja investicije iz vlastitih izvora operatora. Navedeni podaci predstavljat će polazište za specifikaciju parametara u ugovorima s operatorima (*Ugovor o javnoj nabavi radova*, odnosno, *Ugovor o dodjeli bespovratnih sredstava*). Također, ovi parametri će biti polazište u svim kasnijim projektnim aktivnostima vezanim za izradu detaljnih financijskih planova te provjeru potrebe povrata potpora.

|  |
| --- |
| ***Napomena:*** *Obveza ponuditelja je da u svojim poslovnim planovima, a u okviru analize troškova i koristi (engl. Cost-Benefit Analysis), koriste realno izraženu Financijsku diskontnu stopu (FDS) od 8,73% za metodu Diskontiranog novčanog toka (DNT).* |

NP-ovi su dužni izvijestiti NOP o uspješno okončanim postupcima javne nabave za odabir operatora, a što je dio općih obveza NP-ova vezanih uz izvješćivanje o provedbi projekata (detaljno pojašnjeno u točki 5.4.1. ovih Uputa).

Kriteriji za provedbu postupka javne nabave za odabir privatnog operatora, a koje se NP-ovi obvezni uključiti u kriterije javne nabave[[59]](#footnote-60):

| **Kriterij** | **Opis** |
| --- | --- |
| Traženi iznos potpora | Relativni traženi iznos državnih potpora kojeg je ponuditelj naznačio. |
| Vlastiti iznos sufinanciranja | Relativni iznos vlastitih investicijskih sredstava, mimo traženog iznosa potpora, kojeg će ponuditelj uložiti u projekt. |
| Tehničke karakteristike ponuđenog rješenja | Više tehničkih kriterija, mogu obuhvatiti:   * standardiziranost tehnološkog rješenja (ITU-T, IEEE); * podržani kapaciteti (npr. po segmentu mreže, po korisniku, ukupno u području obuhvata projekta); * podržani kapaciteti u smjeru od korisnika prema mreži (*upstream, uplink*); * dodatnu podršku za ultra-brzi pristup (ako je relevantno). |
| Model upravljanja NGA širokopojasnom mrežom izgrađenom u okviru projekta | Ponuditelj koji će poslovati isključivo po veleprodajnom poslovnom modelu će dobiti dodatne bodove[[60]](#footnote-61). |
| Podržane veleprodajne usluge | Veleprodajne usluge koje će biti podržane, osim obvezno propisanih (poglavlje 2.6., Tablica 2-3 ONP-a – Popis obveznih veleprodajnih usluga u ONP-u). |
| Podržane maloprodajne usluge | Dodatne maloprodajne usluge, osim širokopojasnog pristupa internetu, koje će biti podržane (npr. TV, govorna usluga). |

Osim obveznih kriterija javne nabave, ostale kriterije i relativni značaj svih kriterija određuju sami NP-ovi. Također, NP-ovi sami određuju kvantitativni karakter kriterija sukladno lokalnim prilikama i potrebama pojedinih projekata.

|  |
| --- |
| ***Napomena:*** *Kriterij Traženi iznos potpore obvezno mora imati najveći relativni značaj u odnosu na sve ostale kriterije budući da se time optimizira utrošak sredstava državnih potpora s obzirom na ostvarenje ciljeva projekta.* |

Kroz kriterije javne nabave, NP-ovi ne smiju diskriminirati niti jedno tehnološko rješenje koje može biti prihvatljivo za ostvarenje ciljeva projekta. To također obuhvaća i mogućnost da operatori, tijekom postupka javne nabave, ponude izgradnju mreže putem više tehnoloških rješenja (engl. *technology mix*), sukladno optimalnim ekonomskim i tehničkim karakteristikama primjene pojedinih tehnologija koje predviđaju ponuditelji na određenom području.

## Provjere upravljanja projektom

Nakon potpisivanja *Ugovora o dodjeli bespovratnih sredstava*, UT prati postiže li projekt utvrđene ciljeve i rezultate, dok je PT2 odgovoran provjeravati provodi li se projekt u skladu s *Ugovorom o dodjeli bespovratnih sredstava*.

Provjere upravljanja projektom uključuju:

* pregled plana nabave;
* provjere ispravnosti Zahtjeva za nadoknadom sredstava (ispravnost iznosa i stope

financiranja), uključujući:

* + provjere prihvatljivosti troškova (usklađenost s nacionalnim pravilima prihvatljivosti i pravilima prihvatljivosti Unije);
  + provjere da je trošak stvarno nastao kod korisnika bespovratnih sredstava i da je plaćen (ako je primjenjivo);
  + provjere usklađenosti postupaka nabave u okviru projekta s primjenjivim pravilima javne nabave;
* provjere dokaza o izvršenim plaćanjima i odgovarajućeg revizijskog traga;
* provjere statusa provedbe projekta;
* provjere usklađenosti s pravilima o državnim potporama;
* provjere usklađenosti s pravilima o održivom razvoju, i zahtjevima koji se odnose na jednake mogućnosti i nediskriminaciju;
* provjere poštivanja pravila EK-a i nacionalnih pravila o informiranju i vidljivosti (promidžbi);
* provjere na licu mjesta;
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

UT i PT2 mogu, u svrhu praćenja napretka provedbe projekata, od korisnika bespovratnih sredstava zahtijevati dostavu redovnih ili *ad hoc* izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje ili provedbu i vrednovanje OPKK-a.

PT2 i/ili UT, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti nenajavljenu provjeru na licu mjesta, neovisno jedan o drugom. O namjeri nisu dužni obavijestiti korisnika bespovratnih sredstava.

U razdoblju od 7 godina nakon završnog plaćanja korisniku bespovratnih sredstava, PT2 ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s *Ugovorom o dodjeli bespovratnih sredstava*, usklađenost operacije s horizontalnim politikama EU-a, itd.

### Praćenje i izvješćivanje o provedbi projekta u skladu s općim pravilima za državne potpore i pravilima koja su propisana SDPŠM-om

Aktivnosti oko praćenja i izvješćivanja o provedbi projekta obuhvaćaju sve potrebne interakcije između NP-ova i privatnih operatora, između NP-ova i NOP-a (i prema potrebi HAKOM-a kao NRA), te između NOP-a i EK, a u skladu s općim pravilima za državne potpore i pravilima koja su propisana SDPŠM-om.

U projektima koji se provode po investicijskim modelima A i C NP-ovi su odgovorni za praćenje privatnih operatora kao korisnika državnih potpora. Sve obveze operatora vezane uz praćenje projekta potrebno je propisati kroz ugovore s privatnim operatorima (u investicijskom modelu A to je *Ugovor o dodjeli bespovratnih sredstava*, a u investicijskom modelu C to je *Ugovor o javno-privatnom partnerstvu*). NP-ovi moraju pratiti privatne operatore posebno kod sljedećih aktivnosti (što ne umanjuje potrebu NP-ova da općenito prate provedbu projekata i u svim ostalim fazama):

* izrade projekta izgradnje mreže, uključujući i pribavljanja svih potrebnih dozvola i suglasnosti;
* izgradnje mreže, inicijalnog postupka provjere potpora i konačne isplate sredstava državnih potpora;
* inicijalnog postupka odobrenja veleprodajnih uvjeta i naknada, te svakog takvog naknadnog postupka u intervalima od godinu dana;
* općenitog praćenja osnovnih pokazatelja operativnog rada mreže (broj pokrivenih korisnika, broj veleprodajnih korisnika po veleprodajnim uslugama koje se nude na mreži izgrađenoj uz potpore, broj maloprodajnih korisnika, vrste maloprodajnih usluga s pripadajućim cijenama).

NP-ovi su također dužni redovito izvješćivati NOP o svim pripremnim i provedbenim aktivnostima na projektu, kako bi NOP, u skladu s pravilima vezano uz transparentnost i izvješćivanje iz članaka 78j i 78k SDPŠM-a, mogao skupno pratiti provedbu cijelog ONP-a i redovito izvješćivati EK o svim potrebnim pojedinostima u pogledu ONP-a kao nacionalne sheme državnih potpora.

Redovito izvješćivanje NP-ova prema NOP-u mora najmanje obuhvatiti ključne informacije i podatke u sljedećim aktivnostima provedbe projekta:

* informaciju o završetku izrade nacrta PRŠI-ja i provođenju druge javne rasprave[[61]](#footnote-62), kako bi NOP tu informaciju, zajedno s nacrtom PRŠI-ja, mogao objaviti na svojim mrežnim stranicama;
* informaciju o završetku postupka druge javne rasprave, uključujući i konačnu verziju PRŠI-ja, kako bi NOP tu informaciju mogao objaviti na svojim mrežnim stranicama;
* informaciju o odobrenju projekta za sufinanciranje unutar OPKK-a od strane UT-a;
* u slučajevima projekata koji se provode po investicijskom modelu A i C, informaciju o postupku javne nabave za odabir operatora mreže izgrađene uz potpore (prethodno savjetovanje sa zainteresiranim gospodarskim subjektima u skladu s člankom 198. ZJN-a, početak postupka i završetka postupka – odabrani operator, planirana infrastrukturna i tehnološka rješenja te planirani iznos potpora i udio potpora);
* informaciju o završetku izgradnje mreže te isplati sredstava državnih potpora (posebno podatke o ukupno isplaćenim potporama, ukupnim investicijskim troškovima te konačnom udjelu potpora u projektu);
* informaciju o odobrenim veleprodajnim uvjetima i naknadama (standardnu ponudu), kako bi NOP istu mogao objaviti na svojim mrežnim stranicama – odnosi se na inicijalni postupak i svaki naknadni postupak u intervalima od godinu dana;
* informaciju o osnovnim pokazateljima operativnog rada mreže (broj pokrivenih korisnika, broj veleprodajnih korisnika, vrste veleprodajnih usluga, broj maloprodajnih korisnika, vrste maloprodajnih usluga s pripadajućim cijenama).

Uz sve navedeno, operatori mreža izgrađenih uz potpore su dužni osigurati da svi ključni podaci o izgrađenoj mreži i povezanim veleprodajnim uslugama budu dostupni svim drugim operatorima kao potencijalnim veleprodajnim korisnicima (kroz specifikaciju i/ili priloge unutar veleprodajne standardne ponude, vidi također točku 2.5.1. ovih Uputa). Također, podatke o novoj infrastrukturi u mrežama izgrađenim uz potpore (npr. kabelskoj kanalizaciji i svjetlovodnim nitima) operatori moraju dostaviti tijelima državne uprave nadležnim za prikupljanje i vođenje centralnog registra izgrađene elektroničke komunikacijske infrastrukture (Državnoj geodetskoj upravi), te HAKOM-u (kako je propisanom Zakonom o elektroničkim komunikacijama).

## Podnošenje zahtjeva za predujmom/nadoknadom sredstava

Mogućnosti i uvjeti za podnošenje Zahtjeva za predujmom/nadoknadom sredstava i korištenje predujma određeni su u *Ugovoru o dodjeli bespovratnih sredstava*.

Korisnik bespovratnih sredstava ima pravo izabrati hoće li Zahtjevom za nadoknadom sredstava potraživati troškove po metodi nadoknade, metodi plaćanja ili kombinacijom navedenih metoda. Troškovi plaća osoblja zaposlenog kod prijavitelja mogu se potraživati samo po metodi nadoknade.

Metoda nadoknade, odnosno postupak potraživanja plaćenih troškova podrazumijeva da korisnik bespovratnih sredstava na temelju dokaza o uplati podnosi zahtjev za nadoknadom nastalih i u cijelosti plaćenih prihvatljivih troškova (osim ako navedeni trošak već nije pokriven isplaćenim predujmom).

Metoda plaćanja, odnosno postupak potraživanja neplaćenih troškova podrazumijeva da korisnik bespovratnih sredstava podnosi zahtjev za nadoknadom nastalih, ali neplaćenih troškova te tek po plaćanju istih u cijelosti podnosi dokaz o uplati (osim ako navedeni trošak već nije pokriven isplaćenim predujmom).[[62]](#footnote-63)

Korisnik bespovratnih sredstava (Prijavitelj/NP) ima pravo zatražiti isplatu predujma u skladu s *Ugovorom o dodjeli bespovratnih sredstava*, a do najviše 40% od odobrenog iznosa bespovratnih sredstava. Iznos predujma utvrđuje se u uvjetima Ugovora, na način da se utvrdi da korisnik bespovratnih sredstava ima pravo potraživati iznos predujma u iznosu koji je opravdan dinamikom aktivnosti na projektu i potrebama korisnika bespovratnih sredstava u svrhu provedbe projekta. Korisnik bespovratnih sredstava ima pravo potraživati onaj iznos predujma koji odgovara njegovim potrebama i dinamici aktivnosti na projektu. Opravdanost potraživanja predujma, dokazuje korisnik bespovratnih sredstava, a procjenjuje PT2, te mora biti u skladu s planiranim aktivnostima u okviru projekta i napretkom provedbe projekta. PT2 u odnosu na pojedinog korisnika bespovratnih sredstava, procjenjuje opravdanost korištenja predujma na temelju parametara kao što su: vrsta korisnika bespovratnih sredstava, potreba korisnika bespovratnih sredstava za određenim iznosom sredstava, ponajprije se bazirajući na planu nabave korisnika bespovratnih sredstava i planu plaćanja. Ako je na temelju *Ugovora o dodjeli bespovratnih sredstava* dopuštena isplata predujma, korisnik bespovratnih sredstava može podnijeti Zahtjev za plaćanje predujma PT2 te PT2 provjerava Zahtjev i odlučuje o isplati traženog iznosa predujma.

Ukoliko korisnik bespovratnih sredstava u zahtjevu za nadoknadom sredstava potražuje sredstva povezana s izdacima za gradnju, potrebno je uz dokumentaciju za dokaz izdatka dostaviti valjani akt na temelju kojeg se može pristupiti građenju (dokaz se dostavlja jednom i to prilikom podnošenja prvog zahtjeva za nadoknadom sredstva izdataka povezanih s gradnjom, odnosno, više puta ukoliko je prvotno dostavljeni akt prestao važiti). U slučaju da nije potrebno ishođenje akta na temelju kojeg se dozvoljava gradnja, uz zahtjev za nadoknadom sredstava se dostavlja odgovarajuće obrazloženje glavnog projektanta ili druge ovlaštene osobe kojim se potvrđuje koji su dokumenti potrebni za predviđenu gradnju u okviru projekta te koji nisu.

## Povrat sredstava

Ako postoji opravdana sumnja ili je utvrđeno da je korisnik bespovratnih sredstava ugrozio izvršavanje *Ugovora o dodjeli bespovratnih sredstava* značajnim pogreškama ili nepravilnostima ili prijevarom, UT može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih pogrešaka, nepravilnosti i prijevara. Razlozi i osnova za pokretanja postupka obustavljanja plaćanja i povrata sredstava bit će definirani *Ugovorom o dodjeli bespovratnih sredstava*.

Projekt podliježe postupku povrata sredstava ako korisnik bespovratnih sredstava po završetku provedbe projekta ne ostvari planiranu razinu pokazatelja navedenih u prijavi projektnog prijedloga. Nadležno tijelo ima pravo od korisnika bespovratnih sredstava zatražiti izvršenje povrata dijela isplaćenih sredstava razmjerno neostvarenom udjelu pokazatelja u skladu s pravilima o financijskim korekcijama (*Prilog 4. Pravila o financijskim korekcijama)*.

Svaki projekt podliježe postupku povrata sredstava u slučaju nepoštivanja zahtjeva koji se odnose na sposobnost korisnika bespovratnih sredstava, učinkovito korištenje sredstava i trajnost projekta (točka 2.5. ovih Uputa).

Osnove za pokretanje postupka povrata mogu biti:

* Odluka o otkrivenoj nepravilnosti vezanoj uz dodijeljena bespovratna sredstva;
* Odluka o povratu nenamjenski korištenog predujma plaćenog korisniku bespovratnih sredstava za provedbu projekata;
* Odluka o povratu predujma kojeg je korisnik bespovratnih sredstava zahtijevao u prvom tromjesečju provedbe projekta u slučaju kada korisnik bespovratnih sredstava ne započne s provedbom projekta i u roku od 90 dana od dana primitka predujma ne nastanu nikakvi troškovi;
* Odluka o raskidu *Ugovora o dodjeli bespovratnih sredstava* i djelomičnom ili potpunom povratu sredstava;
* Naknadno utvrđenje da je korisniku bespovratnih sredstava isplaćen nepripadajući iznos bespovratnih sredstava.

### Povrat prekomjernih potpora (engl. *clawback*)

Procedura povrata prekomjernih potpora (engl. *clawback*) vezana je uz pravila državnih potpora, a koja je formalizirana kroz članak 78i SDPŠM-a. Financijska isplativost, odnosno održivost širokopojasnih projekata, većinom je određena *ex ante* u preliminarnim poslovnim planovima koji nastaju prilikom pripreme projekata, što uključuje i planiranje potrebnih iznosa potpora, te se operatore potiče da pažljivo pripreme svoje ponude tijekom javne nabave i preuzmu sve rizike vezane uz ispravnu procjenu traženog iznosa potpora.

Obveze operatora mreže vezane uz postupak provjere potpora trebaju biti na odgovarajući način formalizirane kroz ugovore s privatnim operatorima u investicijskim modelima A i C (u investicijskom modelu A to je *Ugovor o dodjeli bespovratnih sredstava*, a u investicijskom modelu C to je *Ugovor o javno-privatnom partnerstvu*). U tu svrhu je potrebno u ugovorima s privatnim operatorima specificirati odgovarajuće referentne vrijednosti iz poslovnog plana operatora priloženog tijekom javne nabave za odabir privatnog operatora. Stoga su NP-ovi dužni, nakon odabira operatora u investicijskim modelima A i C, pregledati poslovni plan operatora koji je priložen tijekom javne nabave te utvrditi troškovni plan i plan ulaganja. Vrijednosti iz troškovnog plana i plana ulaganja bit će polazište za provođenje postupka provjere potpora, u slučaju potrebe za istim.

Postupak provjere potpora potrebno je provesti u trenutku završetka aktivnosti na izgradnji mreže, a prije početka operativnog rada cjelokupne mreže. Postupak se provodi s ciljem provjere stvarne razine investicijskih izdataka na izgradnji mreže u odnosu na investicijske troškove planirane tijekom pripreme projekta. Postupak provjere potpora potrebno je provesti u svim projektima, neovisno o primijenjenom investicijskom modelu. Pri tome je provedba postupka provjere potpora specifična kod investicijskih modela A i C, odnosno u modelima u kojima izgradnju mreža provode privatni operatori te nije moguć izravni nadzor NP-ova nad investicijskim izdacima (u modelu B NP-ovi su odgovorni za sve aktivnosti na izgradnji mreže te imaju neposredni uvid i nadzor nad ostvarenim investicijskim izdacima).

Kod modela A i C, privatni operatori su, po završetku izgradnje mreže, NP-ovima dužni prijaviti sve investicijske izdatke koji su nastali prilikom izgradnje mreže. NP-ovi su dužni sve prijavljene izdatke usporediti s traženim iznosom potpora te planiranim vlastitim investicijskim sredstvima koje su operatori specificirali prilikom provedbe postupka javne nabave[[63]](#footnote-64). U slučajevima u kojima su ukupno prijavljeni investicijski izdaci izgradnje mreže manji od troškova specificiranih u javnoj nabavi, NP-ovi su dužni prilagoditi vrijednost prihvatljivog iznosa potpora tako da primjene udio potpora zatražen tijekom javne nabave na ukupne ostvarene investicijske izdatke. U suprotnom, u slučaju da su prijavljeni investicijski izdaci veći od inicijalno predviđenih, najveći prihvatljivi iznos potpora ograničen je apsolutnom vrijednošću specificiranog iznosa potpora u postupku javne nabave. Prihvatljiv iznos potpora predstavlja osnovu za izračun iznosa sufinanciranja iz sredstava ESI fondova u sklopu OPKK-a. Također je potrebno uzeti u obzir da se prihvatljivi iznos potpora odnosi samo na prihvatljive izdatke (engl. *eligible expenditures*), a na temelju općih i provedbenih pravila ESI fondova.

## Revizije projekta

Revizorsko izvješće neovisnog ovlaštenog revizora o provjeri troškova projekta, korisnik bespovratnih sredstava je obvezan predati uz Završno izvješće (*Prilog 7. Završno izvješće i Kontrolna lista*), za sve projekte čiji ukupno prihvatljivi troškovi projekta, navedeni u odredbama *Ugovora o dodjeli bespovratnih sredstava* premašuju 1.500.000,00 HRK (milijunipetstotinatisuća kuna). Navedena obveza bit će navedena u posebnim uvjetima *Ugovora o dodjeli bespovratnih sredstava*.

## Informiranje i vidljivost

Korisnik bespovratnih sredstava će se pridržavati zahtjeva vezanih za informiranje i vidljivost navedenih u Ugovoru i njegovim prilozima te zahtjeva navedenih u dokumentu *Informiranje, komunikacija i vidljivost - Upute za Prijavitelje za razdoblje 2014. – 2020.* (dostupno na: <http://www.strukturnifondovi.hr/UserDocsImages/Strukturni%20fondovi%202014.%20–%202020/Vizualni%20identiteti/Upute%20za%20korisnike%20sredstava%202014%20-2020.pdf>). Korisnik bespovratnih sredstava dužan je poduzeti sve potrebne korake kako bi objavio činjenicu da EU sufinancira projekt te da je projekt koji se provodi u sklopu OPKK sufinanciranog sredstvima iz EFRR-a. PT2 će osigurati potporu korisnicima vezano uz ispunjavanje zahtjeva vezanih uz informiranje i vidljivost.

Osim mjera informiranja i vidljivosti koje korisnik bespovratnih sredstava samostalno poduzima u okviru projekta, korisnik bespovratnih sredstava obvezan je odazvati se na pozive PT2 i UT-a vezano za sudjelovanje na organiziranim događanjima informiranja i vidljivosti.

# OBRASCI I PRILOZI

***Obrasci koji su sastavni dio Poziva:***

* Obrazac 1. Prijavni obrazac – elektronska verzija dostupna u sustavu eFondovi (<http://efondovi.mrrfeu.hr>);
* Obrazac 2. Izjava prijavitelja;
* Obrazac 3. Potvrda o usklađenosti PRŠI-ja sa strukturnim pravilima ONP-a;
* Obrazac 4. Investicijska studija;
* Obrazac 5. Izjava glavnog projektanta ili druge ovlaštene osobe;
* Obrazac 6. Izjava o pokazateljima;
* Obrazac 7. Sporazum o zajedničkoj suradnji na projektu razvoja širokopojasne infrastrukture – popis minimalnog sadržaja Sporazuma o zajedničkoj suradnji.

***Prilozi koji sastavni dio Poziva:***

* Prilog 1. Opći uvjeti – nacrt ugovora;
* Prilog 2. Posebni uvjeti – nacrt ugovora;
* Prilog 3. Kriteriji i obrasci postupka dodjele bespovratnih sredstava;
* Prilog 4. Pravila o financijskim korekcijama;
* Prilog 5. Popis općina i gradova u Republici Hrvatskoj;
* Prilog 6. Popis županija u Republici Hrvatskoj;
* Prilog 7. Završno izvješće i Kontrolna lista;
* Prilog 8. Vrijednosti indeksa razvijenosti i pokazatelja za izračun indeksa razvijenosti 2018. (jedinice lokalne samouprave);
* Prilog 9. Vodič kroz analizu troškova i koristi investicijskih projekata;
* Prilog 10. Zahtjev za nadoknadom sredstava;
* Prilog 11. Popis potrebnih odredbi Ugovora o javno-privatnom partnerstvu, a koje su nužne za provedbu Ugovora o dodjeli bespovratnih sredstava.

# POJMOVNIK

|  |  |
| --- | --- |
| Dostupnost širokopojasnog pristupa | Dostupnost širokopojasnog pristupa, odnosno pokrivenost širokopojasnim pristupom definira se kao mogućnost stanova, poslovnih i javnih korisnika da budu spojeni na pristupnu NGA širokopojasnu infrastrukturu (engl. *home passed*), bez značajnih dodatnih ulaganja od strane operatora i/ili značajnih jednokratnih troškova od strane korisnika (stanova, poslovnih i javnih korisnika). „*Home Passed*“- stanovi/poslovni/javni korisnici kojima su dostupne NGA širokopojasne usluge prema zahtjevu projekta unutar ONP-a , a operator im u kratkom roku (maksimalno 60 dana) može aktivirati uslugu. Aktivacija usluge zahtijeva instalaciju korisničke opreme te, u slučaju žičnih mreža, postavljanje vodova od pristupnog prostora objekta/zgrade do korisničkog prostora, ukoliko isti vodovi nisu već postavljeni tijekom izgradnje NGA mreže. |
| ESI fondovi | Europski strukturni i investicijski fondovi - ESF, EFRR, KF, EFPR i EPFRR, sukladno recitalu 2. Uredbe (EU) br. 1303/2013. |
| Fondovi | Fondovi - ESF, EFRR i KF, sukladno recitalu 9. Uredbe (EU) br. 1303/2013. |
| FTTB (*Fibre-to-the-Building*) | Svjetlovodna mreža do zgrade koja povezuje prostorije krajnjih korisnika svjetlovodnim vlaknima, odnosno vlakna se polažu do zgrade, ali se unutar zgrade upotrebljavaju bakrene parice, koaksijalni kabeli ili lokalna mreža (LAN). |
| FTTC (*Fiber-to-the Cabinet/Curb*) | Svjetlovodna mreža do ormarića/kabineta/ruba, a koja je jako slična kao i FTTN, ali je ulični ormarić/kabinet bliže postavljen korisniku, cca 300 metara. |
| FTTH (*Fibre-to-the-Home*) | Svjetlovodna mreža do kuće koja povezuje prostorije krajnjih korisnika svjetlovodnim vlaknima, odnosno pristupna mreža koja se sastoji od svjetlovodnih vlakana u ulaznim (*feeder*) i izlaznim (*drop*) segmentima pristupne mreže. |
| FFTN (*Fibre-to-the-Nodes*) | Svjetlovodna mreža do čvorova, a svjetlovodna su vlakna postavljena do uličnih razvodnih ormara koji su do nekoliko kilometara udaljeni od prostorija krajnjih korisnika, a završna veza su bakrene parice (za svjetlovodne mreže do ormara/VDSL) ili koaksijalni kabeli (za kabelske mreže/DOCSIS 3). Svjetlovodna mreža do čvorova često se smatra privremenim prijelaznim rješenjem do uvođenja pune FTTH mreže. |
| FTTP (*Fiber-to-the-Premises*) | Svjetlovodna mreža do stana/objekta/prostorije/poslovnog prostora: krovni termin sinergije FTTH i FTTB, a stan/objekt/prostorija/poslovni prostor krajnjeg korisnika izravno je povezan svjetlovodnim vlaknima s davateljem internetskih usluga (ISP). |
| FTTx | Izraz FTTx odnosi se na FTTC, FTTN, FTTP, FTTH i FTTB. |
| eFondovi | Integrirani sustavu upravljanja i kontrole ESI fondova. |
| Glavni projekt | Skup međusobno usklađenih projekata kojima se daje tehničko rješenje građevine i dokazuje ispunjavanje temeljnih zahtjeva za građevinu te drugih propisanih i određenih zahtjeva i uvjeta, izrađen prema Zakonu o gradnji (NN 153/13, 20/17) i Pravilniku o obveznom sadržaju i opremanju projekata građevina (NN [64/14](http://narodne-novine.nn.hr/clanci/sluzbeni/2014_05_64_1224.html), [41/15](http://narodne-novine.nn.hr/clanci/sluzbeni/2015_04_41_839.html), 105/15, 61/16, 20/17). |
| Korisnik bespovratnih sredstava (jedinica lokalne ili područne (regionalne) samouprave) | Korisnik bespovratnih sredstava je uspješan prijavitelj, a koji je jedan od potpisnika Ugovora o dodjeli bespovratnih sredstava, te je izravno odgovoran za početak, upravljanje, provedbu i rezultate projekta. |
| Korisnici državne potpore (Korisnici operatori te krajnji korisnici mreže) | Odabrani mrežni operator (operator koji je odabran u postupku javne nabave, a u investicijskim modelima A i C). Neizravni korisnici (operatori koji plaćaju veleprodajni pristup u investicijskom modelu B) bit će operatori elektroničkih komunikacija koji se koriste novom mrežom za pružanje maloprodajnih usluga krajnjim korisnicima te sami krajnji korisnici. |
| Kriteriji dodjele bespovratnih sredstava | Kriteriji dodjele bespovratnih sredstava su kriteriji koji se primjenjuju na sve projekte OP-a te uključuju Kriterije odabira i Kriterije prihvatljivosti. |
| Kriteriji odabira | Kriteriji odabira (KO) su kriteriji koji se primjenjuju za ocjenjivanje kvalitete projektnog prijedloga; Odbor za praćenje OPKK odobrava KO prije no što se isti primjene u postupcima dodjele. |
| Kriteriji prihvatljivosti | Kriteriji prihvatljivosti (KP) su kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju KP ne vrši se ocjenjivanje, već se provjerava ispunjava li projektni prijedlog pojedini KP ili ne. Samo ako su svi kriteriji prihvatljivosti ispunjeni, projektni prijedlog se prenosi u sljedeće faze dodjele; u protivnom, se isključuje iz dodjele. |
| Nadležno tijelo | Nadležno tijelo je tijelo nadležno za pojedini projekt u skladu s Uredbom o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15, 129/15, 15/17 i 18/17 - ispravak). |
| Načela ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni. Načelo učinkovitosti bavi se najboljim odnosom između uloženih resursa i dobivenih rezultata. Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Nositelj projekta (NP) | Tijelo javne vlasti na lokalnoj i/ili područnoj (regionalnoj) razini (općina, grad ili županija), a koje je nositelj pojedinačnog projekta u okviru ONP. NP podnosi projektni prijedlog te je odgovoran za provedbu i rezultate projekta. U slučaju zajedničkog provođenja projekta u više susjednih JLS-ova, tijela javne vlasti na lokalnoj i/ili područnoj (regionalnoj) razini određuju tko je NP. |
| Održivi razvoj | Održivi razvoj znači da bi trebalo udovoljiti potrebama sadašnje generacije, a da se pritom ne ugrozi sposobnost budućih generacija da udovolje svojim vlastitim potrebama. To je cilj Europske unije utvrđen u Ugovoru, koji regulira sve politike i aktivnosti Unije. Odnosi se na očuvanje kapaciteta planeta Zemlje da podupre život u svoj svojoj raznolikosti. Ima za cilj neprekidno poboljšanje kvalitete života i dobrobiti planeta Zemlje za sadašnje i buduće generacije.[[64]](#footnote-65) |
| Operacija | Operacija je projekt, ugovor, aktivnost ili skupina projekata koje za financiranje odabire Upravljačko tijelo OP-a, a koji doprinose ostvarivanju ciljeva pripadajuće prioritetne osi. |
| Posredni davatelj državne potpore | U okviru predmetnog Poziva, a u projektima koji se provode po investicijskim modelima A i C, korisnik bespovratnih sredstava je ujedno i posredni davatelj državne potpore. |
| Pristupne mreže sljedeće generacije | Pristupna mreža sljedeće generacije: pristupne mreže koje se u cijelosti ili djelomično sastoje od svjetlovodnih elemenata i koje omogućuju da pružanje širokopojasnih usluga bude bolje nego postojećim osnovnim širokopojasnim mrežama. |
| Projekt | Projekt za financiranje odabire Upravljačko tijelo OP-a, ili se odabire pod njegovom nadležnošću, a u skladu s kriterijima koje je utvrdio Odbor za praćenje (OzP), a provodi ga Korisnik bespovratnih sredstava. Provedbom projekata omogućuje se ostvarenje ciljeva pripadajuće prioritetne osi. |
| PRŠI | Plan razvoja širokopojasne infrastrukture - osnovna projektna specifikacija pojedinačnog projekta u okviru ONP-a. |

# POPIS KRATICA

DAE Digitalna agenda za Europu

EFRR Europski fond za regionalni razvoj

EK Europska komisija

ESF Europski socijalni fond

ESIF Europski strukturni i investicijski fondovi

EU Europska unija

JLRS Jedinice lokalne i područne (regionalne) samouprave

JPP Javno-privatno partnerstvo  
KF Kohezijski fond

KO Kriteriji odabira

KP Kriteriji prihvatljivosti

MRRFEU Ministarstvo regionalnoga razvoja i fondova Europske unije

NGA *Next Generation Access*

NGN *Next Generation Networks*

NN Narodne novine

NOJN Neobveznici javne nabave

NP-BBI Nacionalni program razvoja širokopojasne agregacijske infrastrukture u područjima u kojima ne postoji dostatan komercijalni interes za ulaganja, kao preduvjet razvoja pristupnih mreža sljedeće generacije (NGA)

ONP Okvirni nacionalni program za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja

OOP Odbor za odabir projekata

OP Operativni program

OPKK Operativni program „Konkurentnost i kohezija“

OzP Odbor za praćenje Operativnog programa „Konkurentnost i kohezija“

PDP Poziv na dostavu projektnih prijedloga

PDV Porez na dodanu vrijednost

PRŠI Plan razvoja širokopojasne infrastrukture

PS Partnerski sporazum

PT2 Posredničko tijelo razine 2

RH Republika Hrvatska

SAFU Središnja agencija za financiranje i ugovaranje programa i projekta Europske unije

SDPŠM Smjernice za primjenu pravila državnih potpora koje se odnose na brzi razvoj širokopojasnih mreža

SL Službeni list (Europska unija)

UT Upravljačko tijelo

ZJN Zakon o javnoj nabavi

1. Pristupna mreža sljedeće generacije: pristupne mreže koje se u cijelosti ili djelomično sastoje od svjetlovodnih elemenata i koje omogućuju da pružanje širokopojasnih usluga bude bolje nego postojećim osnovnim širokopojasnim mrežama.

   U sadašnjoj fazi razvoja tržišta i tehnologije, pristupne mreže sljedeće generacije su:

   * pristupne mreže na temelju svjetlovodnih vlakana (FTTx);
   * napredne poboljšane kabelske mreže (upotrebom DOCSIS 3.0 ili naprednijeg standarda za kabelske modeme);
   * neke napredne bežične pristupne mreže koje mogu pouzdano isporučiti veliku brzinu po korisniku.

   Izraz FTTx odnosi se na:

   * FTTH (*Fibre-to-the-Home*) – svjetlovod do prostora krajnjeg korisnika (kuće/stana/poslovnog prostora);
   * FTTB (*Fibre-to-the-Building*) – svjetlovod do zgrade (svjetlovodni kabel (optički kabel) spojen u zgradi, a unutar zgrade, do krajnjeg prostora krajnjeg korisnika, se koriste bakrene parice, koaksijalni kabeli ili lokalna mreža (LAN);
   * FTTC (*Fiber-to-the Cabinet/Curb*) – svjetlovodna mreža do uličnog/kabineta/ ormarića/ruba, koji je u relativnoj blizini skupine krajnjih korisnika, a koji su do kabineta/ormarića povezani bakrenim paricama ili koaksijalnim kabelom.

   [↑](#footnote-ref-2)
2. Bijela područja obuhvaćaju područja u kojima nije dostupan širokopojasni pristup, odnosno, u kojima ne postoji adekvatna širokopojasna infrastruktura i ne postoji dostatan komercijalni interes za ulaganja. Siva područja odnose se na područja u kojima samo jedan operator nudi širokopojasne usluge, ili usluge nudi više operatora, ali uz nedostatnu razinu tržišnog natjecanja, što za posljedicu ima neodgovarajuću ponudu širokopojasnih usluga za krajnje korisnike, u pogledu kvalitete i cijena usluga. Crna područja obuhvaćaju područja u kojima barem dva operatora nude širokopojasne usluge, uz zadovoljavajuću razinu tržišnog natjecanja, odnosno kvalitete i cijene usluga za krajnje korisnike. [↑](#footnote-ref-3)
3. Strategija Europa 2020. desetogodišnja je strategija Europske unije za rast i zapošljavanje. Pokrenuta je 2010. kako bi se stvorili uvjeti za pametan, održiv i uključiv rast. Europa 2020 kao strategija Europske unije slijedi Lisabonsku strategiju (poznatiju kao Lisabonska agenda ili proces) koja je predstavljala strateški razvojni plan Europske unije za razdoblje 2000. do 2010. godine. Dostupno na: <http://www.strukturnifondovi.hr/UserDocsImages/Documents/Strukturni%20fondovi%202014.%20%E2%80%93%202020/eu_hr.pdf> [↑](#footnote-ref-4)
4. [www.strukturnifondovi.hr/UserDocsImages/Documents/Strukturni%20fondovi%202014.%20%E2%80%93%202020/01%20OPKK%202014-2020%20hrv%2027112014.docx](http://www.strukturnifondovi.hr/UserDocsImages/Documents/Strukturni%20fondovi%202014.%20%E2%80%93%202020/01%20OPKK%202014-2020%20hrv%2027112014.docx) [↑](#footnote-ref-5)
5. <http://www.mppi.hr/UserDocsImages/Strategija-sirokopojasni-pristup2016-2020-usvojeno%20na%20VRH.pdf> [↑](#footnote-ref-6)
6. <http://www.mppi.hr/UserDocsImages/VRH-ONP-objava.pdf> [↑](#footnote-ref-7)
7. Digitalna agenda za Europu (*Digital agenda for Europe* – DAE) je prva od sedam ključnih inicijativa predviđenih programom Strategije Europa 2020. Inicijativa je pokrenuta u svibnju 2010. g. a cilj joj je omogućiti ekonomiji i građanima EU da ostvare maksimum korištenjem digitalnih tehnologija. DAE utvrđuje 101 mjeru grupiranu u 7 prioritetnih područja djelovanja na razini EU. Dostupno na: <https://europa.eu/european-union/file/1507/download_hr?token=BxyrJQrs> [↑](#footnote-ref-8)
8. <http://eur-lex.europa.eu/LexUriServ/LexUriServ.do?uri=OJ:C:2013:025:0001:0026:EN:PDF> [↑](#footnote-ref-9)
9. <http://www.mppi.hr/UserDocsImages/EK-ONP-potpora-odobrenje.pdf> [↑](#footnote-ref-10)
10. http://www.mppi.hr/UserDocsImages/NP-BBI-Program-HR%20konacno%202018%2020-04\_18.pdf [↑](#footnote-ref-11)
11. <http://www.mppi.hr/UserDocsImages/Odluka%20EK%20u%20predmetu%20SA.41065_2016N%2020-04_18.pdf> [↑](#footnote-ref-12)
12. U skladu sa Zakonom o popisu stanovništva, kućanstava i stanova u Republici Hrvatskoj 2011.g. (NN 92/10) kućanstvo je svaka obiteljska ili druga zajednica osoba koje zajedno stanuju, odnosno osoba koja u naselju popisa živi sama i nema kućanstvo u drugom naselju Republike Hrvatske ili inozemstvu (samačko kućanstvo). Kućanstvom se smatra i tzv. institucionalno kućanstvo, tj. kućanstvo sastavljeno od osoba koje žive u ustanovama za trajno zbrinjavanje djece i odraslih, u bolnicama za trajni smještaj neizlječivih bolesnika, samostanima, objektima vojske, policije, pravosuđa, kampovima za smještaj izbjeglica i prognanika i sl. [↑](#footnote-ref-13)
13. Dostupnost širokopojasnog pristupa, odnosno pokrivenost širokopojasnim pristupom definira se kao mogućnost stanova, poslovnih i javnih korisnika da budu spojeni na pristupnu NGA širokopojasnu infrastrukturu (eng. *home passed*), bez značajnih dodatnih ulaganja od strane operatora i/ili značajnih jednokratnih troškova od strane korisnika (stanova, poslovnih i javnih korisnika). „*Home Passed*“- stanovi/poslovni/javni korisnici kojima su dostupne NGA širokopojasne usluge prema zahtjevu projekta unutar ONP-a, a operator im u kratkom roku (maksimalno 60 dana) može aktivirati uslugu. Aktivacija usluge zahtijeva instalaciju korisničke opreme te, u slučaju žičnih mreža, postavljanje vodova od pristupnog prostora objekta/zgrade do korisničkog prostora, ukoliko isti vodovi nisu već postavljeni tijekom izgradnje NGA mreže. [↑](#footnote-ref-14)
14. Korisnik bespovratnih sredstava uz svaki Zahtjev za nadoknadom sredstava dostavlja i Izjavu o pokazateljima, a kojom se potkrepljuju postignute vrijednosti pokazatelja do trenutka podnošenja Zahtjeva za nadoknadom sredstava. Uz Završno izvješće dostavlja se Izjava o pokazateljima, a kojom se potkrepljuju postignute vrijednosti pokazatelja na kraju provedbe projekta. [↑](#footnote-ref-15)
15. Budući da je mjerna jedinica pokazatelja 2a12-N (Privatna ulaganja koja odgovaraju javnoj potpori za projekte razvoja širokopojasnog pristupa) izražena u eurima, a ukupna vrijednost privatnog ulaganja u projekt u Prijavnom obrascu (*Obrazac 1. Prijavni obrazac*) te vrijednost u izvješćima o provedbi (uključujući i završno izvješće (*Prilog 7. Završno izvješće i Kontrolna lista*)) izražene u hrvatskim kunama, ukupna vrijednost privatnih ulaganja u projektima za razvoj širokopojasnog interneta utvrđivati će se pretvaranjem (konvertiranjem) valute, odnosno, izražavat će se kao kvocijent vrijednosti izražene u hrvatskim kunama i broja 7,6. [↑](#footnote-ref-16)
16. U skladu sa Zakonom o popisu stanovništva, kućanstava i stanova u Republici Hrvatskoj 2011.g. (NN 92/10) stan je građevinski povezana cjelina namijenjena za stanovanje, koja se sastoji od jedne ili više soba s odgovarajućim pomoćnim prostorijama (kuhinja, smočnica, predsoblje, kupaonica, zahod i sl.) ili bez pomoćnih prostorija i ima svoj poseban ulaz. [↑](#footnote-ref-17)
17. Vidi bilješku (f*usnotu*) br. 12. [↑](#footnote-ref-18)
18. Uglavnom, sljedeći faktori imaju najveći utjecaj (njihov poredak nema veze s njihovom relativnom važnošću) na intenzitet potpore:

    Demogeografija područja – prostorni raspored naselja, broj stanovnika u naseljima, gustoća stanovnika u naseljima, pretežni oblik stanovanja (pojedinačne kuće/objekti ili višestambene zgrade);

    Potencijal korištenja širokopojasnog pristupa internetu (i drugih telekom usluga) – sadašnja i buduća penetracija širokopojasnog interneta – manji korisnički potencijal znači i manje prihoda za operatore na izgrađenoj mreži, tj. sporiji povrat investicije na vlastiti udio uložen u investiciju i time automatski veći traženi iznos (relativni udio) potpora; naravno, za područja većeg korisničkog potencijala vrijedi obrnuto;

    Mogućnosti korištenja postojeće infrastrukture (kabelska kanalizacije (DTK), stupova, antenskih stupova, kabela) – ovisi o tome koliko je na području neke JLS dostupna postojeća infrastruktura;

    Ciljevi projekta u smislu podrške većih brzina od minimalno tražene. [↑](#footnote-ref-19)
19. Kod projekata koji generiraju prihode od krajnjih korisnika, a ti prihodi nisu dostatni za pokrivanje ukupnih prihvatljivih troškova projekta, onaj financijski jaz ili nedostatak potrebnih prihoda bit će vrijednost ekvivalentna potrebnom iznosu bespovratnih sredstava, odnosno, intenzitetu državne potpore. U skladu s člankom 19. (Diskontiranje novčanog toka) delegirane Uredbe Komisije (EU) br. 480/2014, za programsko razdoblje 2014-2020, realno izražena Financijska diskontna stopa (FDS) od 8,73% u okviru metode Diskontiranog novčanog toka (DNT – Metoda izračuna diskontiranih neto prihoda operacije koja generira neto prihode) se smatra referentnim parametrom, a na temelju odluke koju je 31. svibnja 2016. godine donijelo Vijeće Hrvatske regulatorne agencije za mrežne djelatnosti (KLASA: UP/I-344-01/16-05/03; URBROJ: 376-11-16-9; Dostupno na: <https://www.hakom.hr/UserDocsImages/2016/odluke_rjesenja_presude/Odluka-Izra%C4%8Dun%20WACC-a%201.1.2017.-kona%C4%8Dna%20odluka-20160531.pdf>).

    Financijska analiza treba biti izvršena u stalnim (stvarnim) cijenama, odnosno, s fiksnim cijenama u baznoj godini kroz cijelo referentno razdoblje od 20 godina, a koje uključuje i razdoblje provedbe projekta. [↑](#footnote-ref-20)
20. U pojedinačnim slučajevima može biti i više, ovisno o ishodu postupka javne nabave. [↑](#footnote-ref-21)
21. Iznos i udio potpore u Ugovoru o javnim radovima ne mora nužno biti istovjetan potpori navedenoj u Ugovoru o dodjeli bespovratnih sredstava, a koji ovisi troškovima na koje isključivo pravo ima Prijavitelj/korisnik bespovratnih sredstva te o rezultatima Faze 2. Postupka dodjele bespovratnih sredstava (vidi točku 4.1. ovih Uputa). [↑](#footnote-ref-22)
22. Kad tijela koja dodjeljuju potporu odabiru operatora treću stranu za uvođenje subvencionirane infrastrukture i upravljanje njome, postupak odabira provodi se u skladu s duhom i načelima direktiva EU-a o javnoj nabavi. Time se osigurava transparentnost za sve ulagače koji žele dati ponudu za provedbu subvencioniranog projekta i/ili upravljanje njime. Jednako i nediskriminirajuće postupanje prema svim ponuditeljima te objektivni kriteriji ocjenjivanja nužni su uvjeti. Javno nadmetanje je metoda kojom se smanjuju proračunski troškovi kako bi se na najmanju moguću mjeru smanjila potencijalna državna potpora uz istovremeno smanjivanje selektivne prirode mjere jer odabir korisnika državne potpore nije unaprijed poznat.

    Kad javno tijelo odluči uvesti mrežu i upravljati njome izravno, u takvim slučajevima, kako bi se zaštitili rezultati tržišnog natjecanja postignuti nakon liberalizacije sektora elektroničkih komunikacija u EU, a posebno tržišno natjecanje koje danas postoji na maloprodajnom tržištu širokopojasnog pristupa, u slučaju subvencioniranih mreža kojima upravlja javno tijelo: i) mrežni operatori u javnom vlasništvu ograničavaju svoje aktivnosti na prethodno utvrđena ciljna područja te se ne šire na druge komercijalno privlačne regije; ii) javno tijelo ograničava svoju djelatnost na održavanje pasivne infrastrukture i na davanje pristupa toj infrastrukturi, ali se na maloprodajnoj razini ne natječe s komercijalnim operatorima; iii) javno tijelo mora voditi odvojeno računovodstvo za sredstva koja služe za upravljanje mrežama i za druga sredstva koja su mu na raspolaganju. [↑](#footnote-ref-23)
23. Veleprodajni pristup: stvaran veleprodajni pristup trećih strana subvencioniranoj širokopojasnoj infrastrukturi je nužna sastavnica svake državne mjere kojom se podupire uvođenje širokopojasnih mreža. Konkretno, veleprodajnim se pristupom operatorima trećim stranama omogućuje natjecanje s odabranim ponuditeljem (kad je potonji prisutan i na maloprodajnoj razini), čime se povećava izbor i tržišno natjecanje u područjima obuhvaćenima mjerom i istodobno se izbjegava stvaranje regionalnih monopola u području usluga. [↑](#footnote-ref-24)
24. Koristi od subvencije vjerojatno se barem djelomično prenose na operatore treće strane, čak i ako plaćaju naknadu za veleprodajni pristup. Veleprodajne su cijene često regulirane. Reguliranje cijena dovodi do nižih cijena od onih koje bi veletrgovac inače mogao postići na tržištu (što mogu biti monopolske cijene ako nema tržišnog natjecanja s drugim mrežama). Ako cijene nisu regulirane, veletrgovac će u svakom slučaju morati svoje cijene uspoređivati s prosječnim cijenama u drugim, konkurentnijim područjima, što isto tako može dovesti do nižih cijena od onih koje bi veletrgovac inače mogao postići na tržištu. [↑](#footnote-ref-25)
25. Jedinice lokalne samouprave su općine i gradovi, a jedinice područne (regionalne) samouprave su županije. [↑](#footnote-ref-26)
26. Popis općina i gradova u RH: <https://uprava.gov.hr/UserDocsImages//Lokalna%20samouprava//100613-Kopija%20opcine_gradovi_RH.xls>;

    Popis županija u RH: <https://uprava.gov.hr/UserDocsImages//Lokalna%20samouprava//zupanije_RH.xls>. [↑](#footnote-ref-27)
27. U Planu razvoja širokopojasne infrastrukture (PRŠI) mora biti definirano tijelo javne uprave koje će biti nositelj provedbe pojedinačnog projekta (NP). [↑](#footnote-ref-28)
28. Zajednička nacionalna pravila (ZNP) odnosno standardizirane procedure, pojam koji obuhvaća Pravilnik o prihvatljivosti izdataka i Smjernice o postupanju tijela u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta". Radi se o Smjernicama o postupanju za tijela u sustavu upravljanja i kontrole koje propisuju kako sustav funkcionira na svim razinama i u svim aspektima upravljanja sredstvima EU. Kao što im ime kaže, ona vrijede za sva tijela u sustavu provedbe određenog programa, a priprema ih UT. [↑](#footnote-ref-29)
29. Obveze privatnog operatora:

    izrada projekta izgradnje mreže, uključujući i pribavljanja svih potrebnih dozvola i suglasnosti;

    izgradnja, održavanje i upravljanje mrežom, te dostava svih potrebnih informacija o novoizgrađenoj mreži prema HAKOM-u i ostalim tijelima državne uprave koja će voditi bazu podataka izgrađene elektroničke komunikacijske infrastrukture, sukladno važećim propisima i pravilima;

    ishođenje odobrenja za veleprodajne uvjete i naknade za pristup mreži, prema strukturnim pravilima ONP-a, i to inicijalno, prije puštanja mreže u rad, te naknadno, svakih 12 mjeseci od trenutka inicijalnog odobrenja veleprodajnih uvjeta i naknada.;

    pružati specificirane veleprodajne usluge pristupa mreži, najmanje u razdoblju od 7 godina od puštanja mreže u rad, odnosno trajno u slučaju pristupa pasivnim dijelovima mreže, uz obvezu provedbe postupka provjere potpora;

    praćenje osnovnih pokazatelja operativnog rada mreže (broj pokrivenih korisnika, broj veleprodajnih korisnika po veleprodajnim uslugama koje se nude na mreži izgrađenoj uz potpore, broj maloprodajnih korisnika, vrste maloprodajnih usluga s pripadajućim cijenama). [↑](#footnote-ref-30)
30. Teško kršenje ugovora obuhvaća situacije: (a) ako je nadležno tijelo od Prijavitelja u svojstvu korisnika bespovratnih sredstava za drugi projekt financiran kroz neki drugi postupak dodjele zatražilo povrat svih dodijeljenih sredstava; ili (b) ako je nadležno tijelo jednostranom odlukom raskinulo Ugovor o dodjeli bespovratnih sredstava. [↑](#footnote-ref-31)
31. Provedbom programa i infrastrukturom će upravljati javna tvrtka "Odašiljači i veze d.o.o." (OiV) imajući u tu svrhu ulogu produžene ruke Vlade Republike Hrvatske (*manus longa*). [↑](#footnote-ref-32)
32. HAKOM je na tržištu koji se odnosi na širokopojasni pristup (tržište veleprodajnog (fizičkog) pristupa mrežnoj infrastrukturi te tržište veleprodajnog širokopojasnog pristupa), odredio Hrvatski Telekom d.d. kao operatora sa značajnom tržišnom snagom (engl. *Significant Market Power* – SMP). [↑](#footnote-ref-33)
33. Zakon o poslovima i djelatnostima prostornog uređenja i gradnje regulira obavljanje poslova i djelatnosti upravljanja projektom gradnje. U skladu s člankom 38. Zakona o poslovima i djelatnostima prostornog uređenja i gradnje investitor imenuje Voditelja projekta, a radi optimizacije utrošaka sredstava i vremena te radi zakonite i kvalitetne izvedbe građevine. Investitori koji se u smislu propisa kojima se uređuje javna nabava smatraju javnim naručiteljima obvezni su imenovati Voditelja projekta u slučaju ulaganja sredstava u izgradnju infrastrukturnih i drugih građevina ukupne investicijske vrijednosti preko 10.000.000,00 kuna bez PDV-a. Preduvjeti za obavljanje poslova Voditelja projekta u smislu Zakona o poslovima i djelatnostima prostornog uređenja i gradnje definirani su u članku 37. Zakona o poslovima i djelatnostima prostornog uređenja i gradnje. [↑](#footnote-ref-34)
34. Troškovi osoblja su troškovi koji proizlaze iz ugovora o radu između poslodavca i zaposlenika. [↑](#footnote-ref-35)
35. Godišnji bruto iznos plaće obuhvaća bruto plaću, uključujući obvezne doprinose iz plaće, porez i prirez te obvezne doprinose na plaću. [↑](#footnote-ref-36)
36. Slično radno mjesto podrazumijeva radno mjesto istog koeficijenta ili platnog razreda odnosno radno mjesto koje odgovara razini plaće. [↑](#footnote-ref-37)
37. Korisničkom opremom smatra se sva oprema (terminale i pripadajuću opremu) koja je smještena kod krajnjeg korisnika usluge. CPE se općenito odnosi na uređaje kao što su modemi, telefoni, usmjerivači (korisnički *routeri*), mrežni preklopnici, *set-top box* prijemnici itd. CPE može biti aktivna oprema, kao što je prethodno navedeno ili pasivna oprema koja se koristi za spajanje te aktivne opreme. [↑](#footnote-ref-38)
38. <http://strukturnifondovi.hr/wp-content/uploads/2017/03/Upute-za-prijavitelje-horizontalna.pdf> [↑](#footnote-ref-39)
39. Neutralno znači da je projekt zadovoljio zakonski minimum, te da neće dobiti bodove za doprinos horizontalnim načelima. [↑](#footnote-ref-40)
40. <https://uprava.gov.hr/UserDocsImages//e-Hrvatska//Strategija_e-Hrvatska_2020.pdf> [↑](#footnote-ref-41)
41. <http://ombudsman.hr/hr/component/jdownloads/send/76-izvjesca-2016/854-izvjesce-pucke-pravobraniteljice-za-2016> [↑](#footnote-ref-42)
42. Zelena javna nabava instrument je održive proizvodnje i potrošnje, a označava postupak u kojem tijela javne vlasti nastoje nabavljati robu, usluge i radove koji imaju manji utjecaj na okoliš tijekom životnog ciklusa u usporedbi s robom, uslugama i radovima iste namjene koji bi inače bili nabavljeni. Svojom odlukom o kupnji onih proizvoda i usluga koje imaju manji učinak na okoliš, javna tijela utječu na tržište te tako potiču gospodarski sektor da razvija zelene tehnologije i proizvode [↑](#footnote-ref-43)
43. Sustav eFondovi – informatički sustav namijenjen za zabilježbu, pohranu i obradu podataka nužnih za financijsko praćenje i praćenje provedbe projekata financiranih iz ESI fondova, konkretno OPKK. [↑](#footnote-ref-44)
44. Prijavni obrazac objavljen je na sljedećoj mrežnoj stranici: http://efondovi.mrrfeu.hr. Na navedenoj stranici nalazi se Korisnički priručnik za popunjavanje Prijavnog obrasca. Aplikacija podržava sljedeće Internet preglednike: Internet Explorer 9 ili novije verzije te Google Chrome 23.0 ili novije verzije. Prijavni obrazac potrebno je dostaviti (podnijeti) u elektroničkom formatu putem sustava eFondovi od strane ovlaštene osobe Prijavitelja, autentificirane kroz uslugu Nacionalnog identifikacijskog i autentifikacijskog sustava. [↑](#footnote-ref-45)
45. RSS – *Really Simple Syndication*. RSS kanali, kako se često nazivaju, omogućuju korisniku bespovratnih sredstava primanje obavijesti elektroničkim putem pomoću odgovarajućeg programa za čitanje. Tako primljena obavijest sadrži poveznicu (link) na sadržaj na koji se korisnik bespovratnih sredstava predbilježio i obično kratak opis novoobjavljene informacije. Korisnik bespovratnih sredstava tada odlučuje želi li klikom na link otići na stranicu s koje mu je pristigla obavijest o novostima ili će obavijest zanemariti ili obrisati. [↑](#footnote-ref-46)
46. Dostupno na: <https://strukturnifondovi.hr/wp-content/uploads/2017/12/KOO-2a1.pdf>. [↑](#footnote-ref-47)
47. Vidi bilješku (fusnotu) br. 26 ovih uputa. [↑](#footnote-ref-48)
48. U kriterijima odabira gdje se broj bodova određuje kroz navedene formule bodovi se moraju zaokružiti na cijele brojeve te će se primijeniti pravila zaokruživanja decimalnih brojeva. **Pravila zaokruživanja glase:**

    * ako je prvi broj koju izostavljamo 0,1,2,3 ili 4, posljednji broj koji zadržavamo se ne mijenja
    * ako je prvi broj koji izostavljamo 6,7,8 ili 9, posljednji broj koji zadržavamo se povećava za 1
    * ako je prvi broj koji izostavljamo 5 i iza njega ima još brojeva, posljednji broj koji zadržavamo povećava se za 1
    * ako je prvi broj koji izostavljamo 5 i iza njega nema drugih brojeva tada se primjenjuje **pravilo parnog broja**, naime;
    1. ako je broj ispred parni, broj ostaje nepromijenjen
    2. ako je broj ispred neparni on se povećava za 1 (postaje parni broj)

    [↑](#footnote-ref-49)
49. Navodi se ili (a) dokument koji prijavitelj treba dostaviti u svrhu provjere ispunjavanja određenog kriterija, ili (b) mjesto u prijavnom obrascu u kojemu prijavitelj treba ponuditi podatke relevantne za provjeru ispunjavanja određenog kriterija, te po potrebi objašnjenje u kojem opsegu će se provjeravati ispunjavanje pojedinog kriterija. [↑](#footnote-ref-50)
50. Poslovnim korisnicima smatraju se trgovac, trgovačko društvo i trgovac pojedinac, a u skladu sa Zakonom o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15). Također u svrhu ovog Poziva poslovnim korisnikom se smatra i obrt, a u skladu sa Zakonom o obrtu (NN 143/13), te poljoprivrednik, a u skladu s Zakonom o poljoprivredi (NN 30/15). [↑](#footnote-ref-51)
51. Javnim korisnicima se smatraju tijela javne vlasti, a u smislu Zakona o pravu na pristup informacijama (NN 25/13, 85/15). Popis tijela javne vlasti dostupan na sljedećoj poveznici: <http://tjv.pristupinfo.hr/>.

    Također u svrhu ovog Poziva javnim korisnicima se smatraju i:

    vjerske zajednice, a u skladu sa Zakonom o pravnom položaju vjerskih zajednica (NN 83/02, 73/13),

    udruge, a u skladu sa Zakonom o udrugama (NN 74/14, 70/17),

    zadruge, a u skladu sa Zakonom o zadrugama (NN 34/11, 125/13, 76/14). [↑](#footnote-ref-52)
52. Otoci u skladu sa Zakonom o otocima (NN 34/99, 149/99, 32/02, 33/06). [↑](#footnote-ref-53)
53. Status brdsko-planinskog područja imaju JLS-ovi navedeni u članku 3. Zakonu o brdsko-planinskim područjima (NN 12/02, 32/02, 117/03, 42/05, 90/05, 80/08, 148/13, 147/14). [↑](#footnote-ref-54)
54. <https://razvoj.gov.hr/UserDocsImages//O%20ministarstvu/Regionalni%20razvoj/indeks%20razvijenosti//Vrijednosti%20indeksa%20razvijenosti%20i%20pokazatelja%20za%20izra%C4%8Dun%20indeksa%20razvijenosti_jedinice%20lokalne%20samouprave.pdf> [↑](#footnote-ref-55)
55. PT2 treba obavijestiti prijavitelja da se njegov projekt nalazi na rezervnoj listi i pojasniti mu što navedeno znači u odnosu na mogućnost sufinanciranja njegova projekta.

    Nakon što se utvrdi potreba za ugovaranjem projekata s rezervne liste (tj. kada PT1 ustanovi da ima višak raspoloživih sredstva), PT2 obavještava prijavitelja (ili prijavitelje) da se nastavlja postupak dodjele za projekte (ili dio projekata) s rezervne liste. Sve daljnje faze postupka dodjele za projekte s rezervne liste nastavljaju se sukladno odredbama i u rokovima propisanima u ovim Uputama s tim da rokovi teku (nastavljaju se računati) od dana kada je prijavitelj primio obavijest o nastavku postupka dodjele u odnosu na projekte s rezervne liste. Pojašnjava se da tada rok dalje teče, odnosno da se vrijeme koje je proteklo tijekom postupka dodjele, u odnosu na pojedini projektni prijedlog, uračunava u utvrđeni rok. S prijaviteljima s rezervne liste komunicira se pisanim putem, slanjem dopisa/obavijesti, kao što je to predviđeno i za postupak odabira, odnosno faze postupka dodjele bespovratnih sredstava. Rezervna lista utvrđuje se u fazi u kojoj se provodi i ocjena kvalitete projektnih prijedloga. [↑](#footnote-ref-56)
56. Pravovremenost prigovora se ocjenjuje prema istim pravilima kao i pravovremenost podnošenja projektnih prijedloga na poziv na dodjelu bespovratnih sredstava. [↑](#footnote-ref-57)
57. Rok od maksimalno 180 kalendarskih dana u kojem je potrebno provesti Postupak dodjele se računa od prvog sljedećeg dana od dana isteka roka za podnošenje projektnih prijedloga, a ne rješenja kojim je odlučeno po prigovoru prijavitelja. Ako zbog opravdanih razloga, u odnosu na projektni prijedlog koji se ponovo razmatra, nije moguće dovršiti postupak dodjele u zadanom roku, potrebno je o navedenom obavijestiti UT te predložiti i obrazložiti potrebu za produljenjem rokova. Rok od maksimalno 180 kalendarskih dana u kojem je potrebno provesti Postupak dodjele dana ne uključuje onaj broj kalendarskih dana koji je protekao od podnošenja prigovora do donošenja odluke o prigovoru. To je razdoblje od dana zaprimanja prigovora u UT-u do datuma rješenja kojim je odlučeno o prigovoru, koje razdoblje mora biti unutar najduljeg utvrđenog razdoblja roka mirovanja od 45 radnih dana. Rok nastavlja teći sljedećega dana od dana kada je nadležno tijelo primilo rješenje na temelju kojeg mora ponovo razmotriti projektni prijedlog (ako je rješenje poslano i službenim putem i putem elektronske pošte tada je za računanje početka ponovnog tijeka roka bitan dan kada je rješenje prvi put zaprimljeno, neovisno kojim putem), pri čemu se vrijeme proteklo do podnošenja prigovora se uračunava u ukupno trajanje roka. [↑](#footnote-ref-58)
58. Javnu raspravu na razini ONP-a (tzv. prva javna rasprava ili prvo javno savjetovanje) provelo je Ministarstvo mora, prometa i infrastrukture krajem 2013. godine, prije početka postupka (pret)prijave programa EK. Pored ove javne rasprave, svi projekti u sklopu ONP-a moraju provesti javnu raspravu na razini projekta (tzv. druga javna rasprava ili drugo javno savjetovanje).

    Kroz aspekt javne nabave cilj je sve potencijalne operatore u investicijskim modelima A i C, tijekom druge javne rasprave upoznati s planiranim kriterijima odabira ekonomski najpovoljnije ponude u postupku javne nabave. Budući da se u oba navedena modela zahtijeva provedba postupka javne nabave na temelju odabira ekonomski najpovoljnije ponude, kroz javnu raspravu će svi operatori unaprijed biti upoznati s planiranim kriterijima odabira i njihovim relativnim značajima. NP-ovi mogu, na osnovi razumnih primjedbi i komentara operatora, u slučaju da isti mogu povećati kompetitivnost postupka javnog nadmetanja, modificirati konačne kriterije i njihove relativne značaje. [↑](#footnote-ref-59)
59. Navedeni kriteriji se obvezno moraju primijeniti u postupcima javne nabave za odabir privatnog partnera u JPP-u. [↑](#footnote-ref-60)
60. Na temelju odredaba čl. 80b SDPŠM-a, budući da se tim poslovnim modelom dodatno potiče tržišno natjecanje operatora. [↑](#footnote-ref-61)
61. Javnu raspravu na razini ONP-a (tzv. prva javna rasprava ili prvo javno savjetovanje) provelo je Ministarstvo mora, prometa i infrastrukture krajem 2013. godine, prije početka postupka (pret)prijave programa EK. Pored ove javne rasprave, svi projekti u sklopu ONP-a moraju provesti javnu raspravu na razini projekta (tzv. druga javna rasprava ili drugo javno savjetovanje).

    Cilj drugog postupka javne rasprave je pribaviti mišljenja svih zainteresiranih strana, prije svega od operatora na tržištu i korisnika usluga, vezana uz određeni projekt poticane izgradnje širokopojasne infrastrukture u sklopu ONP-a. Osim toga, postupkom druge javne rasprave provodi se i verifikacija inicijalno određenih boja područja u drugom postupku mapiranja. Verifikaciju je potrebno provesti na osnovi komentara zaprimljenih od operatora tijekom javne rasprave, vezanih uz stanje njihove postojeće mrežne infrastrukture i njihovih budućih planova ulaganja (u sljedeće tri godine). Drugu javnu raspravu provode NP-ovi prije početka implementacije projekta, a provođenje ovog postupka obvezno je za sve projekte u okviru ONP-a, a na temelju odredaba SDPŠM-a (članci 64 i 78b). [↑](#footnote-ref-62)
62. Vezano za provedu projekata po investicijskom modelu A, preporuča se rok ispunjenja novčanih obveza do 60 dana, a za troškove nastale u okviru Ugovora o javnoj nabavi radova. [↑](#footnote-ref-63)
63. Zbroj traženog iznosa potpora i vlastitih investicijskih sredstava operatora trebao bi odgovarati ukupnim prijavljenim investicijskim izdacima. [↑](#footnote-ref-64)
64. Vijeće Europske unije 10917/06 Obnovljena strategija održivog razvoja Europske unije [↑](#footnote-ref-65)